Chhapaak ge trailer nerenee\nޗަޕާކްގައި ދީޕިކާ ފެނިގެންދާނެ ގޮތް\nއެސިޑު ހަމަލާއެއްގެ ޝިކާރައަކަށްވީ ލަކްޝްމީ އަގަރްވާލުގެ ހަޔާތުގެ މައްޗަށް ނެރޭ ފިލްމު "ޗަޕާކް" ނެރޭ ދުވަސް ހާމަކޮށްފި އެވެ.\nއިންޑިއާގެ ނޫސްތަކުން ބުނާ ގޮތުގައި ފިލްމުގެ ޓްރެއިލާ ނެރުމަށް ހަމަޖެހިފައިވަނީ އަންނަ މަހުގެ ފުރަތަމަ ހަފްތާ ތެރޭގަ އެވެ. ނަމަވެސް މިކަމާ ގުޅޭގޮތުން ރަސްމީ ބަހެއް އަދި ފިލްމު އުފެއްދުންތެރިންގެ ފަރާތުން ދީފައެއް ނުވެ އެވެ.\nއަންނަ އަހަރު ޖެނުއަރީ މަހުގެ 10 ވަނަ ދުވަހު މިފިލްމު ނެރުމަށް ނިންމާފައިވާއިރު މިފިލްމުގެ މަސައްކަތް މިހާރު ވަނިީ ފަށާފައި ކަމަށް ލިޑު ރޯލުން ފެނިގެންދާ ދީޕިކާ ޕަޑުކޮން ވަނީ ބުނެފަ އެވެ. އަދި ފިލްމުގައި އޭނާއަށް ކިޔަނީ "މާލްތީ" ކަމަށް ވެސް ދީޕިކާ ވަނީ ބުނެފަ އެވެ.\nމިފިލްމުގައި ދީޕިކާއާ އެކު ފެނިގެންދާނީ ވިކްރަންތު މެކްސޭ އެވެ. ވިކްރަންތު މިފިލްމުގައި ފެނިގެންދާނީ ލަކްޝްމީގެ ފިރިމީހާ، އަލޯކް ޑިކްސިތުގެ ރޯލުންނެވެ.\nއުމުރުން އެންމެ 15 އަހަރުގައި އެސިޑު ހަމަލާއެއްގެ ޝިކާރައަށް ލަކްޝްމީވީ އުމުރުން 32 އަހަރުގެ ފިރިހެނަކު އޭނާއަށް ލޯބި ހުށަހެޅުމުން އެހުށަހެޅުން ގަބޫލުނުކުރުމުންނެވެ. ނަމަވެސް އާއިލާގެ އެހީތެރިކަމާއެކު އެހިތާމަތަކުން ތެދުވެ ލަކްޝްމީ ވަނީ އެސިޑު ހަމަލާގެ ޝިކާރައަކަށްވާ މީހުންނަށް އަމާޒުކޮށް އެންޖީއޯއެއް ހުޅުވާފަ އެވެ.\nމީގެއިތުރުން އޭނާ އަންނަނީ ކެފޭ އެއް ވެސް ހިންގަމުންނެވެ. އެގޮތުން އެ ކެފޭގެ އެންމެ ހާއްސަ އެއްކަމަކީ އެތަނުގައި މަސައްކަތްކުރާ ހުރިހާ ފަރާތްތަކަކީ ވެސް އެސިޑު ހަމަލާތަކުގެ ޝިކާރައަކަށްވެފައިވާ ފަރާތްތައް ކަމަށްވުމެވެ.\nމިހާރު އުމުރުން 28 އަހަރުގެ ލަކްޝްމީ އަކީ އެސިޑު ހަމަލާތައް ހުއްޓުވުމަށް ތަފާތު ކެމްޕެއިންތައް ހިންގަމުން އަންނަ ފަރާތެކެވެ. އަދި ޓީވީ ހޯސްޓެއްގެ ގޮތުގައި ވެސް މަސައްކަތްކުރާ އޭނާ އަންނަނީ އެސިޑު ހަމަލާގެ ޝިކާރައަކަށްވާ މީހުންގެ ހައްގުތައް ހޯދައިދިނުމަށް ފާޅުގައި އަޑުއުފުލަމުންނެވެ.


REPORT: Kaiveni kuran oiy duvahu gein nerene jehunee dhe meehun ge sandhoah! | ThePress\nދެ މީހުން މަރުވެ، ތިން މީހުން ޒަހަމްވި އިރު ވެންޓިލޭޓަރުގައި އެކަކު!\nމަރުވި މިސްބާހުގެ ތިން ދަރިންނާއި ދެ އަނބިން ތިބޭ\nމަރުވި ޝާފިއު އަކީ އަދި ކައިވެންޏެއް ނުކުރާ ޒުވާނެއް\nވިލިގިނލީ ލޯންޗް އެކްސިޑެންޓްގައި މަރުވި މުހައްމަދު ޝާފިއު އާއި މިސްބާހު އަބްދުލް މުހްސިން\nއެތައް އުންމީދުތަކަކާއެކު އެތައް ހުވަފެންތަކެއް ދެކިގެން އައިސް ކައިވެނީގެ މާތް ގުޅުމަކުން ހަޔާތުގެ އާ ސޮފްހާތަކެއް ގުނަން ތައްޔާރަށް ތިބި ދެމީހުންނަށް މިއަދަކީ ހަނދާނުން ފޮހެލަން ދަތީ ދުވަހެކެވެ. ކައިވެނި ކުރަން މެއި 22، 2022 ތާރީހެއްގެ ގޮތުގައި ކަނޑައަޅައިގެން ތިބި އެ ދެ އާއިލާ، އެ ހަފްލާގެ ތައްޔާރީތަކަށް އެއްތަން ވެގެން ތިބި އިރު، ބަނަ ވިލާގަނޑެއްގެ އަނދިރިކަމުގެ ހިޔަންޏެއް އެޅިދާނެ ކަމަކަށް ގަބޫލެއް ނުކުރެއެވެ. މިއީ ރޭ ގއ. ވިލިނގިލި ފަޅުތެރޭ ހިނގި ލޯންޗް އެކްސިޑެންޓާ ގުޅުން ހުރި ވާހަކަތަކެވެ. އެތައް ބައެއްގެ ހިތްތަކާ ކުޅެލައި، ދެ އާއިލާއެއް ފާހަގަ ކުރަމުން ދިޔަ އުފާވެރިކަން ހިތާމައާއި ހިތްދަތިކަމަށް ބަދަލު ކޮށްލި ކުއްލި ހާދިސާއެކެވެ.\nމިއަދަކީ ގއ. ވިލިނގިލި އަންހެނަކާއި ނ. ލަންދުއަށް ނިސްބަތްވާ ފިރިހެނަކު ކައިވެނި ކުރަން ހަމަޖެހިފައިވާ ދުވަހެވެ. އާއިލާ މެންބަރުން އެއްތަން ވުމަށް ކަންކަން ރާވަމުން ދިޔަ އިރު، ނ. ލަންދުއަށް ނިސްބަތްވާ ފިރިހެން މީހާގެ ކޮއްކޮ، މުހައްމަދު ޝާފިއު ބަަލައި އެ ދެ އާއިލާގެ މެންބަރުން ލޯންޗެއްގައި ދިޔައެވެ. ޝާފިއު ބަލައި އިއްޔެ އިރުއިއްސެނިކޮށް ލޯންޗުގައި ދިޔައީ ކައިވެނި ކުރަން އުޅޭ އަންހެން މީހާގެ އެއްބަނޑު އެއްބަފާ ބޭބެ، މިސްބާހް އަބްދުލް މުހްސިން އާއި މިގްސާދު އަބްދުލް މުހުސިން އާއި ކައިވެނި ކުރަން އުޅޭ ފިރިހެން މީހާގެ އެހެން ކޮއްކޮ އެކެވެ. އެމީހުންނާ އެކުގައި މުހްސިންގެ އެކުވެރިއެއް ކަމަށް ވާ ރިޟްވާން ހިމެނޭހެން ޖުމްލަ ހަތަރު މީހުން ދިޔައެވެ.\nޝާފިއު ނަގައިގެން (ދަތުރަށް އެރީމައި)5މީހުންނާއެކު އެ ރިސޯޓުން ލޯންޗު ފުރައިގެން އައިސް ވިިނގިލީ ފަޅަށް ވަންނަން އުޅުނު އިރު ރޭގަނޑު 7:15 ހާއިރު ވަނީ ނުރައްކާތެރި އެކްސިޑެންޓެއް ހިނގާފައެވެ. ވިލިގިލީ ފަޅުތެރެއަށް އެ ލޯންޗު ވަދެވަދެ ހުއްޓާ ގޮސް ނެރުގައި ޖެހި ވަނީ ތޮށިގަނޑަށް އަރާފައެވެ. އެ އެކްސިޑެންޓްގެ ސަބަބުން ލޯންޗަށް އައި ބާރު ލޮޅުމާއެކު މިސްބާހު ވިއްސައިގެން ގޮސް ކަނޑަށް ވެއްޓި މަރުވި އިރު، ޝާފިއު ވެސް ވަނީ ލިބުނު ޒަހަމްތަކާ އެކު މަރުވެފައެވެ.\nމިސްބާހުއާއި ޝާފިއުގެ ޖަނާޒާ އޮތީ މިސްބާހުމެންގެ ގޭގައި!\n"އެ އެކްސިޑެންޓްގައި, އަދިވެސް ސީދާ ޔަގީން ކަމާއެކު ބުނާކަށް ނޭނގޭ އެ ދުއްވަން ހުރީ ކާކު ކަމެއް. އެބަ ކިޔާ ހޮސްޕިޓަލުގައި އުޅޭ ކުއްޖެކޭ ވެސް ދުއްވަން ހުރީ. މިސްބާހު ވެސް އުޅޭނީ ހޮސްޕިޓަލުގައި، ދެން އެ ލޯންޗުގައި ދިޔަ މިސްބާހުގެ ރައްޓެއްސެއް ރިޟްވާން. އޭނާވެސް އުޅޭނީ ހޮސްޕިޓަލުގައި"\n'ދަ ޕްރެސް' އަށް މައުލޫމާތު ދެމުން މި ހާދިސާގައި މަރުވި މިސްބާހުގެ އާއިލާގެ މީހަކު ބުނީ، މިއަދަކީ މިސްބާހު މެން ދިރިއުޅޭ ގޭގައި ކައިވެނި ހަފްލާ ބާއްވަން ހަމަޖެހިފައި އޮތް ދުވަސް ކަމަށެވެ. ނަމަވެސް މިއަދު އެ ކައިވެނި ހަފްލާގެ ބަދަލުގައި އެގޭގައި އޮތީ ކައިވެނި ކުރަން އޮތް ދެމީހުންގެ އާއިލާއިން ވެސް މަރުވި މީހުންގެ ޖަނާޒާ ކަމަށެވެ. އެގޮތުން މިއަދުގެ އަސްރު ނަމާދަށް ފަހު އެގެއިން ނެރުނީ ދެ އާއިލާއިން ވެސް ފުރާނަ ނެތް ހަށިގަނޑެކެވެ.\nދެ ސަންދޯއް ނެރެގެން ދިޔަ އިރު އެ އާއިލާގެ ކޮންމެ މެންބަރެއްގެ ލޮލުން ވެސް ކަރުނަ ނުހިކެއެވެ. އުފާފާޅުކޮށް ކައިވެނީގެ ހަފްލާއެއް ބާއްވަން ތައްޔާރުވެގެން ތިބި ދެ އާއިލާއަށް ވެސް ލިބުނީ އާއިލާ މެންބަރެއް ވަކިވެގެން ދިއުމުގެ ފުން ހިތާމައެވެ.\nގއ. ވިިލިނގިލީ ކައުންސިލްގެ ރައީސް ވިޝާލް މުހައްމަދު ވިދާޅުވީ، ކައުންސިލަށް އެ އެކްސިޑެންޓްގެ މައުލޫމާތު ލިބުނީ އަނިޔާވި މީހުން ހޮސްޕިޓަލަށް ގެންދިޔަ ހިސާބުން ކަމަށެވެ. އެ އެކްސިޑެންޓް ހިނގާ، އިރު ދެ މީހަކު މަރުވި އިރު ދެން ތިބި މީހުންނަށް ވަނީ ބޮޑެތި ޒަހަމްތަކެއް ލިބިފައި ކަމަށް ވިޝާލް ވިދާޅުވިއެވެ. އަދި އެ ތިން މީހުން ވެސް އަވަސް ފަރުވާ އަށް މާލެއަށް ފޮނުވާލާފައިވާ ކަމަށާއި މިހާރު އޭގެތެރެއިން އެކަކަށް ފަރުވާ ދެމުން ދަނީ ވެންޓިލޭޓަރުގައި އައިސީޔޫގައި ކަމަށް އޭނާ ވިދާޅުވިއެވެ. އެއީ މި ހާދިސާގައި މަރުވި މިސްބާހުގެ ކޮއްކޮ މިގްސާދެވެ.\nވިލިނގިލީގައި އެކްސިޑެންޓްވި ލޯންޗް ފަޅުތެރޭގައި ---\nފަސް މީހުންނަށް ލިބުނު އަނިޔާތައް:\nއެމީހުންނަށް ލިބިފައިވާ އަނިޔާތަކުގެ ތަފްސީލް ހިއްސާ ކުރަމުން ވިލިގިލީ ހޮސްޕިޓަލުން ބުނީ، އެ އެކްސިޑެންޓަށް ފަހު ލޯންޗުގައި ތިބި ހަތަރު މީހުން (ރިޟްވާން، ޝާފިއު، ޝާފިއުގެ ކޮއްކޮ، މިގްސާދު) ހޮސްޕިޓަލަށް ގެންދިޔައީ އެރޭ 7:30 އާއި 8 އާ ދެމެދުގެ ވަގުތެއްގައި ކަމަށެވެ. އެމީހުންގެ ތެރެއިން އެ ހޮސްޕިޓަލްގައި މަސައްކަތް ކުރާ ރިޟްވާނަށް ވަނީ ގިނަ ޒަހަމްތަކެއް ލިބިފައި ކަމަށް ހޮސްޕިޓަލުން ބުނެއެވެ. އެ ގޮތުން ދުލާއި މޫނު މައްޗާއި، ބޮލާއި، ދަތްޕިލައަށާއި، ކަނާތު ލޮލަށް ބޮޑެތި ޒަހަމްތަކެއް ވަނީ ލިބިފައެވެ.\nޝާފިއު ހޮސްޕިޓަލަށް ގެންދިޔަ އިރުވެސް އޮތީ މަރުވެފައި ކަމަށާއި އޭނާގެ ބޯ ފަޅައިގެން ގޮސް ވަރަށް ބައިވަރު ލޭ އޭރު ވެސް ފައިބަމުން ދިޔަ ކަމަށް ހޮސްޕިޓަލުން ބުނެއެވެ. ހަމައެއާއެކު ޝާފިއުގެ ކޮއްކޮ ދަތްދޮޅި ދަށާއި، ކަރަށާއި، ބޮލަށް ޒަހަމްތަކެއް ލިބިފައިވާ ކަމަށް އެ ހޮސްޕިޓަލުން ބުނެއެވެ. އަދި މިގްސާދުގެ ބޮަލަށާއި މޫނު މައްޗަށް ބޮޑެތި ޒަހަމްތަކެއް ލިބިފައިވާ ކަމަށް ބުނެއެވެ.\n"ރިޟްވާންގެ ދޫ ވަރަށް ބޮޑަށް ޒަހަމްވެފައި، މޫނުމަތިވެސް ވަރަށް ބޮޑަށް އަނިޔާވެފައި. ދަތްޕިލައާއި ކަނާތު ލޮލަށް ވެސް ވަރަށް ބޮޑަށް އަނިޔާ ވެފައި، ބޮލަށް ވެސް އަނިޔާވެފައި ހުރީ."\nލޯންޗު ޖެހުނު ބާރު މިނުގައި ވިއްސައިގެން ދިޔަ މިސްބާހު އެރޭ ހޮސްޕިޓަަށް ގެންދިޔައީ 8:05 ހާ އިރު ކަމަށާއި އޭނާ ގެންދިޔަ އިރު ވަނީ މަރުވެފައި ކަމަށް އެ ހޮސްޕިޓަލުން ބުނެއެވެ. އެ ހޮސްޕިޓަލުގެ މެއިންޓެނަންސް އޮފިސަރުގެ މަގާމުގައި ހުރި މިސްބާހުއަށް ލިބިފައިވާ އަނިޔާތަކަށް ބަލާއިރު، ބޮޑަށް އޭނާއަށް އަނިޔާވެފައި ވަނީ ބޮލަށް ކަމަށް އެ ހޮސްޕިޓަލުން ބުނެއެވެ. މި ހާދިސާގައި މަރުވި ދެމީހުންގެ ޖަނާޒާގެ ކަންކަން މިއަދު އަސްރު ނަމާދަށް ފަހު ބޭއްވީ އެ މީހުންނަށް ލިބިފައިވާ ޒަހަމްތަކުގެ ސަބަބުން ލޭ މަނާ ނުވާތީ ކަމަށް އެ ހޮސްޕިޓަލުން ބުނެއެވެ.\nމި ހާދިސާ ހިނގި ފަހުން ބައެއް ނޫސްތަކުން ރިޕޯޓްކޮށްފައިވާ ގޮތުގައި އެ ލޯންޗު އެކްސިޑެންޓް ވުމާއެކު ރިޟްވާން ވަނީ އެއްގަމުގައި ހުރި މީހަކަށް ގުޅައި އެމީހުންނަށް އެހީވާން އައުމަށް އެދިފައެވެ. އަދި އެ ވަގުތު އެ ފަޅުތެރެއިން ނިކުތް ލޯންޗަކަށް އެހީއަށް އެދި ގޮވުމުން އެމީހުން އަޅާ ނުލައި ދިޔަ ކަަމަށް އެ ނޫސްތަކުން ރިޕޯޓް ކުރެއެވެ. މި ކަމާ ގުޅިގެން ކައުންސިލްގެ ރައީސް ވިދާޅުވީ، އެފަދަ ވާހަކަތަކެއް ދެކެވޭ އަޑު އިވިވަޑައިގެންނެވި ކަމުގައި ވިޔަސް އެކަން ވީ ގޮތް އޮޅުން ނުފިލާތީ ވަކި އެއްޗެއް ދަންނަވަން ދަތި ކަމަށެވެ. އެ ފަދަ ކަންކަމަކީ ފުލުހުން ތަހުގީގު ކޮށް އާންމު ކުރަން ޖެހޭ މައުލޫމާތު ކަމަށް ވިޝާލް ވިދާޅުވިއެވެ.\nވިލިނގިލީ ލޯންޗް އެކްސިޑެންޓް ހާދިސާގައި ލޯންޗް ތޮށިގަނޑަށް އަރާފައި\nމި ހާދިސާ އާ ގުޅިގެން އިތުރު ތަފްސީލެއް ފުލުހުން ހާމައެއް ނުކުރެއެވެ. އަދި މި މައްސަލަ ދަނީ ފުލުހުން ތަހުގީގު ކުރަމުންނެވެ.\nމި ހާދިސާ ގައި ވަކި ވެގެން ދިޔަ މިސްބާހުއަކީ ތިން ދަރިންގެ ބައްޕައެވެ. އޭނާގެ ތިބެނީ ތިން ފިރިހެން ކުދިންނެވެ. ދޮށީ އަންބަށް ދެކުދިން އަދި ހަގު އަންބަށް އެއް ކުއްޖެކެވެ. މި ހާދިސާގައި މަރުވި ޝާފިއު އަކީ އަދި ކައިވެންޏެއް ނުކުރާ ޒުވާނެކެވެ. ނަމަވެސް ވެންޓިލޭޓަރުގައި އޮތް މިގްސާދަކީ ކައިވެންޏެއް ކޮށް ދަރިއެއް ވެސް ހުރި ޒުވާނެކެވެ.\n"ދަ ޕްރެސް" ފަރާތުން މި ހާދިސާގައި މަރުވި މިސްބާހާއި ޝާފިއުގެ އާއިލާއަށް ތައުޒީޔާ ރައްދު ކުރަމެވެ. އިއްޔެ ދިމާވި އެ ހިތާމަވެރި ހާދިސާގައި މަރުވި އެ ދެމީހުންގެ ފުރާނައަށް މާތް ﷲ ހެޔޮ ރަހްމަތް ލެއްވުމަށާއި، އަދި އާއިލާ އަށް ކެތްތެރިކަން ދެއްވުމަށް އެދި ދުއާ ކުރަމެވެ.\nރިޕޯޓް މަރު ލޯންޗު ބަންޑުން ޖެހުން ގއ. ވިލިނގިލި ގއ. ވިލިނގިލި ކައުންސިލް\nހާދިސާގައި މަރުވި ފިރިހެން މީހާގެ އާއިލާގެ މީހުންގެ ނަންތައް ހާމަ ނުކުރީ، އެ އާއިލާއިން ނަންތައް ހާމަކުރަން އުޒުރުވެރިވެފައި ވާތީއެވެ.\nLast updated on 24 May 2022, 11:08. Article was published on 22 May 2022, 20:52\nނުވަ މީހުންނާއެކު ދަތުރުކުރި ސަފާރީއެއް ރޯވެ އަޑިއަށް\nލޯންޗް އެކްސިޑެންޓް: ސީރިއަސް ވި މިގްސާދު އިތުރު ފަރުވާއަށް ބޭރަށް!\n"މާޒު" ބޯޓު ފުންކޮށްފި، މިސްރާބު ހުރީ މ. މުއްޔަށް\nޅ. އަތޮޅުގެ ފަޅު ރަށެއްގެ ނެރު މައްޗަށް ދޯންޏެއް އުރިއްޖެ\nސަފާރީއެއްގައި ޖެހި، ލަކުޑި ބަރުކޮށްގެން ދިޔަ ދޯންޏެއް އަޑިއަށް\nޙަބަރެއް ގޮތަށް ލިޔާނަމަ ކިޔަން ފަސޭހަވެފަ ކިޔާމީހުންގެ ވަގުތު ސަލާމަތް ވާނެ.\nވަރަށް ދެރަވެއްޖެ. ދެ އާއިލާއަށް ވެސް މި ދިމާވީ ވަރަށް ހިތްދަތި ކަމެއް.\nމި ހާދިސާއާ ގުޅޭ އިތުރު އަޕްޑޭޓެއް ނެތްތަ؟


2,335 އޮފީސް ބޫޓު ގަތުމަށް\nމިސަރވިސްގެ ޔުނިފޯމު މުވައްޒަފުން ބޭނުންކުރުމަށް، އަންހެން އަދި ފިރިހެން ދެންނެވިފައިވާ ސައިޒްތަކުން، ޖުމްލަ 2,335 އޮފީސް ބޫޓު ގަތުމަށް ބޭނުންވެއެވެ. ވީމާ، މިތަކެއްޗަށް ބީލަން ހުށަހެޅުމުގެ ދަޢުވަތު މިކަމަށް ޝައުޤުވެރިވެލައްވާ ހުރިހާ ފަރާތްތަކަށް ހުޅުވާލަމެވެ.\nބީލަންތަކަށް ފައިސާ ބަލައިގަތުން އޮންނާނީ 12 ޖަނަވަރީ 2015 އިން ފެށިގެން 2015 ޖަނަވަރީ 15 ވާ ބުރާސްފަތި ދުވަހުގެ ނިޔަލަށް، ބަންދުނޫން ކޮންމެ ދުވަހެެއްގެ 10:00 އިން 11:00 އަށް މި ސަރވިސްގެ ފައިނޭންސް ޑިޕާޓްމަންޓް (އިސްކަންދަރު ބިލްޑިންގ، އަމީނީމަގު) ގައެވެ. ބީލަން ފޮތެއްގެ އަގަކީ -/400ރ (ހަތަރު ސަތޭކަ ރުފިޔާ) އެވެ. ފައިސާ ދެއްކެވުމުން ބީލަންފޮތް، ސޮފްޓް ކޮޕީ ފޯމެޓެއްގައި މިސަރވިސްގެ ޕްރޮކިއުމަންޓް ސެކްޝަނުން ލިބިވަޑައިގަންނަވާނެއެވެ.\nމި ޕްރޮޖެކްޓްގެ ޕްރީބިޑް ބައްދަލުވުން އޮންނާނީ 2015 ޖަނަވަރީ 18 ވާ އާދީއްތަ ދުވަހުގެ 13:30 ގައި، އިސްކަންދަރު ބިލްޑިންގގައެވެ. އަދި ބީލަންފޮތްތައް ބައްލަވައިގެންފައި ވީނަމަވެސް މި ޕްރޮޖެކްޓްގެ ޕްރީބިޑް މީޓިންގއަށް ހާޒިރުނުވާ ފަރާތްތަކަށް ބީލަން ހުށަހެޅުމުގެ ފުރުޞަތު ދެވެން ނޯންނާނެ ވާހަކަ ދަންނަވަމެވެ. މި ޕްރޮޖެކްޓާ ގުޅޭގޮތުން އެއްވެސް ސުވާލެއްވާނަމަ 2015 ޖަނަވަރީ 15 ވާ ބުރާސްފަތި ދުވަހުގެ 16:00 ގެ ކުރިން މިސަރވިސްގެ އީމެއިލް އެޑްރެސް procurement@police.gov.mv އަށް ފޮނުއްވުން އެދެމެވެ. ބީލަން ހުޅުވުން އޮންނާނީ 11 ފެބުރުވަރީ 2015 ވާ ބުދަ ދުވަހުގެ 13:30 ގައި މިސަރވިސްގެ ފައިނޭންސް ޑިޕާޓްމަންޓްގައެވެ. ބީލަންތައް ހުންނަންވާނީ ބަންދުކުރެވިފައިވާ ސިޓީއުރައެއްގައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ޚިދުމަތް ދޭ ފަރާތުގެ ނަން ލިޔެފައި އޮންނަންވާނެއެވެ.\nއެޑްވާންސް ޕޭމަންޓްގެގޮތުގައި ކޮންޓްރެކްޓް އަގުގެ % 15 އެޑްވާންސް ޕޭމަންޓް ގެރެންޓީއެއް ހުށަހެޅުމުން ލިބޭނެއެވެ.\nMen’s office shoes (shine)\nLadies office shoes (shine)\nޕަބްލިޝްކުރި ތާރީޚު: 12 ޖަނަވަރީ 2015\nޕަބްލިޝްކުރި ގަޑި: 1208\nސުންގަޑި: 15 ޖަނަވަރީ 2015 1100


ނިލަންދޫ މަސްމާރުކޭޓު ބޭނުންކުރުމާބެހޭ\nނިލަންދޫ މަސްމާރުކޭޓު ވަނީ ނިލަންދޫ ރިހިވެލި އިބްރާހީމް މުޙައްމަދަށް ކުއްޔަށް ދޫކޮށްފައެވެ.\nމަސްމާރުކޭޓުގެ މަސްއަށިތަކުގެތެރެއިން އުތުރަށްހުރި2އަށި ޚާއްޞަކޮށްފައިވަނީ ޢާއްމު ބޭނުންތަކަށް މަސްކެނޑުމަށެވެ. އެ2އަށި ބޭނުންކުރުމުގައި އެއްވެސް ފަރާތެއްގެ ހުއްދަ ހޯއްދަވާކަށް ނުޖެހޭނެއެވެ. ދެންހުރި އަށިތައް ޚާއްޞަކޮށްފައިވަނީ ވިޔަފާރި އުޞޫލުން މަސްކައްކައި ހިއްކާ ފަރާތްތަކުގެ ބޭނުމަށެވެ. ނަމަވެސް 1 އެޕްރީލް 2020 އިން ފެށިގެން އެ އަށިތައް ބޭނުންކުރެވޭނީ އިބްރާހީމް މުޙައްމަދު ކަނޑައަޅުއްވާ ގޮތެއްގެމަތިންނެވެ.\nވިޔަފާރި އުޞޫލުން ބޭނުންކުރާ އަށިތައް ކުއްޔަށް ދޫކުރެވޭނެ އެންމެ ބޮޑު އަގަކީ މަހަކު 250/- (ދުއިސައްތަ ފަންސާސް) ރުފިޔާ އެވެ.\nމަސްމާރުކޭޓު ބޭނުންކުރައްވާ ހުރިހާ ފަރާތްތަކުންވެސް މަސްކެނޑުމަށްފަހު ބޭނުންކުރެއްވި އަށިތަކާއި މަސްކެނޑުމުން ހަޑިވި ސަރަޙައްދު ނުބައިވަސް ނުދުވާވަރަށް ރަނގަޅަށްދޮވެ ސާފުކުރަންވާނެއެވެ. އަދި މަސްކެނޑުމަށް ޚާއްޞަކޮށްފައިވާ އަށިތަކުގައި ނޫނީ މަސްކެނޑުމަކީ މަނާކަމެކެވެ.


ﷲގެ މަދަދު – Esfiya\nމަޒުމޫނު5mins ago\nއިސްމާޢީލް ޢަލީ ކަނދޮޅުދޫ\nއަޅުގަޑުމެންނަކީ الله سبحانه وتعالىގެއަޅުންނެވެ. الله سبحانه وتعالى ގެ މަދަދާއި އިނާޔަތްތެރިކަމަށް އަބަދުމެ އެދިއެދި ތިބި އަޅުންނެވެ. އަޅުގަޑުމެން ނޭވާ ލާންވީވެސް الله سبحانه وتعالى އަށްޓކައެވެ.އަދި ނޭވާ ދޫކޮށްލާންވީވެސް الله سبحانه وتعالى ގެ މަގުގައެވެ.\nމިދުނިޔޭގައި الله سبحانه وتعالى ލައްވަވާފައިވާ ކޮންމެ އެއްޗަކީ އަޅުގަޑުމެންނަށްޓަކައިވާ ތަކެއްޗެވެ.އެތަކެތީން ފައިދާއާއި ޢިބްރަތް ލިބިލިބި ހުރެއެވެ.ބައެއްތަކެތި ބޭނުން ކުރުމުން ދުރުވާން ޖެހެއެވެ. ހެއްދެވި ކޮންމެ އެއްޗަކުން الله سبحانه وتعالى ގެ ކުޅަދުންވަންތަކަމާއި، ޚަލްޤުކުރެއްވުމުގެ ފުރިހަމަކަން ހާމަވެއެވެ.\nالله سبحانه وتعالى އަޅުގަޑުމެންނަށް ރިޒުޤު ތަނަވަސް ކޮށް ދެއްވިއެވެ. ދެއްވި ރިޒްޤުގައި ބަރަކާޡް ލެއްވުމަކީ އަޅުގަޑުމެންގެ އެދުމެކެވެ. ދުނިޔޭގައި އިންސާނުންނަށްޓަކައި ލައްވަވާފައިވާ ތަކެތީގައި އެކިކަހަލަ ރަހަލައެވެ. ތަފާތު ކުލަކުލައާއި،އެކިވަސް ހިމެނެއެވ.އެކިމީހުންނަށް މީރުވަނީ އެކި އެއްޗިއްސެވެ.ރީތިވަނީވެސް އެކި އެއްޗިއްސެވެ.ގަޔާވަނީވެސް އެކިކަހަލަ ވަހާއެވެ.\nއަޅުގަޑުމެން ކޮންމެ މީހަކީ ތަފާތު ވިސްނުމުގެ ބައެކެވެ. ބައެއް މީހުން ބިމުގައިވާހައި ތަކެތީން އިބްރަތް ޙާސިލުކުރަމުންދާއިރު އަނެއްބަޔަކު އެއިން ކަމަކަށް ސަމާލުކަމެއް ނުދެއެވެ. ބައެއްމީހުން ހަލާލުގޮތުގައި ރިޒްޤު ހޯދުމަށް މަސައްކަތް ކުރަމުން ދާއިރު އަނެއް ބަޔަކު ތިބީ ދެއަތް އުރާލައިގެނެވެ. ބައެއް މީހުން ދެއްވާރިޒްޤާއިމެދު އުފާކޮށް ޝުކުރުވެރިވާއިރު،އަނެއްބަޔަކު ޝަކުވާކުރުންމަތީ ދެމިތިބެއެވެ.\nالله سبحانه وتعالى ގެ ރަޙުމަތް ހުރިހާ އެއްޗަކަށްވެސް ތަނަވަސް ވެގެންވެއެވެ.ގަދައަޅައި މަސައްކަތް ކޮށްގެން އުފާ ފާގަތި ޙަޔާތެއް ހޭދަކުރުމަށް މަސައްކަތް ކުރަމާ ހިނގާށެވެ. ނިޢުމަތްތަކަށް ޝުކުރުކުރާ އަޅުންނަށް ނިޢުމަތް އިތުރުކޮށް ދެއްވަވައެވެ.\nއުއްމުލް މުއުމިނީން އައްސައްޔިދާ މައިމޫނާ ރަޟިޔަ ﷲ ޢަންހާ 03\nހަޤީޤީ މަޒުމޫނު ދީނީ March 25, 2019\nއުއްމުލް މުއުމިނީން އައްސައްޔިދާ މައިމޫނާ ރަޟިޔަﷲ ޢަންހާ\nހަޤީޤީ މަޒުމޫނު ދީނީ August 13, 2019\nމަޒުމޫނު July 23, 2019\nމުދައްރިސުންނަކީ މުހިއްމުބައެކެވެ .\nއެހެނިހެން މަޒުމޫނު February 28, 2019\nވަނަވަނަ(ރިޕޯޓް) – ޕާޓް 01\nއުފެއްދުންތެރި ލިޔުން މަޒުމޫނު November 29, 2019\nއެސްފިޔަ ދީނީ ކުރުވާހަކަ މުބާރާތް 1438\nހަޤީޤީ ހިތާމަ ބިރުވެރި ޅެން ކުރުވާހަކަ އިއުލާން އެހެނިހެން މަޒުމޫނު މަޖާ މުބާރާތް ދީނީ ލޯބި May 18, 2017


ދަނޑުވެރިކަމާއި ގުޅުން ހުރި ހިދުމަތްތައް އޮންލައިން ދޭން ފަށައިފި\nބޭރު ފައިސާ ގަނެވިއްކުމުގެ ލައިސަންސް ދިނުން ހުއްޓާލައިފި\nމަޖިލީހުގައި ހަމަނުޖެހުން ހިންގި މައްސަލަ ފުލުހުން ބަލަން ފަށައިފި\nރޭ ރައްޔިތުންގެ މަޖިލީހުގައި ހިނގި ހަމަނުޖެހުން ފުލުހުން ބަލަން ފަށައިފި އެވެ.\nމިކަމާ ގުޅިގެން ފުލުހުން މިއަދު ބުނީ މަޖިލީހުގައި ހިނގި ހަމަނުޖެހުމުގެ މައްސަލަ ރޭގެ ވަގުތެއްގައި ފުލުހުންނަށް ހުށަހެޅިފައިވާ ކަމަށެވެ. އަދި އެކަމާ ގުޅިގެން ބަލަން ޖެހޭ ކަންކަން ބަލަމުންދާ ކަމަށް ވެސް ފުލުހުން ބުނެއެވެ.\nރޭ ދަންވަރު 1:30 ގައި ބޭއްވި ޖަލްސާގައި ހަމަނުޖެހުން ހިނގަން މެދުވެރިވީ މަޖިލީހުގެ ރިޔާސަތުން ނައިފަރު ދާއިރާގެ މެމްބަރު އަހުމަދު ޝިޔާމްގެ ނަން އިއްވައި ތަޅުމުން ނިކުންނަން އެންގުމުން އެކަމަށް ދެކޮޅު ހެދުމުންނެވެ. އެއާއެކު މަޖިލީހުގެ ރިޔާސަތުން ވަނީ އެމްޑީޕީ މެމްބަރުންނަށް އިޝާރާތް ކުރައްވައި ޝިޔާމް ތަޅުމުން ނެރެން އަންގާފައެވެ.\nއެކަމުގެ ތެރޭގައި ޝިޔާމްގެ އިތުރުން ވެސް މަޖިލީހުގެ އެހެން ބައެއް މެމްބަރުންނަށް ވެސް ވަނީ އެކިވަރުގެ އަނިޔާތައް ވެފައެވެ.


ނިހާގެ އަޑުމަޑުވަމުން ގޮސް އެއްކޮށް އެއަޑު މަޑުވެއްޖެއެވެ. ހީވަނީ މާބޮޑަށް ވަރުބަލިވީ ހެންނެވެ. ނުވަތަ ނިހާއަށް އިންޖެކްޝަންގެ އަސަރުކޮށްގެން ނިދުނީ ހެންނެވެ.\nމަންމަ އައުމުން ނިހާގެ ގާތުގައި މަންމަ ބައިންދާފައި ޒައިނާ ގެއަށް ހިނގައްޖެއެވެ. އޭރު ނިހާއަށް އޮތީ ނިދިފައެވެ.\nއޮފީހުގައި އެތައް ވަގުތެއް ހޭދަ ކުރުމަށްފަހު ޒިޔާމް ބޭރަށް ނުކުމެއްޖެއެވެ. ކޮންމެވެސް ކަމަކާ މާބޮޑަށް ވިސްނުމުގެ ސަބަބުން އޭނާގެ މޫނުމަތިން އާދަޔާ ޚިލާފު ވަރުބަލިކަމެއްގެ އަސަރުން ފެންނަން ހުއްޓެވެ. ފެންނަފެނުމަށް ހީވަނީ ނިންމަން ދަތި ބޮޑެތި އެތައް މައްސަލަތަކެއް ކުރިމަތި ވެގެން އުޅޭ މީހެއް ހެންނެވެ. އެއްވެސް މިސްރާބެއް މަންޒިލެއްނެތި މަގުމަތީގައި ޒިޔާމް ހިނގަމުންދިޔައެވެ. ސިކުނޑީގައި ގިނަވެ އެނބުރެމުންދާ ޚިޔާލުތަކުގެ ސަބަބުން އޭނާގެ ހާސްކަން އިތުރުވަމުންދެއެވެ.\n" ޒިޔާމް! ޒިޔާމް! "\nކޮންމެވެސް މީހަކު ފަހަތުން ވަރަށް ބާރަށް ގޮވާއަޑަށް ޒިޔާމް ހުއްޓިއްޖެއެވެ. ދެން ފަހަތަށް އެނބުރި ބަލައިލިއެވެ. އޭރު ސައިކަލެއް ވަރަށް ބާރަށް އައިސް ޒިޔާމް އާއި އަރާ ހަމަވަނީއެވެ. ސައިކަލު ދުއްވަން އިނީ ސައީދުއެވެ. އެއީ ހިތަދޫގައި ފުދޭވަރެއްގެ ތަނަވަސް ޢާއިލާއެއްގެ ކުއްޖެކެވެ. ޒިޔާމްގެ ކްލާސް މޭޓެއްވެސް މެއެވެ. ސްކޫލް ނިމުނީއްސުރެ އެކަކު އަނެކަކާ ދިމާނުވެ އެތައް ދުވަހެއް ވޭތުވުމަށްފަހު ބައްދަލުވީ މިރަށުންނެވެ. އެއީ ޒިޔާމް ކައިވެނިކޮށްގެން ހިތަދޫގައި އުޅެންފެށިތާ ކައިރީގައެވެ. ތަފާތަކީ ދެމީހުންގެ ވެސް ޢުމުރަށް އައިސްފައިވާ ބަދަލެވެ.\nމިހާރު އަނެއްކާވެސް މިބައްދަލުވީ އޭގެ ދުވަސްކޮޅެއް ފަހުންނެވެ. ގާތްގަނޑަކަށް ދެތިން ހަތަރުމަސް ފަހުންނެވެ.\n" ކޮންތާކު ތިއުޅެނީ! ނުވެސް ފެނެއެއްނު. "\n" ހަމަ އޮފީހުގަ ! "\nޒިޔާމް ސައީދުއާއި ސަލާމްކޮށްލިއެވެ.\n" ތިކަންއެނގެޔޭ. މިބުނީ ހަމަ ވައިފްމެން ގޭގަހޭ! މިހެން މިބުނީ އެއްފަހަރު ހޯދަންދިޔައިރު ގެ ހުރީ ތަޅުލާފަ. ކޮންމެވެސް މީހަކު ބުނީ ރަށަކު ނޫޅެޔޯ "\n" އާނ! ވެދާނެ ބަފައިބޭ ފިހާރައަށް މުދާކޮޅެއް ބަލާ ބެންކޮކަށް ގޮސްލާފަކަމަށްވެސް. ދެން ޒައިނާމެންގެ ގެއަށް ދިޔަނަމަ! "\nޒިޔާމް ސައީދުއާއި ވާހަކަ ދައްކަމުން ދިޔައިރުވެސް ޒިޔާމްގެ މޫނުމަތިން ނުތަނަވަސް ކަމެއްގެ އަސަރު ފާޅުވޭވޭ ހުއްޓެވެ.\n" ކޮންމެވެސް ކަމަކާ ހާދަ ހާސްވެފަ ހުރިހެން ހީވެޔޭ. އަނެއްކާ ޒައިނާއާއި މައްސަލައެއް ޖެހުނީތަ؟ އަރާބަލަ! އަރާބަލަ. މިހާރު ޖައްސާވެސް ނުލެވެނީ ބިޒީ ކަމުން. މިއުޅެނީ ފާޑެއްގެ ކެފޭއެއްވެސް ހުޅުވައިގެން. އަބަދު އެތާ އުޅެނީ. ހިނގާބަލަ ކުޑަކޮށް އެއްޗެއް ކާލާ ބޯލާ ހަދާލަން. އޭރުންނެއްނު ކުޑަކޮށް ހަމަޖެހިލައިގެން ވާހަކަ ދައްކާލެވޭނީ "\nޒިޔާމް ސައިކަލަށް އެރުމުން ސައީދު ސައިކަލް ދުއްވާލިއެވެ.\n" ކޮބާ ކާރު؟ "\nސައީދު ހުޅުވައިގެން އުޅޭ ކެފޭއާއި ހަމައަށް އާދެވުމުން އޭނާ ސައިކަލް މަޑުކޮށްލައިފިއެވެ.\n" ކާރު އޮންނާނެ ގޭގަ. މީތަ ތިބުނާ ތަނަކީ؟ "\nސައިކަލުން ފޭބުމަށްފަހު ޒިޔާމް އެތަނުގެ ނަންބޯޑަށް ބަލާލިއެވެ.\n" އާނ! ރަނގަޅުތަ؟ "\nސައިކަލުން ފައިބައިގެން ޒިޔާމް ގޮވައިގެން އެތެރެއަށް ވަނުމަށްޓަކައި ސައީދު ހިނގައިގެންފިއެވެ. އެއީ ޒަމާނީގޮތަށް ހަދައިފައި ހުރި ބޮޑު ތަނެކެވެ. ފެންނަފެނުމަށް ތަނުގެ ވިޔަފާރިވެސް ރަނގަޅުހެން ހީވެއެވެ.\n"ޒިޔާމް ކޯޗެއްކާނީ "\nޒިޔާމް ގޮވައިގެންގޮސް ތަންކޮޅެއް އެއްފަރާތެއްގައި ހުރި މޭޒެއް ކައިރީގައި ސައީދު އިށީނދެއްޖެއެވެ.\n" މިފަހަރުދެން އެއްޗެއް ކާންހަދާނެކަމެއް ނެތް. ކޮންމެވެސް އެއްޗެއް ބޯލާނީ. ޒައިނާވެސް ގޮވައިގެން އެހެންފަހަރަކުން އެއްޗެއް ކާލަން އަންނާނަން. "\nމޭޒުގެ އަނެއްފަރާތުގައި ހުރި ގޮނޑި ދަމާލުމަށްފަހު ޒިޔާމްވެސް އިށީންދެއްޖެއެވެ. ޒިޔާމް އިށީނުމުން ސައީދު ވޭޓަރަކަށް ގޮވައިލުމަށްފަހު ފްރެޝްއޮރެންޖް ދެތަށި ގެނެސްދިނުމަށް ބުނެފިއެވެ.\n" އާނ! އަހަރެން ބުނީ ކޮންމެވެސް ކަމަކާއި ވަރަށް ގޮވާފަހުރިހެންނޭ ހީވަނީ! ޒައިނާއާއި މައްސަލައެއް ޖެހުނީހޭ؟\nޖީބުން ސިގިރެޓް ފޮއްޓެއް ނެގުމަށްފަހު ސިނގިރޭޓެއްނަގައި ރޯކޮށްލަމުން ޒިޔާމުއާއި ދިމާއަށް ސައީދު ސިގިރެޓްފޮށި ދިއްކޮށްލިއެވެ.\n" ނުބޮން. ސައީދަށް ތިހީވީ ހަމަ ރަނގަޅަށް. ވަރަށްބޮޑު ކަންތައްގަނޑެއް ދިމާވެގެން މިއުޅެނީ. އެކަމަކު ޒައިނާއާއި މައްސަލައެއް ޖެހުނީއެއްނޫން. އެކަމަކު މިދާވަރުންދަންޏާ މައްސަލައެއް ޖެހޭކަށް ދެން ގިނަ ދުވަހެއް ނުނަގާނެހެން ހީވަނީ "\n" ދެން ކޮންމައްސަލައެއް؟ "\nސިގިރޭޓް ދަމާލުމަށްފަހު މޭޒުމަތީގައި ހުރި އަޅިކެނޑިއަށް އަޅިކަނޑާލަމުން ސައީދު ސުވާލުކޮށްލިއެވެ.\n" އެނގޭތަ ނިހާ؟ "\nޒިޔާމް ގޮނޑީގައި ލެނގިލުމަށްފަހު ރަނގަޅަށް ހަމަޖެހިލިއެވެ.\nސައީދު ސިނގުރެޓްބުރި އަޅިކެނޑީގައި ބޭއްވުމަށްފަހު ކުޑަކޮށް ވިސްނާލިއެވެ.\n" ހޫނ! އެނގިއްޖެ. އޭނާ ކިހިނެއްތަވީ؟ "\nޒިޔާމްއާއި ދިމާއަށް ބަލާލުމަށްފަހު އާނއެކޭ ބުނުމުގެ ގޮތުން ސައީދު ބޯޖަހާލިއެވެ.\n" ވެގެންއުޅޭ ގޮތަކީ...................؟ "\nޖޫސްތަށި ކުޑަކޮށް އެއްފަރާތަކަށް ޖައްސާލުމަށްފަހު ވަރަށްހަމަޖެހިގެން އިނދެގެން ހުރިހާ ވާހަކަތަކެއް ޒިޔާމް ސައީދުއަށް ކިޔައިދީފިއެވެ. ބޭނުމަކީ އެވާހަކަތައް އެހެން މިހަކަށް ކިޔައިދީގެން ހިތަށް ހަމަޖެހުމެއް ހޯދައި ދިނުމެވެ.\n" ހަމަރަނގަޅަށްތަ؟ ދެން ކިހިނެއް ހަދަން ގަސްތުކުރަނީ! އަހަރެންނަމަ މިހާރު ބޯގޮވައިގެން މަރުވެއްޖައީސް ކަންނޭނގެ! "\nޒިޔާމްގެ ވާހަކަތައް އަޑުއަހާ ނިމުނުއިރު ސައީދުއިނީ ހައިރާންވެގެން ގޮސް ބުނާނެ އެއްޗެއް ނޭނގިފައެވެ.


HEYRIYA| Thedhui Vadaamuga Dhevana Eh Nei Vashafarun E Massakaiy Uvenee!? - Vaguthu\nތެދުއުއިވަޑާމުގައި ދެ ވަނައެއް ނެތް ވަށަފަރުން އެ މަސައްކަތް އުވެނީ!؟\nހއ. ވަށަފަރުގައި ތެދުއުއިވަޑާމުގައި މަސައްކަތް ކުރަނީ. -- ވަގުތު އިމޭޖެސް: އިބްރާހިމް ޝާބިލް\n(ހއ. ވަށަފަރު) މި ރަށަށް ދިއުމުގެ ކުރިން ރަށާ ގުޅޭ ގިނަ މައުލޫމާތުތަކެއް އެއްކުރީމެވެ. އެ މައުލޫމާތުތަކުން އެނގުނު ގޮތުގައި، ހއ. ވަށަފަރަކީ ތެދުއުއިވަޑާމުގައި ރާއްޖޭގައި ފާހަގަކޮށްލެވޭ ރަށެކެވެ. މިރަށު މީހުން އެކަމުން ރަނގަޅު އާންމުދަނީ އެއް ވެސް ހޯދައެވެ. ކުރިން އެހާ ބޮޑު އާންމުދަނީއެއް ހޯދަމުން އައި ނަމަވެސް ފަހަކަށް އައިސް މިރަށުގައި އެ މަސައްކަތް ކުރަމުންދާ މީހުން ވަނީ މަދުވެފައެވެ.\nމިރަށުގައި އަމިއްލަ ވަޑާންގެއެއްގައި އެ މަސައްކަތް ކުރަމުން އަންނަ ހަސަން ސޯބިރް 51، ބުނީ މިއީ ކިއްސަރު ވަޑާމާއި މުޅިން ތަފާތު ވަޑާމެއް ކަމަށެވެ. އެގޮތުން މިއީ ވަރަށް ތެދަށް މަށައިގެން ވަޑިފަތި އަޅައިގެން ކުރާ މަސައްކަތެއް ކަމަށް އޭނާ ބުންޏެވެ.\nސޯބިރް މި މަސައްކަތުގައި އުޅޭތާ މިހާރު 30 ވަރަކަށް އަހަރު ވެދާނެއެވެ. މިއީ ވަރަށް ބުރަ މަސައްކަތެކެވެ. ވަރަށް ވަގުތު ދާ މަސައްކަތެކެވެ. ވަރަށް ފަށުވި މަސައްކަތެކެވެ.\nހއ. ވަށަފަރުގައި ތެދުއުއިވަޑާމުގެ މަސައްކަތެއް ކުރިއަށްދަނީ -- ވަގުތު އިމޭޖެސް: އިބްރާހިމް ޝާބިލް\n"ދަސްކުރި ގޮތަކީ އަހަރުމެން އެބަ ޖެހޭ ކޮންމެވެސް ކަމެއް ކުރަން އެގޮތަށް ކުރެވުނު ކަމައް މިއީ، މި މަސައްކަތް ފަށައިގަތީ އުމުރުން 18،20 ހިސާބުގައި،" އާއިލީ މީހުން މި މަސައްކަތުގައި އުޅުނުކަން ފާހަގަކުރަމުން ސޯބިރް ބުންޏެވެ.\nއުތުރުގެ ރަށްތަކުގެ ތެރެއިން މިކަމުގައި ވަށަފަރާ ފައިހަމަކޮށްލެވޭނެ އިތުރު ރަށެއް ނެތް ކަން ޔަގީނެވެ. ޔަގީނުންވެސް ތެދުއުއިވަޑާމުގައި މިރަށް ވައްޓާލެވޭނެ އުތުރުގެ ރަށަށް ނޯންނާނެއެވެ. މިއީ މިރަށު މީހުން ފަހުރުވެރިވެލާފައި ބުނާ ވާހަކައެކެވެ.\nވަށަފަރު ގެއެއްގައި ޖަހާފައި ހުރި ކަބަޑު ސެޓެއް. -- ވަގުތު އިމޭޖެސް: އިބްރާހިމް ޝާބިލް\nސޯބިރް މި މަސައްކަތުގައި ހޭދަވި ދުވަސްތަކުގައި އޭނާ ގިނަ ބަޔަކާއެކު މަސައްކަތް ކުރިއެވެ. އޭނާ ބުނާ ގޮތުން ނަމަ ރިސޯޓްތަކުގައި އާއި ބައެއް އެހެން ތަންތަނުގައި އެ މަސައްކަތް ކުރެވުނެވެ. އޭނާގެ ވާހަކަތަކުން އެ މީހުންނަށްވުރެ ވަށަފަރު މީހުން ހަމަ މިކަމަށް ގަދައީއެވެ.\n"އެގޮތަށް އަހަރުމެންނަށް ބުނެވިދާނެ މިރަށަކީ ނަމްބަރު ވަންގައި ހިފަހައްޓާލެވޭނެ ރަށެކޭ". ސޯބިރު ކިޔައި ދިނެވެ.\nތެދުއުއިވަޑާމުގައިވެސް އެކި ވައްތަރު ހުރެއެވެ. އޭގެ ތެރެއިން ސޯބިރްކޮށް މި އުޅެނީ ފަރުނީޗަރު މަސައްކަތެވެ. ތެދުއުއިވަޑާމުގައި ގޮނޑި، މޭޒު ދޮރު، ދޮރުފަތް އެއްޗެހި މީހުން ޖަހާ އުޅެއެވެ. ނަމަވެސް ސޯބިރް ބޮޑަށް މަސައްކަތް ބިނާވެފައި އޮންނަނީ ފަރުނީޗަރު މަސައްކަތަށެވެ.\nސޯބިރު "ވަގުތު" އާ ވާހަކަ ދައްކަނީ. -- ވަގުތު އިމޭޖެސް: އިބްރާހިމް ޝާބިލް\nތެދުއުއިވަޑާމުގެ މަސައްކަތްތައްވެސް ޒަމާނީވެ މިހާރު އާއްމުކޮށް މިރަށު ގިނަ މީހުންކޮށް އުޅޭ މަސައްކަތަކީ ފަރުނީޗަރު މަސައްކަތެވެ. ސޯބިރްގެ ވަޑާންގޭގައި އޭނާ މިހާރު އެންމެ ފުޅާކޮށް ކުރަނީ އެ މަސައްކަތެވެ. އެކަމަށް ވަރަށް ވަގުތު ދީގެންނެވެ. ރާއްޖޭގެ އެކި ކަންކޮޅުތަކުން މީހުން އޭނާގެ ގާތަށް އެކަމުގައި އާދެއެވެ.\nސޯބިރް ބުނީ، އޭނާ ތެދުއުއިވަޑާމުގެ މަސައްކަތް ފެށުމަށްފަހު ކުރަމުން ދިޔައީ ފަރުނީޗަރު ހެދުމުގެ މަސައްކަތް ކަމަށެވެ. އޭރު އޭނާ އެ މަސައްކަތް ފަށައިގަތީ މާލޭގައެވެ. މާލޭގެ ލެކިއުޓް ކުރީމަތީ ހުންނަ މޭވިއާ ގޭގައި އޭނާއާ އިތުރު ބަޔަކު ވެގެން އެތަނުގައި ހުރި ވަޑާން ގެއެއްގައި އެ މަސައްކަތް ކުރަމުން ދިޔައެވެ. އެ މަސައްކަތް ކުރަމުން ގޮސް، މާލޭގެ ގިނަ ތަންތަނަށް ވަޑާމުގެ މަސައްކަތްކޮށްދިނުމުގައި ސޯބިރްގެ ދައުރު ބޮޑެވެ.\nސޯބިރްގެ ގޭތެރެއަށް ބަލާއިރުވެސް ފެނިގެން ދަނީ އޭނާގެ މަސައްކަތެވެ. ފެންޑާ އަށާއި، ބަދިގެ ތެރެއަށް ބެލިޔަސް އެ މަސައްކަތް ފެނިގެން ދެއެވެ. މަސައްކަތްތައް އެހާމެ ފުރިހަމައެވެ. ސޯބިރަކީ ހުނަރު ހުރި މީހެއް ކަން ފާހަގަ ކުރެވުނެވެ.\nދާއިރާގައި މިހާރު ތަޖުރިބާ ހުރި މީހަކަށް ސޯބިރްވި އިރު، އޭނާގެ މަސައްކަތްތައް ފެނިފައި ތިބި މިރަށު މީހުންވެސް އަޖައިބު އަންތަރީސްވާވަރު ކުރުވައެވެ. ބުނާ މުއްދަތަކަށް ފަރުނީޗަރު އެއްޗެހި ހަދާ ދެއެވެ. އަދި ބޭނުންވާ ގޮތަށް ވުރެ މޮޅުކޮށް ރީތިކޮށް އެ މަސައްކަތްތައް ފެންނަ ވަރު ކުރުވައެވެ.\n"މިސާލަކަށް ފޮޓޯގަނޑެއް ދެއްކީ، އެ ފޮޓޯގަނޑު ދެއްކީމަ އެ ފޮޓޯގަނޑާ އެއްގޮތަށް ކުރަން ބުނާނީ، ދެން ބުނާނެ މަސައްކަތް ކުރާ މީހެއްގެ ހުންނާނެއޭ މޮޅު އައިޑީއާ ދޯ، ދެން ބުނާނެ ރީތިވާނެ ގޮތެއް ހުރިއްޔާ އެގޮތަކަށް ކުރަން. އަދި މަސައްކަތް ނިންމާފައި، ދައްކާއިރު، ބުނާނެ މިގޮތް މާ ފުރިހަމަ ކަމަށް".\nސޯބިރް ބުނީ، އެގޮތަށް ހަދާ ފަރުނީޗަރު އެއްޗެހީގެ ޑިޒައިންތައް މާބޮޑަށް ބަދަލު ނުކުރެވޭ ކަމަށެވެ.\n"ވާގޮތަކީ އަހަރުމެން ރާއްޖެތެރޭ މީހުންނަށް ބަލާފައި އެ މީހުންނާއި ގުޅޭގޮތަށް އެއްޗެހި މި ހަދަނީ. އެގޮތަށް މި ހަދަނީ އެނދުގައިވެސް އެއްޗެހި ރައްކާކުރެވޭ ގޮތަށް، ސުނާމީގެ ކުރިން ހެދި ޑިޒައިނެއް އެންމެ ފަހުންވެސް ހަދާފައި މި ބޭރު ކުރީ. އެ ފެންނަ މީހާ ބުނަނީ މިގޮތަށް ހަދަން".\nސޯބިރް ބުނީ، ބެޑްރޫމް ސެޓެއް ފަރުނީޗަރު ފިލާގައި ހަދަން 10 ވަރަކަށް ދުވަސް ވާނެ ކަމަށެވެ. އަދި ލަކުޑި ކީހައިގެން ފްރޭމް ކޮށްގެން އެ މަސައްކަތް ކުރާނަމަ 15 ވަރަކަށް ދުވަސްވެސް ވާނެ ކަމަށް ބުންޏެވެ.\nވަށަފަރު ގެއެއްގައި ހަދާފައި ހުރި އެނދެއް. -- ވަގުތު އިމޭޖެސް: އިބްރާހިމް ޝާބިލް\nސޯބިރް ކުރާ މި މަސައްކަތްތަކުގެ އަގަށް ބަލާއިރު، ތިން ދޮރުފަޅީގެ ސެޓެއްގެ އަގު އުޅެނީ 19،500 ރުފިޔާ އަށެވެ. އެއީ އަމިއްލަ ތަކެތީގައި އެ މަސައްކަތް ކުރާއިރު، އަރާ އަގެވެ. ހަތަރު ދޮރުފަޅި ނަމަ އަގަކީ 22،500 ރުފިޔާއެވެ.\nމިއީ ރަނގަޅު އާއްމުދަނީއެއް ލިބޭ މަސައްކަތެއްކަން އޭނާ ފާހަގަކުރެއެވެ.\nމިރަށުގައި އެ މަސައްކަތް ކުރަމުން އަންނަ 55 އަހަރުގެ ހަސަން ހުސައިން ބުނީ، އޭނާ އެ މަސައްކަތް ދަސްކުރީ މާލެ އިން ކަމަށެވެ. އޭނާ ބުނިގޮތުގައި، އޭނާ މާލެ އަށް ގޮސް އެ މަސައްކަތް ދަސްކުރުމުގައި އުޅުނުއިރު، ލަކުނޑިގަނޑެއްގެ ކޮޅެއް ތެދަށް ބުރިކޮށްލަންވެސް ނޭނގެއެވެ.\n"ދެން މި ވަޑާން ގޭގައި އުޅެމުން އުޅެމުން އައިސް އެތައް ޒަަމާނެއް ވީފަހުން މި އެނގުނީ ކުޑަކޮށް ރޮންދާއިން އެއްޗެއް މަށާލަންވެސް،" ހަސަން ހުސެއިން ބުންޏެވެ.\nވަށަފަރު ގެއެއްގައި ބަހައްޓާފައި ހުރި ކަބަޑެއް. -- ވަގުތު އިމޭޖެސް: އިބްރާހިމް ޝާބިލް\nއޭނާ އެ މަސައްކަތް ދަސްކޮށް ވަޑާންގެ ދޫކޮށް ދިޔައީ ރިސޯޓްތަކަށް ކޮންޓްރެކްޓަށް މަސައްކަތް ކުރުމަށެވެ. އެގޮތަށް ގްރޫޕް ހަދާލަފައި ގޮސް އަނެއްކާވެސް އޭނާއަށް ވަދެވުނީ ވަޑާމުގެ މަސައްކަތުގެ ތެރެއަށެވެ.\nއޭނާ އެ މަސައްކަތް ރަނގަޅަށް ދަސްކޮށް، އަމިއްލައަށް ވެސް މަސައްކަތް ފެށިއެވެ. އެ މަސައްކަތުގެ ތެރެއިން އޭނާގެ ގޭގެ ފަރުނީޗަރާއި، ބަދިގެ ސެޓް ފަދަ އެއްޗެހި ހަދާފައި އެ ހުރީ އޭނާގެ އަމިއްލަ ދެ އަތުންނެވެ. އޭނާ އަމިއްލައަށް އެެކަމަށް ވަގުތު ދީގެންނެވެ.\nސޯބިރް ބުނީ، އެ މަސައްކަތްތައް ދަސް ކުރާ ކޮށްދިން މަސައްކަތުގައި މާބޮޑަށް ޝާމިލްގެ އުޅޭތަން ނުފެންނަ ކަމަށެވެ.\n"އެއީ ވަރަށް ހިތާމަވެސް ކުރާ ކަމެއް، އަހަރުމެން މި ކަމުން ދުރުވެއްޖެއްޔާ މިކަމުގައި ދެން މިރަށުގައި އުޅޭނެ ބަޔަކު ނުތިބޭނެ،" އޭނާ ބުންޏެވެ.\nމިރަށުގައި މިހާރު އާއްމުކޮށް އުޅޭ މީހުން މި މަސައްކަތް ނުކުރެއެވެ. މިއާއެކު މިކަން މިރަށުން ނެތި ހިނގައިދާނެ ކަމުގެ ބިރުވެރިކަން މިރަށު ބައެއް ރައްޔިތުންގެ އޮވެއެވެ. އެއީ ތަޖުރިބާ ލިބިގެންވެސް މި މަސައްކަތަށް ހުސްވެ މި މަސައްކަތް ކުރާ ބަޔަކު ނެތީމައެވެ.\n"ކުރުކޮށް ބުނަންޏާމުން މިހާރު މިރަށުގައި މިކަމެއް ނެތް، ޒުވާނުން ނޫޅޭ މި މަސައްކަތުގައި، ވަރަށް ފަށުވި ކަމެއް ވީމަ، ތެދުއުއިވަޑާން ކުރިޔަކަސް، ފަރުނީޗަރު މަސައްކަތެއް ނުކުރެވޭނެ، ފަރުނީޗަރު މަސައްކަތަކީ ވަރަށް ކަވި ކަމެއް ވީމަ މިކަމުގައި މީހުން ނޫޅެނީ". ސޯބިރު ބުންޏެވެ.\nޖުލައި 3, 2021 16:34\nޖުލައި 3, 2021 16:58\nއަގު އުޅެނީ 19،5000 ؟ ނޫނީ 19،500 ؟


Raajje Sarahadhugai Masverikan Kuraanama Huhdhah Hoadhan Jehey Gothah Bill eh Majileehah - Vaguthu\nރާއްޖެ ސަރަހައްދުގައި މަސްވެރިކަން ކުރާ ނަމަ ހުއްދަ ހޯދަން ޖެހޭ ގޮތަށް ބިލެއް މަޖިލީހަށް\nއެއްވެސް ބާވަތެއްގެ މަސްވެރިކަމެއް ރާއްޖޭގެ ކަނޑުގެ ސަރަހައްދުގައި ކުރާ ނަމަ، ފިޝަރީޒް މިނިސްޓްރީން ދޫކުރާ ހުއްދައެއް ނުވަތަ ލައިސަންސެއް ނަގަން ޖެހޭގޮތަށް ބިލެއް އެކުލަވާލައި މަޖިލީހަށް ހުށަހަޅައިފި އެވެ.\nމި ބިލު މަޖިލީހަށް ހުށަހެޅުއްވީ އަލިފުށީ ދާއިރާގެ މެމްބަރު މުހައްމަދު ރަޝީދު ހުސައިން އެވެ. ރާއްޖޭގެ ކަނޑުގެ ސަރަހައްދުގައި ކުރާ މަސްވެރިކަމުގެ އިތުރުން އެކަމާ ގުޅުންހުރި ކަންކަމަށް ހާއްސަ ބާބެއް އެ ބިލުގައި ވަނީ އެކުލަވާލާފަ އެވެ.\nމަސްވެރިކަމާ ބެހޭ ބިލު ފުރަތަމަ ކިޔުން އިއްވި ނަމަވެސް އަދި ބިލުގެ އެއްވެސް މަސައްކަތެއް މަޖިލީހުގައި ކުރިއަކަށް ނުދެ އެވެ. ބެލެވޭ ގޮތުން އެ ބިލުގެ މަސައްކަތް ކުރިއަށް ދާނީ އަލަށް އިންތިހާބުވި މަޖިލިސް ހުވާ ކުރުމަށް ފަހު އެވެ.\nމި ބިލުގައި މިނިސްޓްރީގެ ހުއްދައަކާ ނުލައި ބޭރުގެ މަސްވެރި އުޅަނދުތައް ރާއްޖޭގެ ކަނޑުގެ ސަރަހައްދަށް ވަދެއްޖެ ނަމަ ފިޔަވަޅު އެޅޭނެ ކަމަށް ބިލުގައި ބަޔާންކޮށްފައިވެއެވެ. އަދި ރާއްޖޭގެ ކަނޑުން ބޭރުގެ ފަރާތްތަކަށް ހުއްދަ ހޯދައިގެން މަސްވެރިކަން ކުރެވޭ ގޮތަށްވެސް ވަނީ ބަޔާންކޮށްފައެވެ.\nދިވެހިންނަށް އަދި ބޭރުގެ ފަރާތްތަކަށްވެސް މަސްވެރިކަން ކުރުމަށް ހުއްދަދީ ލައިސަންސް ދޫކުރެވޭނީ ފީއެއް ދައްކައިގެން ކަމަށް ބިލުގައި ބަޔާންކޮށްފައިވީ ނަމަވެސް ފީއަކީ ކިހާވަރެއް ކަމެއް ބުނެފައެއް ނެތެވެ.\nރާއްޖޭގެ ކަނޑުގެ ސަރަހައްދުތަކުން ބޭރުގައި މަސްވެރިކަން ކުރުން މަސްވެރިކަމާ ބެހޭ ބިލުން މަނާކުރެ އެވެ. މި ބިލު ގާނޫނަކަށް ވުމުން އެ ގާނޫނުގެ ދަށުން ގަވާއިދުތައް ހަދައި ފިޔަވަޅުތައް ބަޔާން ކުރުމުގެ ބާރު ބިލުން ވަނީ ފިޝަރީޒް މިނިސްޓްރީއަށް ދީފަ އެވެ.\nމަސްވެރިކަމާ ބެހޭ ބިލު މިހާރު އޮތް ގޮތަށް މަޖިލީހުން ފާސްކޮށްފި ނަމަ ރާއްޖޭގައި މަސްވެރިކަން ކުރާ އޮޑިފަހަރަށް މަސްވެރިކަން ކުރެވޭނީ މިނިސްޓްރީން ދޫކުރާ ލައިސަންސެއް އޮވެގެންނެވެ.\nލޭނު އަޅައިގެން ބޮޑުކަންނެލީގެ މަސްވެރިކަން ކުރުމުގެ ހުއްދަ ދޭން ނިންމައިފި\nއޭޕްރީލް 16, 2019 14:55\nދިވެހި މަސްވެރިންގެ ކައިރިން ވެސް އަނެއްކާ ލާރި ނަގާން ކުރާ ކަމެއް ތީ. އަދި ބޭނޭ މަސްކޮޅު ނުކިރިގެން އުޅޭ އިރު. އަނެއްކާ އަނެއް ޓެކުހެއް. މީ ދިވެހި މަސްވެރިން ނައް ކުރާ މަލާމާތެއް.\nއޭޕްރީލް 16, 2019 16:58\nތިޔަށްވުރެ މާތާހިރުވީސް މަސްމާރުކޭޓުގަ ކުނިވެފަ ހުރި މަސް ނުއަގުގަވިއްކަންތިބޭ ދަމާކަޑާ ބައިގަނޑު ބޭރުކޮށް ރައްހިތުންނަށް ތާޒާ ރަނގަޅު މަސްލިބޭނެ ގޮތެއް ހެދުން ދަމާކަޑާމީހުން ހަދާގޮތަކީ ފަޅުގަ އިންޖީނެއްނެއް އޮޑިއެއްގެތެރޭ ފޮއްޓެއްބަހައްޓާގެން ކުނިވެފަހުރިމަސް ކޮންމެދުވަހަކު މާރުކޭޓަށް ވައްދަނީ ނުވިކި ހުރިމަސް ގެންގޮސް އަނެއްކާ އެފޮއްޓަށް އަޅާ އަނެއްދުވަހު އެވިއްކަނީ މީ ހަގީގަތަކީ މިވާހަކަ މިހެން ދައްކާތާ ކޮޅުންލާފި އެއްވެސް ސަރުކާރަކަށް ހައްލެއް ނުކުރެވުނު އަޑެއްވެސް ނީވުނު ރައްޔިތުންނަށްހެޔޮ އެދިގެނޭކިޔާ މޮޔަ ހެއްދުން ނޫންކަމެއް ނުކުރޭ\nއޭޕްރީލް 17, 2019 17:20\nޖަޒީރާ ދިރިއުޅުމުގައި ލައިސަންސް ޓެކްސް ދައްކަން މިޖެހެނީ އަނބިދަރިންނަށް ކާންދޭން ތުނޑިކޮޅަށްގޮސް މަހެއްބާނާ ނިކަމެތި މީހާ. އިނގިރޭސި ރީނދޫ ޑިިމޯކްރަސީގައި އިންކަމްޓެކްސް ދައްކަނީ މުއްސަނދިންކަން ނޭނގޭކަމަށް ހަދަނީ ކަމެއް ފޮރުވަނީ ކަމެއް މަށަކަށް ނޭނގޭ! އަދިވެސް ސުމާރަށް 19 އޭ ކިޔާފައި ވޯޓު އަޅާތި!!!!! ދެންތިބޭ ޖަޒީރާ މަސްކައިގެން


SunOnline: Trump ah dhevana dhaureh dheegen nuvaane kamah 60 percent meehun buney: CNN\nޓްރަމްޕަށް ދެވަނަ ދައުރެއް ދީގެން ނުވާނެ ކަމަށް 60 ޕަސެންޓް މީހުން ބުނޭ: ސީއެންއެން\nރުގިއްޔާ މުހައްމަދު މޫސާ 11 Sep 2019, 11:08\nއެމެރިކާގެ ރައީސް ދެވަނަ ދައުރަކަށް އިންތިހާބު ކުރުން ރަނގަޅު ނޫން ކަަމަށް އެގައުމުގެ 60 ޕަސެންޓް މީހުން ދެކޭ ކަމަށް ސީއެންއެންއިން ބުނޭ -- ފޮޓޯ: އީޕީއޭ\nވޮޝިންޓަން (ސެޕްޓެމްބަރު 11): އެމެރިކާގެ ރައީސް ޑޮނަލްޑް ޓްރަމްޕް ދެވަނަ ދައުރަކަށް އިންތިހާބުކޮށްގެން ނުވާނެކަމަށް އެގައުމުގެ 60 ޕަސެންޓު މީހުން ގަބޫލުކުރާކަމަށް ސީއެންއެންއިން ހެދި ސާވޭއަކުން ދައްކައިފިއެވެ.\nއިއްޔެ ސީއެންއެންއިން ނެރުނު ސާވޭގެ ނަތީޖާއިން ދެއްކި ގޮތުގައި އެމެރިކާގެ އާބާދީގެ 60 ޕަސެންޓުން ޓްރަމްޕް އަލުން ހޮވަން ބޭނުން ނުވާއިރު، ދެވަނަ ދައުރަކަށް ހޮވަން ބޭނުން ވަނީ 36 ޕަސެންޓު މީހުންނެވެ. އަދި ތިން ޕަސެންޓު ވަނީ އެކަމާ ބެހޭ ގޮތުން ގޮތެއް ނުނިންމާކަމަށް ބުނެފައެވެ.\nއަދި ޓްރަމްޕްގެ ވައުދުތައް ފުއްދުމާ ބެހޭ ގޮތުން ކުރި ސުވާލުތަކަށް ޖަވާބުދެމުން 51 ޕަސެންޓް މީހުން ވަނީ އޭނާ ރިޔާސީ ކެމްޕެއިންގައި ކުރެއްވި ވައުދުތައް ނުފުއްދާ ކަމަށް ބުނެފައެވެ. އަދި ރައީސްގެ ވައުދުތައް ރަނގަޅަށް ފުއްދަމުންދާ ކަަމަށް ބުނެފައި ވަނީ 46 ޕަސެންޓް މީހުންނެވެ.\nމީގެ އިތުރުން ޓްރަމްޕް ވަނީ އެމެރިކާއަށް ބަދަލުތަކެއް ގެނެސްފައިވޭތޯ ސުވާލު ކުރުމުން 80 ޕަސެންޓް މީހުން ވަނީ ރައީސް އެގައުމަށް ފާހަގަކޮށްލެވޭ ބަދަލުތަކެއް ގެނެސްފައިވާކަމަށް އެއްބަސްވެފައެވެ. ނަމަވެސް އޭގެ ތެރެއިން 45 ޕަސެންޓް މީހުން ވަނީ އެބަދަލުތަކަކީ ރަނގަޅު ބަދަލުތަކެއް ނޫން ކަމަށް ބުނެފައެވެ. އަދި ރައީސް ގެންނެވީ ރަނގަޅު ބަދަލުތަކެއް ކަމަށް ބުނީ 33 ޕަސެންޓު މީހުންނެވެ.\nއަދި ސީއެންއެންއިން ބުނި ގޮތުގައި މިއަހަރުގެ ކުރީކޮޅު ހެދި ސާވޭއަކާ އަޅާ ބަލާއިރު، މިހާރު އެގައުމުގެ މީހުން ޓްރަމްޕްގެ ބައެއް ސިޔާސަތުތަކަށް ދޭ ރޭޓިން ވަނީ ދަށްވެފައެވެ. އޭގެ ތެރޭގައި ބޭރުގެ ވިޔަފާރިއާއި ހާރިޖީ ގުޅުންތަކާއި އިމިގްރޭޝަނާއި ތިމާވެއްޓާ ބެހޭ ގޮތުން ރައީސް ގެންގުޅުއްވާ ސިޔާސަތުތައް ހިމެނެއެވެ.\nސީއެންއެންއިން އެސްކިއުއެލް ސާވާ ރިޕޯޓިން ސާވިސެސް (އެސްއެސްއާރުއެސް) ކިޔާ ސޮފްޓްވެޔާއެއް މެދުވެރިކޮށް މިމަހުގެ ފަހެކުން ނުވަޔަކަށް ކުރިއަށްގެންދިޔަ އެސާވޭގައި 1،639 މީހުން ބައިވެރިވިއެވެ.\nރައީސް ޓްރަމްޕް ވަނީ 2020ގައި އެމެރިކާގައި ބާއްވާ ރިޔާސީ އިންތިހާބަށް މިދިޔަ ޖޫން މަހު ކެމްޕެއިން ކުރަން ފައްޓަވާފައެވެ.\nއެމެރިކާގައި ހިޔާލު ހޯދުމުގެ ސާވޭތައް ހަދާ ގެލަޕްއިން ބުނި ގޮތުގައި 2012 ވަނަ އަހަރު ކުރީގެ ރައީސް ބަރަކް އޮބާމާ ދެވަނަ ދައުރަކަށް ހޮވުމުގެ ކުރިންވެސް އޭނާ ދެވަނަ ދައުރަކަށް ހޮވައިގެން ނުވާނެ ކަމަށް ގިނަ އަދަދެއްގެ މީހުން ގަބޫލު ކުރި އެވެ. އެގޮތުން 2011 ވަނަ އަހަރު ހެދި ސާވޭއަކުން ދެއްކި ގޮތުގައި އޮބާމާ އަލުން ރައީސް ކަމަށް ހޮވަން އޭރު 55 ޕަސެންޓު މީހުން ދެކޮޅެވެ.\nނަމަވެސް 2012 ވަނަ އަހަރު އޮބާމާ 51.1 ޕަސެންޓު ވޯޓުން ދެވަނަ ދައުރަކަށް އިންތިހާބުވިއެވެ.


Note Mono Store In Geah Delivery Kurumuge Hidhumai Fashaifi - Vaguthu\nނޯޓް މޮނޯ ސްޓޯއިން ގެއަށް ޑެލިވަރީ ކުރުމުގެ ޙިދުމަތް ފަށައިފި\nރާއްޖޭގައި ހުޅުވި އެންމެ ފުރަތަމަ އިންޓަނޭޝަނަލް ކޮސްމެޓިކްސް މޮނޯ ސްޓޯރް ކަމަށްވާ ނޯޓް ކޮސްމެޓިކްސް މޮނޯ ސްޓޯއިން ގެއަށް ޑެލިވަރީ ކުރުމުގެ ޙިދުމަތް ފަށައިފިއެވެ.\nނޯޓް އިން މައުލޫމާތުދޭ ގޮތުގައި ގިނަ ކަސްޓަމަރުންގެ އެދުމުގެ މަތިން މިހާރު ބޭނުންވާ ކޮންމެ ނޯޓް ޕްރޮޑަކްޓެއްވެސް ޑެލިވަރީ ކޮށްދެވޭނެއެވެ.\nކޮވިޑް-19 އާ ގުޅިގެން ނޯޓް ކޮސްމެޓިކްސްގެ އޮތޮރައިޒް ޑިސްޓްރިބިއުޓާ، ނިއު އެޑިޝަން އޮތީ ތައްޔާރަށެވެ. އެގޮތުން ނޯޓު ފިހާރަ އަދި ނިއުއެޑިޝަން ފިހާރަ ޑިސްއިންފެކްޓްކޮށްފައިވާއިރު، އެ ފިހާރައިން ވިއްކާ އަދި ޑެލިވަރީ ކުރާ ހުރިހާ މުދަލެއްވެސް ޑެލިވަރީ ކުރަނީ ޑިސްއިންފެކްޓް ކުރުމަށް ފަހުއެވެ..\nކޮވިޑް-19 އާ ގުޅިގެން ރައްޔިތުން ގޭގައި ތިބުމަށް ބާރު އެޅުމުގެ ގޮތުން އެ ކުންފުނީގެ ފިހާރަތަކުންވެސް ޑެލިވަރީ ހިދުމަތްތައް ދޭން ވަނީ ފަށާފައެވެ. އެގޮތުން ކޮންމެ މުދަލެއްވެސް އޯޑަރު ކުރާ ކޮންމެ މީހެއްގެ ގޭގެ ދޮރާއްޓާއި ހަމައަށް އޯޑަރު ކުރި ތަކެތި ގެންގޮސްދޭނެ ކަމަށް ނިއުއެޑިޝަނުން ބުނެއެވެ.\nނޯޓް ހޮޓްލައިން އަށް ގުޅައިގެން ނުވަތަ ވައިބާ އަދި ފޭސްބުކް މެދުވެރިކޮށް ކޮންމެ ދުވަހަކުވެސް ހެނދުނު 9:00 އިން ރޭގަނޑު 12:00 އާއި ދޭތެރޭ ތަކެއްޗަށް އޯޑަރު ކުރުމުން 48 ގަޑިއިރުތެރޭ ޑެލިވަރީ ކޮށްދޭނެއެވެ. އަދި ފޭސްބުކް ނޫނީ ވައިބާ މެދުވެރިކޮށް ކޮންމެ ގަޑިއަކުވެސް އޯޑަރު ހުށައެޅޭނެއެވެ.\nނޯޓް ޕްރޮޑަކްޓް އޯޑަރުކުރުމަށް 9972727 9672727 އަދި 7483120 ގުޅާލުމުން ނުވަތަ ވައިބާރ މެދުވެރިކޮށް އޯޑަރު ކޮށްލުމުން ޑެލިވަރީ ކޮށްދޭނެއެވެ. އަދި އޮންލައިން ޓްރާންސްފާއިން ފައިސާ ދައްކާލެވޭނެއެވެ.\nނޯޓް ކޮސްމެޓިކްސް އަކީ އެންމެ ފުރަތަމަ ސްކިން ކެއަރ ޕްރޮޑަކްޓްގެ ބާވަތެއްގެ ގޮތުގައި އުފައްދަމުން އައި ބްރޭންޑެކެވެ. %100 ގުދުރަތީ މާއްދާތަކުން އުފައްދާފައިވާ މި ހަލާލު ޕްރޮޑަކްޓް ބޭނުންކުރުމުން ހަންގަނޑު ރީތިވެއެވެ. ހަމަށް ހާއްސަކޮށް ފުރަތަމަ އުފެއްދި ނޯޓް ބްރޭންޑް ފަހުން ވަނީ ކޮސްމެޓިކްސް ބްރޭންޑަކަށް ބަދަލުކޮށްފައެވެ. ނޯޓް ކޮސްމެޓިކްސްއިން ވަނީ ގިނަ ބާވަތްތަކެއްގެ ހަމަށް މިންގަންޑުތަކެއް ކަނޑައަޅާ، ގިނަ ބާވަތްތަކެއްގެ ނާޒުކު ހަމަށް، ކޮންމެ ވައްތަރެއްގެ ހަމަކަށް ތަފާތު ޕްރޮޑަކްޓެއް ވަނީ ތައާރަފްކޮށްފައެވެ.\nނޯޓް ކޮސްމެޓިކްގެ އެންމެ ހާއްސް އެއް ކަމަކީ، ނޯޓް ގެ ހުރިހާ ޕްރޮޑަކްޓު ތަކަކީ ވެސް ހަލާލު ޕްރޮޑަކްޓުތަކަށްވުމެވެ. ވަރަށް ގިނަ މޭކަޕް ބްރޭންޑުތަކުގައި އޫރުގެ ބައެއް މާއްދާތައް ބޭނުންކޮށްފައިހުރެއެވެ. ނަމަވެސް ނޯޓް ކޮސްމެޓިކްސްގެ އެއްވެސް އުފެއްދުމެއްގައި މިފަދަ އެއްވެސް މާއްދާއެއް ބޭނުންކޮށްފައި ނުހުރެއެއެވެ. އެންމެ ފުރަތަމަ ހަލާލް މޭކަޕް ބްރޭންޑަށް ވުމުގެ އިތުރުން، ނޯޓް ކޮސްމެޓިކްސްގައި އެއްވެސް ނުރައްކާތެރި ކެމިކަލެއްވެސް ނުހިމެނޭކަން ފާހަގަކޮށްލެވެއެވެ.\nނޯޓްއިން 200ރ ޑިސްކައުންޓް އާއި ހަދިޔާ ލިބޭ ޕްރޮމޯޝަނެއް\nނޯޓް މަސްކަރާ ވީކް %50 ޑިސްކައުންޓާއެކު ފަށައިފި\nޖޫން 4, 2020 16:33\nޖޫން 4, 2020 16:44\nތިޔަ ކޮށްދެއްވާ ހިދުމަތަށް ވ ބޮޑަށް ޝުކުރިއްޔާ\nޖޫން 4, 2020 17:11\nނޯޓުތީ ވަރަށް ބެސްޓް ބްރޭންޑެއް، އޯޑަރު ކުރާނަން މިރޭ ތޭންކްސް ނޯޓް ޓީމް\nޖޫން 4, 2020 20:18\nމިފެންވަރުގެ ތަނެއްގައި އިންނަންޖެހޭނެ އޮންލައިންކޮށް އެއްޗެހި ގަނެވޭ ގޮތަށް ޕޯޓަލް އެއްހަދާފއި.


Sikhhee nurakkaluge kulli haalathu June3aa hama ah dhammaalaifi | Mihaaru\nސިއްހީ ނުރައްކަލުގެ ކުއްލި ހާލަތު ޖޫން3އާ ހަމައަށް ދަންމާލައިފި\nހެލްތު މިނިސްޓަރު ނަސީމް: ސިއްހީ ނުރައްކަލުގެ ކުއްލި ހާލަތު އިތުރު 30 ދުވަހަށް ދަންމައިލީ އަދިވެސް ކޮވިޑްގެ ނުރައްކާ ބޮޑުކަމުން.\n04 މެއި 2021 - 16:40\nކޮވިޑް-19 އިން ރައްކާތެރިވުމަށްޓަކައި މިދިޔަ އަހަރުގެ މާޗުގައި އިއުލާން ކޮށްފައިވަ ސިއްހީ ނުރައްކަލުގެ ކުއްލި ހާލަތު އަންނަ މަހުގެ ތިނަކާ ހަމައަށް ހެލްތު މިނިސްޓަރު އަހުމަދު ނަސީމް މިއަދު ދަންމަވާލައްވައިފި އެވެ.\nއޭނާ ސޮއިކުރައްވައި ނެރުއްވި އެންގުމުގައި ވިދާޅުވީ، ރާއްޖޭގައި ފުޅާދާއިރާއެއްގައި އަދިވެސް ކޮވިޑް އިތުރަށް ފެތުރުމުގެ ނުރައްކާ އެބައޮތް ކަަމަށާއި އެހެންވެ، މާޗު 12، 2020 ގައި އިއުލާން ކޮށްފައިވާ ސިއްހީ ނުރައްކަލުގެ ކުއްލި ހާލަތު އަންނަ ޖޫން މަހުގެ ތިނަކާ ހަމައަށް ދަންމަން ނިންމާފައިވާ ކަމަށެވެ.\nމި ހާލަތުގައި، ކޮވިޑް ކޮންޓްރޯލް ކުރުމަށްޓަކައި، އާންމު ސިއްހަތު ރައްކާތެރިކުރުމުގެ ގާނޫނުގެ ދަށުން، މި ކުއްލި ހާލަތުގައި އަޅަންޖެހޭ ހާއްސަ ފިޔަވަޅުތައް އަޅަމުން ގެންދެވުމަށް ޑިރެކްޓަ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރަށް މިނިސްޓަރު ނަސީމް ވަނީ އަންގަވައިފަ އެވެ.\nއިތުރު 30 ދުވަހަށް ސިއްހީ ނުރައްކަލުގެ ކުއްލި ހާލަތު ދަންމައިލިއިރު، ރާއްޖޭގެ ކޮވިޑް ޖެހޭ މީހުންގެ އަދަދު އަނެއްކާވެސް ވަރަށް ބޮޑަށް އިތުރުވެ، ކުރިއަށް ވުރެ ބޮޑަށް ހާލަތު ވަނީ ގޯސްވެފަ އެވެ. އެއް ދުވަހެއްގެ ތެރޭގައި ކޮވިޑަށް ޕޮޒިޓިވްވާ އަދަދު 500 އިން މައްޗަށް އިއްޔެ ވަނީ އަރައިފަ އެވެ. އަދި މާލެ ސަރަހައްދު ފިޔަވައި އެހެން ރަށްރަށަށް ވެސް އެ ބަލި ވަނީ ފެތުރި ބިރުވެރިކަން ބޮޑުވެފަ އެވެ.\nސިއްހަތު އަހުމަދު ނަސީމް، ހެލްތު މިނިސްޓަރު ބަލިތައް މައިމޫނާ އަބޫބަކުރު (ޑީޖީ، އެޗްޕީއޭ) ސިއްހީ ކުއްލި ނުރައްކަލުގެ ހާލަތު\nމަބުނީ، މިކަލޭގެ މަޖިލީހަށް ހާޒިރުކޮށްލާކަށްވެސް ނުކެރޭދޯ.\nރައްޔިތުން މިކަމުން ނަޖާވެވެން އޮތީ ރަށްބޭރު ފާރުގައި ބޮޑު ތަޅުއަޅުވައިގެން ނަމަ އެކަންވެސް ކުރައްވަންވީއެވެ. ދަންްނަވަންތޯއެވެ؟ ކުރީގައިވެސް ފުރަބަންދު ކޮށްގެން ތިއްބަވައިގެން ކަންކުރެއްވި ގޮތަށް ދައުލަތުގެ ޚަޒާނާ ހިތްޕަވައިގެން ގެއަށް ވަޑައިގަންނަވާނީ ކީއެއްނޫނެވެ. ނަސީމުގެ ތެދުވެރިކަން ގަބޫލުކުރަމުއެވެ. އެކަމަކު ކުރީން ކަންތައްވީގޮތް ހިތަށް އަރައިގެން ހަމަ މިހެން ބުނެވެނީއެވެ. މަނިކުފާނަށް ފާގަތި ދިގު އުމުރެއް ދެއްވާށިއެވެ.\nމިނިސްޓަރު ނަސީމު ވަރުގެ ބޮޑު ފެއިލިއަރަކު ދުނިޔޭގެ މަދުވާނެ. މީނާއަކީ މީގެ 48 އަހަރު ކުރިން ކޮލިމޮހޮދޭ އާއެކު ރާއްޖޭގެ އެންމެ ފުރަތަމަ ޓްރެވެލް އެޖެންސީ ހަދާ ފަތުރުވެރިކަމުގެ މަސައްކަތް ފެށިމީހެއް. މޮހެދޭމެން މިއަދު ހޯދާނުފެނޭ. ނަސީމަކަށް ވީކަމެއް ހޯދުނު ކާމިޔާބީއެއް ނެތް. ބޯހަމަޖެހޭ މީހަކު މިވަރުގެ ބޮޑު ފެއިލިއަރަކު ކޮވިޑުތެރޭގައި ސިއްހީ ކަންކަން ބަލަހައްޓަން ހަވާލުނުކުރާނެ ދޯ؟\nކޮވިޑަކީ ނާގާބިލު ވެރިންނާއި ހުދުމުހުތާރު ވެރިންގެ ވެރިކަން ދަމަހައްޓަން މިއަދު ބޭނުންކުރާ އެންމެ ބޮޑު ހަތިޔާރު. ރިޔާސީ ދައުރު ނިމެންދެން ސިއްހީ ކުއްލިނުރައްކަލުގެ ހާލަތު އިބޫ ދަމަހައްޓަން ބޭނުންވާނެ ކަން މަށަށް ޔަގީން.\nމިހާރުމިހިރީ ވައްކަމަކީ ކިހިނެއް ކުރާކަމެއްކަންވެސް ނޭންގޭމީހެއް\nޢަނގައިން ކޮންމެކަމެއްވެސް ކޮއްފާނެމީހެއް. ޢާވެކްސިންއެއްވެސް ތައްޔާރުކޮެްފާނެ. ޢެމްޑީޕީވެސް ފޭކު ކޮއްފި\n2023 ނޮވެ މްބަރ 11އަށް ދަން މާލިނަ މަ ސްވީޓްވާނީ\nފެއިލް ސަރުކާރުގެ ފެއިލް މިނިސްޓަރ\nމި ކީއްކުރާ މީހެއްތަ؟ ޕްރެސް ގަނޑެއްވެސް މެނޭޖް ނުކުރެވޭ


އެހެނަސް2– Esfiya\nއެއިރު ނިކްހާގެ ބޮލުން ފައިބަމުން ދިޔަލެއިން ސިޓިންރޫމްގެ ހުދު މާބްލްސްތައް ރަތްވަމުން ދިޔައެވެ. ޔަނާލް ނިކްހާގެ އަތްތިލައިގައި ހިފާ ބާރުކޮށްލިއިރު އަޑުންއަޑުނަގައި ރޯންފެށުނެވެ. އެއްފަހަރު ނިޝާ ކޮޓަރި ދޮރާ ދިމާއަށް އަނެއްފަހަރު ނިކްހާ އާ ދިމާއަށް ބަލަމުން ދިޔަ ޔަނާލް އަށް އެކޮޓަރި އަށް ވަންނާކަށް ނުކެރުނެވެ. ހާސްވެފައި އިންވަރުން އާއިލާ މީހަކަށް ގުޅަން ވެސް ހަނދައިން ވީ އިރުކޮޅެއް ފަހުންނެވެ.\nއަވަސް އަވަހަށް ޔަމާން އަށް ގުޅާ ކުރުގޮތަކަށް ވީގޮތް ކިޔައިދިނުމަށްފަހު އަވަހަށް އައިސްދިނުމަށް ބުނަމުން ޔަނާލް ފޯނު ކަނޑާލިއެވެ. ކުރުވަމުން އައިނޭވާތަށް ހަމައަކަށް އަޅުވަމުން ނިކްހާއަށް ބަލައިލި ޔަނާލްގެ މެއަށް ނުބައިގޮތެއް ވެގެން ދިޔައެވެ. މުޅިސަރަހަށްދުގައި ލޭގެ ކޯރެއް ހެދެމުން ދިޔައިރު ހާސްވެފައި އިންވަރުން ޔަނާލްއަށް އެއިން ކަމަކަށް ސަމާލުކަމެއް ނުދެވުނެވެ. އޭނާ ލައިގެންއިން މަޑުނޫކުލައިގެ ހެދުމުގައި ވަނީ މުޅިންހެން ލެއެވެ. ޔަނާލްގެ ހިތުގައި ބިރުވެރި ކަމުގެ ރާޅު ބާންޏެއް ދުވެލިއެވެ. އޭނާ މަޑުމަޑުން އަތްއުފުލާލަމުން ނިކްހާގެ އިސްތަށިގަނޑު ހިއްލާލާ ބަލައިލި ވަގުތު އޭނާގެ މޭގަނޑު އަނގަޔަށްނައީ ކިރިޔާއެވެ. އެއިރު ކައިރިވަމުން އައި ޕޮލިސް ސައިރެންގެ އަޑާއެކު ޔަނާލްގެ ހިތަށް ކުޑަނަމަވެސް ހަމަޖެހުމެއް ލިބުނެވެ.\nޔަނާލް ގުޅާފައި ދެއްކި ވާހަކައަކުން ޔަމާން ހާސްވެ ކަންބޮޑުވިއެވެ. އަތުގައި އޮތް ޓީވީ ރިމޯޓު އެއްލައިލައިފައި ގެއިން ނުކުމެ ދުއްވައި ގަތްއިރު ސައިކަލު މަތިންވެސް ހަނދައިނެއް ނެތެވެ. ޔަމާން އަށް އެހިސާބަށް ދެވުނު އިރު ނިކްހާ އެންބިއުލާންސަށް އަރުވަނީއެވެ. ޔަމާން މީހުންތަށް ދުރުކުރަމުން ކުރިއަށް ދިއައީ ޔަނާލް ހޯދާށެވެ. އެވަގުތު އެމްބިއުލާންސް ކައިރީގައި ހުރި ޔަނާލް ފެނިފައި ޔަމާން އަށް އެދިމާއަށް ދެވުނު ގޮތްވެސް ނޭނގެއެވެ. ޕޮލިހުން އާންމުން ތައް ދުރައްޖައްސަމުން ދިޔަވަގުތު ޔަމާން އަވަހަށް ގޮސް އެމްބިއުލާންސްއަށް އެރިއެވެ.\nޕޮލިހުން މައްސަލަ ތަހުގީގުކުރަން ފެށިއެވެ. ފަންކާގައި ދަންޖެހިފާ ހުރި ނިޝާ ހޮސްޕިޓަލަށް ގެންދިއުމުގެ މަސައްކަތް ފެށިއިރު ޕޮލިހުން މުޅި އެ ސަރަހައްދު ގައި ހަރަކާތްތެރި ވަމުން ދިޔައެވެ. ނިޝާ ހަމައެކަނި ދަންޖެހިފައި ހުރީކީ ނޫނެވެ. އަތުގެ ކުޑަހުޅުގައި ފުންކޮށް ކަޓަރު އަޅާފައި ހުރިއިރު ކަރުގައިވެސް ފުންޒަހަމެއް ހުއްޓެވެ. ނޭފަތުންނާއި އަނގައިން ލޭއައިސްފައި ހުރިއިރު ނިޝާގެ ބުޅި އިސްތަށިގަނޑު އެގޮތް މިގޮތަށް ހޭވިފައި ހުރުމުން ނިޝާގެ މޫނު ފެންނަނީ ބިރުވެރި ގޮތަކަށެވެ. އެދޮން މޫނުގައި ފުން ޒަހަމްތައް ހުރިއިރު ލައިގެންހުރި ރީނދޫކުލައިގެ ޓޮޕްކޮޅުގައިވެސް ވަނީ ހުސްލެއެވެ.\nނިކްހާ ހޮސްޕިޓަލަށް ގެންގޮސް އެމަޖެންސީގައި ފަރުވާދޭން ފެށިއެވެ. ފަރީޝާ އަށް މިހަބަރު ލިބުމުން ދުވެފައި ހޮސްޕިޓަލަށް އައެވެ. ޔަމާން އައިސީޔޫ ކުރިމަތީގައި ހުރި ގޮނޑިބަރީގައި އިނީ ނިކްހާގެ އެހީތެރިޔެއް ނެތުމުންނެވެ. މީހަކުއައިސް ޔަމާންގެ ގައިގައި އޮޅުލައިގަނެ ރޯން ފެށުމުން އޭނާ ދިޔައީ ސިއްސައިގެންނެވެ.\n“ދަރިފުޅާ… ކިހިނެއްތަވީ، މީހުން ކީކޭތަ އެކިޔަނީ… ނިޝާ… ކޮބައިތަ؟… ފަރީޝާ ރޮމުން އެތަކެއް ސުވާލެއް ކުރިއެވެ. ޔަމާން ކަންހިނގި ގޮތް ކޮންމެވެސް ވަރަކަށް ކިޔައި ދިނެވެ.\n“މަންމާ، ހަމަޖެހިބަލަ… އިހަށް ޔަނާ ގޮވައިގެން ގެއަށް ދޭ…” ފަރީޝާ އިތުރަށް ކަންބޮޑުވެދާނެތީ ނިކްހާގެ ހާލަތު ހުރިގޮތް ބުނެދޭކަށް ނުކެރުނެވެ. އެވަގުތު ދޮރުހުޅުވާލާފައި ނުކުތް ޑަކުޓަރު ފެނި އަވަސް އަވަހަށް އެދިމާއަށް ދިޔަ ޔަމާންގެ ފަހަތުން ފަރީޝާ ވެސް ދިޔައެވެ.\n“ޕޭޝަންޓު ވަރަށް ހާލުދެރަ… ގިނަ އަދަދެއްގެ ލޭ ހަށިގަނޑުން ބޭރުވެފައި ހުރުމުން ވަރަށް އަވަހަށް އޯ ޕޮޒިޓިވް ލޭ ބޭނުންވޭ…”ޑަކުޓަރު އަވަސް އަވަހަށް ވާހަކަ ދެއްކުމަށްފަހު އެތެރެއަށް ވަދެގެންދިޔައިރު ފަރީޝާ ޔަމާން އަށް ބަލަހަށްޓައިގެން ހުރީ އެކީ ކީކޭހޭ އަހާލާފަދަ ގޮތަކަށެވެ.ޑަކުޓަރު ވާހަކަދެއްކީ އިނގިރޭސިން ކަމުން ފަރީޝާ އަށް ޑަކުޓަރު ކީއެއްޗެއް ނޭނގުނެވެ. “ދަރިފުޅާ..” ޔަމާންގެ އަތުގައި ހިފަހައްޓާލަމުން ފަރީޝާ ގޮވާލީ ޔަމާން ވާހަކަ ނުދައްކާ ހުރުމުންނެވެ.\n“މަންމާ، ހުރިހާ ކަމެއްވެސް ރަނގަޅޭ… މަންމަ ދޭ ޔަނާ ގޮވައިގެން… އަހަރެން ހުރިހާ ކަމެއްވެސް ހަމަޖައްސާނަމޭ…” ފަރީޝާ ހިތްހަމަޖައްސައިދިނުމުގެ ގޮތުން ވާހަކަދެއްކި އިރު ޔަމާންގެ އަޑުގައި9ވީ ނުތަނަވަސްކަން ފަރީޝާ އަށް ސިއްރެއްނުވިއެވެ. ނަމަވެސް އިތުރަށް ސުވާލުނުކޮށް ފަރީޝާ ޔަނާލް ކައިރިއަށް ދިޔައީ ޔަނާލްގެ ހާލަތު ހުރިގޮތުންނެވެ.\nއިރުގެ ރަންދޯދިތައް މަދުވަމުން ގޮސް ދުނިޔެމަށްޗަށް އަނދިރިކަން ވެރިވަނީއެވެ. ކާޅުތަކާ ކޮވެލިތަށްވެސް އެސޮރުމެންގެ ހާއްޔަށް ދިއުމަށް ދަތުރު ފަށައިފިއެވެ. އެކިކޮޅުކޮޅަށް ހޭލަމޭލަވަމުން ދިޔަ މީހުންތަށްވެސް އެކިދިމަދިމާއަށް ގޮސް ހުސްވެއްޖެއެވެ. ފާލަމުގެ ކޮޅުގައި އިށީނދެލައިގެން އިން އަންހެން ކުއްޖާގެ ދެލޮލުން ފައިބަމުން ދިޔަކަރުނަތައް ހުއްޓުމެއްނެތި އެދޮން ކޯތާފަތް ތެންމަމުން ދިޔައެވެ. އެކުއްޖާގެ އަތުގައި އޮތް މުށިކުލައިގެ ބަނޑަވެރިގަނޑުލީ ފޮތް މޭގައިޖައްސާލައިގެން އިންއިރު ނަޒަރު ހުއްޓިފައިވީ ކުރިމަތީގައި އޮތްސާފުކަނޑަށެވެ. ހަށިގަނޑު އަނަރޫފަވެފާ ނިކަމެތިކަމުން ބޮޑުހިތާމައެއް ތަޙައްމަލް ކުރަމުންދާ ކުއްޖެއްކަން އެނގެއެވެ. އޭނާގެ ފަންއިސްތަށިގަނޑު އުނަގަނޑަށް ވުރެ މަށްޗަށް ހުރިއިރު ވޫލްފަށަކުން އިސްތަށިގަނޑު އައްސާލާފައި ވިއެވެ. ލައިގެން ހުރި އާދައިގެ ހެދުމުންވެސް މި އަންހެން ކުއްޖާގެ ރީތިކަން ފާޅުވެއެވެ. އޮއްސެމުން ދިޔަ އިރުގެ ދޯދިތައް އޭނާގެ މޫނަށް އެޅިފައި ހުރުމުން ހުވަފެނީ ގޮތެއް ހުއްޓެވެ. އިރުގެ ދޯދިތަށް މުޅިންހެން އޮއްސި ދުނިޔަމަށްޗަށް އަނދިރިކަން ވެރިވެގަތް އިރުވެސް އެއަންހެންކުއްޖާ އެތަނުން ދާ ހިޔާލެއް ނުކުރެއެވެ. ލޮލުން ފައިބަމުންދިޔަ ކަރުނަތައްވެސް ފޮހެލަން ބޭނުން ނުވެފައި އިން އިރު އެ އަނދިރިކަމުން އެއަންހެން ކުއްޖާގެ ހިތައް ބިރުވެރިކަމެއް ވެސް ނުވަންނަނީ ބާއެވެ.\nޔަމާން އެކި ރައްޓެހިންނާ ގުޅިއިރުވެސް އޯޕޮޒިޓިވް ލޭ ހުންނަ މީހަކާއި ދިމަލެއްނުވިއެވެ. އެންމެ ފަހުން ހާސްވާން ފެށީ ޑަކުޓަރު ނުކުމެ އަވަސް ކުރަން އެންގުމުންނެވެ. ކައިރީހުރި ގޮނޑިބަރީ އިށީނދެ ވިސްނާލަން އިން ވަގުތު ކޮޅަކަށް ފަހު ތެދުވެ ދެކޮޅަށް ހިނގަން ފެށިއެވެ. އިރުކޮޅަކުން އަމިއްލަ ބޮލުގައި ޖަހާފައި ދުއްވައިގަތެވެ. ހާސްވެފައި ހުރިވަރުން އަމިއްލަ ގައިގައި ހުންނަނީ އޯޕޮޒިޓިވް ލޭ ކަންވެސް ޔަމާން ހަނދައިނެއް ނުވިއެވެ.\nޔަނާލް ކުޑަކޮށް ހަމައަކަށް އެޅިލުމުން ހޮސްޕިޓަލް އަށް ދާން ނުކުތެވެ. ނިކްހާއަށް ލިބިފައި ހުރި ޝޮކުގެ ސަބަބުންނާއި ބޮލަށް ލިބިފައިހުރި އަނިޔާގެ ސަބަބުން އޭނާގެ ހާލުއަދި ވަރަށް ސީރިޔަސްއެވެ. ޔަނާލް އަށް އައިސީޔޫ އާހިސާބަށް ދެވުނުއިރު ގޮނޑިބަރީގައި އިން ޔަމާން ފެނުނެވެ. ޔަމާންގެ ފަން އިސްތަށިގަނޑު ތަރުތީބެއް ނެތި ހޭވިފައި އޮތްއިރު ނިތްކުރިމަތީ އަތްވިއްދާލައިގެން އިންގޮތުން ބޮޑުފިކުރެއްގައި އިންކަން އެނގެއެވެ. ޔަނާލް ގޮވާލުމާއި އެކު ސިއްސައިގެން ގޮސް ކޮޅަށްތެދުވި ޔަމާންގެ މޫނުމަތިން ނުތަނަވަސްކަން ފެންނަން ހުއްޓެވެ. ޔަމާން އަށް އެއްޗެކޭ ނުބުނެވެނީސް ޔަނާލް ނިކްހާގެ ހާލުއަހާލިއެވެ. ޔަމާން އެސުވާލަށް ޖަވާބުދިނުމުގެ ބަދަލުގައި މިހައިރު ނިކްހާގެ ކައިރިއަށް ވަދެވޭނެކަމުގައި ބުންޏެވެ.\nޔަނާލް ކުރިމަތީ ހުރިދޮރުން އެތެރެއަށް ވަތް އިރު ނިކްހާގެ ވާއަތަށް ވަނީ ކެނިއުލާ ގުޅާ އައިވީއެއް ގުޅަން ޖައްސާފައެވެ. ނިކްހާގެ މޭމައްޗާ ހަމައަށް ހުދުރަޖައެއް އަޅާފައިވާ އިރު އޮކްސިޖަންވެސް ވަނީ ގުޅައިފައެވެ. އެނދުގެ ކަނާތް ފަރާތުގައި ހިތުގެވިންދާއި ލޭގެ ޕްރެޝާރ ބަލާ މެޝިންތައް ބެހެއްޓިފައި ހުރިއިރު އެ މެޝިންތައް ވަނީ އޭނާގެ ގަޔަށް ގުޅާފައެވެ. ކޮޓަރިތެރެއިން އިވެމުންދާ އަޑަކީ ވިންދުބަލާ މެޝިނުގެ ބީޕް އަޑާއި އޮކްސިޖަން މެދުވެރިކޮށް ނިކްހާ ނޭވާލަމުންދާ އަޑެވެ. ޔަނާލް ކަޅިޖަހައި ނުލައި ނިކްހާއަށް ބަލަންހުރި އިރު ނިކްހާއަށް ކުރާނޭ އަސަރު އިހްސާސް ވާކަހަލައެވެ. މަންމައެއް ފަދައިން ނިކްހާ ބެލީ ނިޝާ އަށް ވެފައި އެފަދަގޮތަކަށް ނިޝާ މިދުނިޔެ ދޫކޮށް ދިއުމުން ނިކްހާ އެކަނިވާނެ ވަރު އަންދާޒާވެސް ކޮށްނުލެވޭނެއެވެ.\nއިޝާނަމާދަށް ފަހު ނިޝާ ވަޅުލަން ހަމަޖަށްސާފައި ވީއިރު އަދިވެސް ނިކްހާ ހޭނާރައެވެ. ނިކްހާ ބާއްވާފައި އޮތް އެނދުގެ ކަނާއަތްފާޅީގައި ހުރި ގޮނޑިއެއްގައި ޔަނާލް އިންއިރު އެމޫނުން ވަރުބަލިކަން ފެނެއެވެ. ނިކްހާގެ ބޮލުގައި އަޅާފައިވީ ބޮޑު ބެންޑޭޖުގަނޑަށް ބަލަން އިން ޔަނާލް އަށް އަމިއްލަ ނަފްސު ކުއްވެރި ކުރެވެން ފެށިއެވެ. ނިކްހާގެ ބޮލަށް އެހާބޮޑު އަނިޔާއެއް ލިބުނީ އޭނާގެ ސަބަބުން ކަމުގައި ދެކެވެން ފެށިއެވެ. މިފަދަ ވިސްނުން ތަކެއްގައި އިން ޔަނާލްއަށް ކޮޓަރި ދޮރުހުޅުވާލި އަޑު އިވުމުން ލޮލުން ފައިބަން ތައްޔާރަށް ހުރި ކަރުނަތައް އަވަސް ހަރަކާތަކާއި އެކު ފޮހެލެވުނެވެ. ޔަމާން އައިސް ޔަނާލް ކައިރިއަށް ހުއްޓިލަމުން މަޑުމަޑުން ގޮވާލިއެވެ. ކިތަންމެ ނުރޯން އުޅުނު ނަމަވެސް ދޮންބެގެ އޯގާތެރިކަން ފެނި ހިފަހަށްޓައިގެން ހުރި ކަރުނަތަށް ފައިބައިގަތީ ޔަނާލްގެ އިހްތިޔާރަކުނޫނެވެ.\n“ޔަނާ… ދޮންބެއަށް ވެސް އެނގޭ ޔަނާ ދެރަވާނެ ވަރު… އެކަމަކުވެސް މީ ހިތްވަރު ކުރަންޖެހޭ ވަގުތެންނު… ދެން ނުރޮއި…” ޔަމާން އޯގާތެރި ކަމާއެކު ބުމުން ޔަނާލް އަށް މާބޮޑަށް ރޮވުނެވެ. ޔަނާލް ހަމައަކަށް އެޅުނީ ޔަމާން އެތަކެއް ވާހަކަތަކެއް ދައްކައިގެންނެވެ. ނިޝާ އާ ނިކްހާއަކީ ޔަނާލް އެންމެ ކުޑައިރުވެސް އެކީ ގިނަވަގުތު ތަކެއް ހޭދަކުރެވިފައި ވާ ބައެކެވެ. ނިޝާގެ އެހުންނަ އޯގާތެރިކަމެއްގެ ސަބަބުން ނިކްހާގެ ހިތުގައި ނިޝާ އަށް ވަނީ ހާއްސަ ޤަދަރަކާއި ލޮއެއްބެއް އުފެދިފައެވެ.\n“ޔަނާ… މިހައިރު ނިޝްތަ މޫނުފޮރުވަން އުޅޭނެ… މޫނުބަލަން ދާންވީއެންނު…” ކައިރީގައި އިން ގޮނޑީގައި9 ޔަނާލް ބައިންދަމުން ޔަމާން ސުވާލުކޮށްލިއެވެ.\n“ނޫން… ނުކެރޭނެ ދާކަށް… އަހަރެން ނުދާނަން…” ނިޝާ ހުރިގޮތް ސިފަވުމާއި އެކު ޔަނާލްއަށް ބާރަކަށް ބުނެލެވުނެވެ. ޔަނާލްގެ އެހަރަކާތުން ސިހުނު ނަމަވެސް އިތުރު ސުވާލެއް ނުކޮށް ޔަމާން އެތަނުން ދިޔައެވެ. ނިޝާ ވަޅުލާތަނަށް ދާކަށް ވެސް ޔަނާލް އަކަށް ނުކެރުނެވެ. އެއްބަނޑު އެއްބަފާ ދައްތައެއް މަރުވުމުން ކުރާހިތާމަ ޔަނާލް އަށް ވެސް ކުރެވެއެވެ.\nއެވަގުތު ވަދެގެން އައި ޑަކުޓާރ ފެނި ޔަނާލް އަވަސް އަވަހަށް ކޮޅަށް ތެދުވެލީ ނިކްހާގެ ހާލަތު ހުރިގޮތް އެނގެން ކެތްމަދުވެފައި ހުރެއެވެ.\neyru vx hyvi nishaa dhanjehuny hen…ehen hama mi v vx…story dhaaa goiy v salhi😘😘😘btw me first dhw\nHehe. Story kiyaalyma v ufaa vejje.. yes ure first🌝\nBTWaMilla ah dhan jehigen maruvaa meehunnakah janaazaa eh nu baavvaane. Dhan jehifa hunna thanun (thirin) iskolhah vure 3foot ithurah kone dhan jehen assaafa huri fothigandu bolaa hisaabun kandaalan jeheynee and moon dhahkaan ves jeheynee dhan jehifa huri gothah hutta hinevumeh kafun kuru eh noannaane\nThankxx bunela dhineema🌝🌝\nnuun… vrh fahun mi rashuga vx miihaku dhan jehunu… ekamu kashu namaadhu vx kuri janaaza vx beyvvi muunu belun vx oiy n gaburisthaanuga valhu lii vx… baeh faharu janaaza baavvaa… i ge beybe eh vx dhan jehigen maru vy ma janaazaa beyvvi… ekamu eii vrh kuri… dhn neynge dhw… mirashuga kanthah kuri goiy mi kiyaodhiniii\nEkamaku ehen nuhadha mihaaru. Kithah meehun edhanjehenee\neii dhynuga onna goih… rajjey ga follow nukuraa hen hyvany\nVarah reethi vaahaka…. Masha Allah….kon irakun next part\nThanks Namy…. Insha Allah varah avahah..\nInsha Allah madhama\nSalhi.. but haadha kurey\nNext part dhigukollaanan.. insha Allah\nMihaaru raajjeyge haalathu hunnagothun dhanjehey meehaa maruvaa thanuga valhuleven nuhunnaathee mihaaru valhulanee hama mahaana faluga and janaazaaves mihaaru baeh rahrashuga baavvaa ekam janaazaa ah aumakah nugovaa\nDhen hineumuge bai kuriah dhaagotheh alhugandakah neynge\nvaahaka hama vv reethi\nhuttaan7laa vaahaka liye nimmaalaane kamah mi ummeedh kuranee\nThanks friend… Insha Allah story nimendhen genesdheynan..🌝🌝\nVarah varah reethi…maa sha Allah\nwaiting for the next part.😍😍😍


ކެނެރީގޭ ނަޝީދު: “މަނިކުފާނު މޮޔަފުޅު ވީތޯ؟” | Sandhaanu\nކެނެރީގޭ ނަޝީދު: “މަނިކުފާނު މޮޔަފުޅު ވީތޯ؟”\nވިޔަފާރިވެރިޔާ ޤާސިމް އިބްރާހީމް ކުރީގެ ރައީސް ކެނެރީގޭ މުޙައްމަދު ނަޝީދާ ބެހޭ ގޮތުން ވާހަކަފުޅު ދައްކަވަމުން އެއްފަހަރަކު ސުއާލު ކުރެއްވިއެވެ.\n“މަނިކުފާނު މޮޔަފުޅު ވީތޯ؟”\nރައީސް ނަޝީދުގެ ސަރުކާރުގެ ސަލާމަތީ ބާރުތަކުން ޢަބްދުﷲ ގާޒީ ވަގަށް ނަގައި ހައްޔަރުކޮށް ބަންދުކުރުމުން އެކަމާ ދެކޮޅަށް ސިޔާސީ ޕާޓީތަކާއި މަދަނީ ޖަމްއިއްޔާތައް ގުޅިގެން ކުރަމުން ދިޔަ މުޒާހަރާތަކުގައި ވާހަކަފުޅުދައްކަވަމުން މަޝްހޫރު ސަންދާން އަޙްމަދު ދީދީ ނަޝީދަކީ “މޮޔަ ކުއްޖެއް”ކަމުގައި އެތައް ރެއަކު، އެތައް ފަހަރަކު، ވިދާޅުވެފައިވެއެވެ. އެއީ އެތަކެއް އަހަރު ދުވަސް ކުރީގައެވެ.\nއެއީ އެއްދުވަހެއްގެ ވާހަކައެވެ. އެ ދުވަހުގެ ކުރިން ވެސް އަދި އެދުވަހުގެ ފަހުން ވެސް ނަޝީދު ކުރައްވާ ކަންތައްތަކާއި ދައްކަވާ ވާހަކަފުޅުތަކާ ގުޅިގެން ބައެއް މީހުން ސުވާލު ކުރާ އަޑު އިވެއެވެ.\n“ނަޝީދު މި އުޅުއްވަނީ ކިހިނެއް ވެގެންތޯ؟”\n“ނަޝީދު މި އުޅުއްވަނީ މޮޔަފުޅު ވެގެންތޯ؟”\nރައީސް އިބްރާހީމް މުޙައްމަދު ޞާލިހުގެ ވެރިކަމުގައި ހަވާސާގައި ނުހުންނެވޭނޭ ކަމަށާއި ރިޔާސީ ނިޒާމު ބަރުލަމާނީ ނިޒާމަކަށް ބަދަލުކޮށް ބޮޑުވަޒީރުއަކަށް ވެގެންނަމަވެސް ވެރިކަން ކުރައްވަން ބޭނުންފުޅުވާ ވާހަކަ ނަޝީދު “އިހައްދުވަހު” ވިދާޅުވުމުންވެސް ނަޝީދަށް ވަރަށް ގިނަ ބައެއްގެ ފާޑުކިއުންތައް އަމާޒުވެ ނަޝީދުގެ ބުއްދިއާ މެދު ގިނަ ބަޔަކު ސުއާލު އުފައްދާފައިވެއެވެ.\nދެން މިއޮތީ ނަޝީދު އިއްޔެ ވިދާޅުވި ވާހަކައެވެ.\nއެމްޑީޕީގެ އެންމެ އިސްބޭފުޅުން ތިއްބަވާ “ވަޓްސްއެޕް” ގްރޫޕަށް ނަޝީދު ފޮނުއްވި މެސެޖެއްގައި ވިދާޅުވީ އެންމެ ގާތް އެކުވެރިޔާ ރައީސް އިބްރާހިމް މުހައްމަދު ޞާލިޙާ ފިކުރީ ގޮތުން ޚިޔާލު ތަފާތުވެފައިވާތީ، އެ މަނިކުފާނާއެކު ސިޔާސީ ގޮތުން ހުރެވޭކަށް ނެތް ކަމަށެވެ. އަދި ކުރީގެ ރައީސް ޢަބްދުﷲ ޔާމީނާއި އިދިކޮޅު ޕީޕީއެމްގެ އެހީތެރިކަން ހޯއްދަވަން ޖެހިއްޖެ ނަމަ އެކަން ކުރައްވާނެ ކަށް ވެސް އެ މެސެޖުތަކުގައި ނަޝީދު ވިދާޅުވެފައިވެއެވެ.\nއަނެއްކޮޅުން ނަޝީދު ވިދާޅު ވަނީ އެމަނިކުފާނާއި ރައީސް އިބްރާހީމް މުޙައްމަދު ޞާލިޙާއި މައްސަލައެއް ޖެހިގެން ނޫޅުއްވާ ކަމަށާއި ނުވެސް ޖެހޭނެ ކަމަށެވެ.\n“އެކަމަކު އަޅުގަނޑާއި ރައީސުލްޖުމްހޫރިއްޔާއާ މިހާރު ފިކުރީ ގޮތުން ޚިޔާލު ތަފާތު” ކަމުގައި ނަޝީދު މިވަނީ ޢިއުލާނު ކުރައްވާފައެވެ.\nރައީސް އިބޫއާއި އަންނި: އަންނި ވިދާޅުވަނީ އިބޫއާއި ސިޔާސީ ފިކުރު ތަފާތުކަމަށް\nރައީސް އިބްރާހީމް މުޙައްމަދު ޞާލިޙާއި ފިކުރީ ގޮތުން ޚިޔާލު ތަފާތުވެފައި ވާކަމަށާއި އެ މަނިކުފާނާއެކު ސިޔާސީ ގޮތުން ހުރެވޭކަށް ނެތް ކަމަށާއި ރައީސް ޔާމީނާއި އިދިކޮޅު ޕީޕީއެމްގެ އެހީތެރިކަން ހޯއްދަވާ ވާހަކަ ނަޝީދު ވިދާޅުވުން ވެގެންދިޔައީ އެމްޑީޕީތެރޭގައި “ސިޔާސީ ބޮމެއް” ގޮއްވާލުން ފަދަ ކަމަކަށެވެ. އަދި އަނެއްބައެއްގެ ވިސްނުން ހުރީ އެމްޑީޕީތެރޭގައި ބަޣާވާތެއް ގެންނަވަން ނަޝީދު މަސައްކަތް ކުރެއްވުން ފަދަ މޮޔަ ކަމެއްގެ ގޮތުގައެވެ. އަދި އެއީ ރައީސް ސާލިޙު އާއި ފިކުރު ތަފާތު އަދި ނަޝީދަށް ޖާނާއި މާލުން ގުރުބާންވާން ތައްޔާރަށް ތިބި އެމްޑީޕީގެ ގިނަ މީހުންނަށް ވެސް ގަބޫލުކުރަން ފަސޭހަ ވާހަކައަކަށް ނުވާނެއެވެ. ނަތީޖާއަކަށް ވާނީ އެމްޑީޕީގެ ފިކުރާއި ބަދަހި ގުޅުން ފުނޑުފުނޑު ވެގެން ދިއުމެވެ.\nރައީސް އިބްރާހީމް މުޙައްމަދު ޞާލިޙުގެ ކޯލިޝަން ސަރުކާރަށް ފަސް އަހަރުގެ ދައުރެއް ފުރިހަމަ ކުރަން މިހާރު ދިމާވެފައިވާ އެންމެ ބޮޑު ގިލަންވެރިކަމަކީ ނަޝީދާއި އެމަނިކުފާނަށް ސަނާ ކިޔަމުންދާ އެމްޑީޕީގެ ހަރުކަށި ފިކުރުގެ އެކްޓިވިސްޓުންނެވެ.\nރައީސް ސާލިޙު އާއި ދެކޮޅަށް ނަޝީދު ގޮއްވާލެއްވި “ސިޔާސީ ބޮމާ” ގުޅިގެން ނަޝީދަށް ފާޑުކިޔައި “ވަގުތު” އޮންލައިންއަށް “ރެފްރީ”ގެ ނަމުގައި މީހަކު ކުރި ކޮމެންޓެއްގައި ވެއެވެ. “މަނިކުފާނުގެ ފެންވަރާއި ވިސްނުމާއި މިކުދީންނަށް ދަސްވެއްޖެ. މަނިކުފާނު ތިހުރީ ސައިކޮލިޖިސްޓަކަށް ދައްކަންޖެހިފަ. މަނިކުފާނަކީ ވެރިކަން ކުރެވޭހާ ލަޔާގަތު ހުރި މީހެއްނޫން!”\nއެހެން މީހަކު ކުރި ކޮމެންޓެއްގައި ވެއެވެ. “މި މީހާވެސް ކ. އަތޮޅު ގުރައިދުއަށް ގެންގޮސްލާ އެރަށުގައި ހުންނާނެ މިކަހަލަ މީހުން ލާނެ ތަނެއް.”\nނަޝީދު ދޭތެރެދޭތެރެއިން ވެރިކަން ބޭނުންފުޅުވެގެން ނޫޅުއްވާ ވާހަކަ ވިދާޅުވާއިރު އަނެއްކޮޅުން ފެންނަމުންދަނީ ވެރިކަމަށް ދަހިވެތިވެ ” ބޫތު ކައިގެން” ކޮންމެ ފަދަ ކަމެއްވެސް ކުރައްވަފާނެކަމުގެ ހެކިތަކެވެ.\nއެމްޑީޕީގެ ޝުޢައިބު ޢަލީ ވިދާޅުވަނީ އަންނިގެ “ބަލާވެރިކަމުން” އެމްޑީޕީ ސަލާމަތް ނުކުރެވިއްޖެނަމަ އެޕާޓީގެ އަކީ ސިޔާސީ ގޮތުން މައިނޯރެޓީއަކަށް ވާނެކަމަށެވެ. ދެރައީ އަންނި އަށް ވެރިކަން ކުރާކަށް އެނގުނިއްޔެއްނޫން، އެހެން މީހަކު ވެރިކަން ކުރިޔަދެނީއަކީ ނޫން، ވެރިކަން ނޫން އެހެންކަމެއް ބޭނުންމެއްނުވޭ. މިއީ ދެން ދެރަވަރުނޫންތޯއެވެ ޝުއެއިބު ސުވަލު ކުރެއްވިއެވެ!\nމިހެންވުމުން ދެން ތިލަކޮށް ގަނޑުކޮށް ބުނާނަމަ އެންމެބޮޑު ހިތާމައަކީ ނަޝީދު މޮޅުކަމަށް ވިދާޅުވާ އޭޑީކޭ ހޮސްޕިޓަލް އަކީ މޮޔައިންނަށް ބޭސްކުރާ ޚާއްޞަ ހޮސްޕިޓަލެއް ނޫންކަމެވެ. އަދި ޖަރުމަނަށް ފަރުވާހޯއްދަވަން ވަޑައިގެންވެސް އެފަދަ ސައިކޯ ޓެސްޓެއްނުހައްދަވާ އެނބުރި މާލެ ވަޑައިގަތުމެވެ. އަޅުގަނޑު ހިތައްއަރަނީ ނޫނޭ ނޫނޭ ވެރިކަމަކީ ހާދަ ވާ ވަރެއްގެ ކަމެކެވެ.! އެކިޔަމުން އައި ހިތާ ހިތުގެ ގުޅުމަށް މިވީ ކީއްހެއްޔެވެ؟\nއަމާން ޖުލައި 13, 2021 At 7:46 ޕމ\nއަވަހަށް ބުނޭ ނޫސްވެރިން އޮޅުވާލީއޭ އެހެން ނުބުނަމޭ.މާފު ކުރާށޭ.\nތޫރަ ޖުލައި 13, 2021 At 9:15 ޕމ\nތިނޫން މީހެއް ދައްކަބަލަ މިގައުމުގަ ވެރިކަން ކުރި މީހުންގެ ތެރޭން. ދެން ވެރިކަން ނުލިބި ތިބިމީހުން ވެސް ބޭނުން ވަނީ ވެރިކަން . ނޫނީ މަތީ މަގާމެއް. ބައެށް މީހުން ސަރުކާރުގެ އިސްމަގާމް ބޭނުންވެގެން މަގުމަތީގަ އިންދާފަ ހުރި ފެންފޯއް ރުއް ގަސް ވެސް އުފުރާހެދި. މިކަން ތިނޫހައް އެނގޭތަ؟ 😃😃😃😃\nމަންމަނު ޖުލައި 14, 2021 At 7:31 އމ\nވަރަށް ބޮޑު ތެދުފުޅެއް. ވެރިކަންނޫން އެހެން އެއްވެސް ކަމެއް އޭގެތެރޭން އެކަކުވެސް ބޭނުމެއްނޫން.


EURO 2020: Netherlands in fahuvaguthu Ukraine ah bondi dheefi\nޔޫރޯ 2020: ނެދަލެންޑްސްއިން ފަހު ވަގުތު ޔޫކްރޭން އަށް ބޮނޑިދީފި\nޝާއިޢުކުރީ: ޙަންނާން ޖޫން 14, 2021, 05:59\nޔޫރޯ 2020 ގެ ގްރޫޕް ސީ ގައި ރޭ ޔޫކްރޭން އާއި ނެދަލޭންޑްސް ބައްދަލުކުރި މެޗުން ނެދަލެންޑްސް މޮޅުވެއްޖެއެވެ.\nއެމްސްޓެޑަމްގެ ޔޯހަން ކްރައިފް އެރީނާގައި ކުޅުނު މި މެޗުން ނެދަލެންޑްސް މޮޅުވީ 3-2 ގެ ނަތީޖާއަކުންނެވެ.\nފޯރިގަދަ ކުޅުމެއް ފެނިގެން ދިޔަ މި މެޗު ފަށައިގެން ދެ ޓީމުގެ ފަރާތުން ވެސް ފެނިގެންދިޔައީ ވަރަށް ހަމަހަމަ ކުޅުމެކެވެ. މި މެޗުގެ ފުރަތަމަ ހާފުނިމުނީ އެއްވެސް ޓީމަކަށް ލަނޑެއް ނުޖެހި އެއްވަރުވެ އޮވެއެވެ.\nފުރަތަމަ ހާފާއި ޚިލާފަށް ފަހު ހާފު ފެނިގެން ދިޔައީ ވަރަށް ފޯރި ގަދަކޮށެވެ. މި ހާފުގައި ޖުމްލަ ފަސް ލަނޑު ފެނިގެންދިޔައެވެ. މެޗުގެ ފުރަތަމަ ލަނޑު 52 ވަނަ މިނެޓުގައި ވައިނަލްޑަމް ނެދަލެންޑްސްއަށް ލީޑު ނަގައިދިންއިރު، އޭގެ ހަ މިނެޓު ފަހުން ވައުޓް ވެހޯސްޓް ވަނީ އިތުރު ލަނޑެއްޖަހާ ނެދަލެންޑްސް އަށް ލީޑު ފުޅާކޮށްދީފައެވެ.\nޔޫކްރޭންއިން ފުރަތަމަ ލަނޑުޖަހާ ފަރަގު ކުޑަކުރީ މެޗުގެ 75 ވަނަ މިނެޓުގައެވެ. މި ލަނޑު އެ ޓީމަށް ކާމިޔާބުކޮށްދިނީ ކެޕްޓަން އަންދްރޭ ޔާމޮލެންކޯއެވެ. އަދި އޭގެ ހަތަރު މިނެޓު ފަހުން މެޗުގެ 80 ވަނަ މިނެޓުގައި ޔޫކްރޭނަށް ނަތީޖާ އެއްވަރުކޮށްދިނީ ރޯމަން ޔަރެމްޗަކެވެ. މި ނަތީޖާގައި މެޗު ނިމެން ދަނިކޮށް މެޗުގެ 85 ވަނަ މިނެޓުގައި ނެދަލެންޑްސްއިން ވަނީ އިތުރު ލަނޑެއް ޖަހާ ލީޑު ހޯދާފައެވެ. މި ލަނޑު އެޓީމަށް ކާމިޔާބު ކޮށްދިނީ ޑެންޒެލް ޑަމްފްރީސްއެވެ.


Vazeefa Dhookohlaafai Gathee 20 Geri, Mihaaru Mahujaneh\nވާޒީފާ ދުކޮށްލާފައި ގަތީ 20 ގެރި، މިއީ މިހާރު މަހުޖަނެއް\n19 މޭ 2021 - 17:43:32\nއިންޑިއާގެ މެދުފަންތީގެ އާއިލާއަކަށް ނިސްބަތްވާ ކިޝޯރު އިންދުކުރީ އަކީ އެމެރިކާގެ އިންޓެލް ކުންފުނީގައި މަސައްކަތް ކުރަމުން ދިޔަ ޒުވާނެކެވެ. ނަމަވެސް6އަހަރު ދުވަހު ވަޒީފައިގާ އުޅުމަށްފަހު އޭނާ ބޭނުންވީ އެނބުރި ގައުމަށް ގޮސް ތަފާތުކަމެއް ކުރާށެވެ.\nކިޝޯރު ވަޒީފާ ދޫކޮށްލާފައިވާ އިންޑިއާއަށް ދިޔައީ 2012 ވަަނަ އަހަރު އެވެ. އަދަބުވެސް ދަނޑުވެރިކަމަށް ލޯބިކުރާ މީހެއް ކަމުގައިވާ ކިޝޯރު އޭނާ އަތުގައި އެއްކޮށްފައި ހުރި ލާރިން ގަތީ، 20 ގެރި އެވެ. އެ 20 ގެރިން އޭނާ ބޭނުންވީ އިންޑިއާގައި ބޮޑު ޑިމާންޑެއް އޮންނަ، ޑެއިރީ ޕްރޮޑަކްސްޓްގެ މަސައްކަތް ފެށުމަށެވެ.\nއިންޑިއާގެ ނޫސްތަކުން ރިޕޯޓް ކުރާ ގޮތުގައި އޭނާއަކީ ޕީއެޗްޑީ ފެންވަރަށް ކިޔަވައިގެން ހުރި މީހެއް ކަމުން މިވިޔާފާރިއަށް ނިކުތުމުން އޭނާއަށް ގިނަ ބައެއްގެ މަލާމާތާއި ފުރައްސާރަ ކުރިމަތިވިއެވެ. ނަމަވެސް ހިތްވަރާއެކު އޭނާ ދިއައީ ކުރިއަށެވެ. ނަތީޖާއެއްގެ ގޮތުން މިހާރު އޭނާގެ ކުންފުންޏަކީ ޑެއިރީ ޕްރޮޑަކްސްޓްސްގެ ވިޔަފާރީގައި ކުރިއަރާފައިވާ ކުންފުންޏެކެވެ.\nމީގެ9އަހަރު ކުރިން އިންޓެލްގައި އަދާކުރަމުން އައި ވަޒީފާދޫކޮށްލާފައިވާ ފެށި އާ ވިޔަފާރިން މިހާރު ކިޝޯރު ވަނީ މަހުޖަކަށް ވެފައެވެ. އެގޮތުން ރިޕޯޓްތައް ބުނާ ގޮތުގައި އޭނާގެ ކުންފުނީގައި މިހާރު 120 މީހުން މަސައްކަތް ކުރެއެވެ. އަދި އޭނާގެ ކަސްޓަމަރުންގެ ގޮތުގައި 10،000 އަށްވުރެ ގިނަ މީހުން އެބަތިއްބެވެވެ. އޭނާގެ ކުންފުންޏަށް އަހަރު 44 ކުރޯޑު އިންޑިއާ ރުޕީސްގެ ފައިދާއެއް ލިބޭ ކަމަށް އެގައުމުގެ މީޑިއާތަކުން ރިޕޯޓްކޮށްފައިވެއެވެ.\nކިޝޯރުގެ މި އާދަޔާ ހިލާފު ވާހަކަތައް އާއްމުންގެ ސަމާލުކަމަށް އައިސް ގިނަ ބަޔަކު ދަނީ ސޯޝަލް މީޑިއާގައި އޭނާއަށް ތައުރީފުކޮށް ޕޯސްޓު ކުރަމުންނެވެ.\nރާއްޖެއާއި އިންޑިއާގެ ގުޅުމަށް އަސަރުކޮށްފާނެ: އިންޑިއާ


Ep. 19 — Karunaige Therein | Safuhaa\nލޫކަސްއަށް ހުރިހާކަމެއް އެނގުމުން ލޫކަސްވެސް ހިތް އުފާކޮށްލަން އެ ނާސިކުއްޖާ ގެންދިޔައީހެއްޔެވެ؟ އެކަމަކު ލޫކަސް އެހެން ހަދައިގެން ނުވާނެ ނޫންހެއްޔެވެ؟ ކަމީލާއަކީ ލޫކަސްގެ ފަހަރިއެވެ. އެވަރު ލޫކަސް ދަންނަންވާނެ ނޫންހެއްޔެވެ؟ އައްމާރު ހީކުރީ ކަމީލާފަދަ އަންހެންކުދިން ތެދުވެރިވާނެކަމުގައެވެ. އޭގެ ދިމާ އިދިކޮޅެވެ.\n"ވަޓް ރަބިޝް.....ތިކިޔޭ އެއްޗެއް އެނގޭތަ؟ " ލޫކަސް ހުރީ ކަމީލާބުނި އެއްޗެއް އިވިފައި ހައިރާންވިވަރުން ދެލޯބޮޑުވެފައެވެ. އޭނަގެ ކަންފަތަށް އިވުނުގޮތް ހެއްޔެވެ؟ ކަމީލާގެ އަތުން ދޫކޮށްލާފައި އޭނަ ހަށަން ބަނދެލިއެވެ.\n"ލޫކް އަހަރެން ދައްކާ ވާހަކަ ގަބޫލުކުރަން ބޭނުންނުވާނެކަންވެސް އެނގޭ، އެކަމަކު ފަހުން ދުވަހަކުންވެސް ލޫކް ނުބުނާތި އަހަރެން ޓްރުތް ހައިޑްކުރީއޭ، ދަރިފުޅުގެ ބައްޕައަކީ ކާކުކަން އެނގުމުގެ ހައްގު ދަރިފުޅަށްވެސް ލިބިގެންވާނެ، މިދަރިފުޅުގެ ބައްޕައަކީ ލޫކް، ހެއްދެވިފަރާތް ހެކިވާނެ........." ކަމީލާ ހައިޝަމްއާއި ބައްދަލުކޮށް ސްކޭންހެދިދުވަހު އޭނަ ބަލިވެއިންކަން އެގުމުން ހައިރާންވި ކަމުގައި ބުނުމުން ލޫކަސް ބާރަކަށް ތުންފަތުގައި ދަތްއަޅާލާފައި ގޮށްމުށުގެ އެތިފަހަރެއް ވީއްލާލީ ފާރަށެވެ. ފާރާއިއެކު ކަމީލާގެ ހިތަށްވެސް ލޮޅުމެއް އެރިއެވެ.\nހައިޝަމްގެ ނަން އިވިފައިވެސް ލޫކަސް ވީ ފޫއްސެއް ބުނެދޭކަށް ނޭގުނެވެ. ހައިޝަމްއަކީ ހަގީގަތުގައި ލޫކަސްގެ އެހާ ގާތް ރައްޓެއްސެއް ނޫނެވެ. އޭނައަށް ހައިޝަމް ތައާރަފުވީ ލިއަމްގެ ސަބަބުންނެވެ. ހައިޝަމް އުޅޭގޮތުން ހީވީ މާތް ރަގަޅު އިންސާނެއްހެނެވެ. ކިތަންމެ މާތްވިޔަސް ރީތި އަންހެންކުއްޖަކާއި ޖެހޭއިރަށް މިފިރިހެންވެރިންގެ އީމާންތެރިކަން ފުނޑުފުނޑުވެގެންދަނީއެވެ. މީހަކު ބުނީއެއް ނޫނެވެ. ހައިޝަމް ކަމީލާގެ ގައިގާ ބައްދާލައިގެން ނިދާލާފައިވާތަން ދުށީ ލޫކަސްގެ ދެލޮލުންނެވެ. ހައިޝަމްއަކީ ލިއަމްގެ އެކުވެރިއަކަށްވިޔަސް އޭނަ ގާތަށް ސްކޭން ހަދަން ކަމީލާ ދާންވީ ސަބަބެއް ނޯންނާނެއެވެ. މާލޭގައި އަންހެން ރޭޑިއޮލޮޖިސްޓުން އެބަތިއްބެވެ. ކަޅުހެދުން ލައިގެން އުޅޭކުއްޖަކު ސްކޭނަކަށް ފިރިހެން އެކުވެރިއެއްގެ ކާރިއަށް ދާނީ އޮތް ގުޅުމެއްގެ ބޮޑުކަމުންނެވެ. ތަކުރާރުކޮށް ލޯމައްޗަށް އަދިވެސް ސިފަވަނީ ކަމީލާއާއި ހައިޝަމްގެ ގައިގޯޅިކަމެވެ. ޖައިދަން ބުނެލި ޖުމްލައެވެ. އޭނަ ދުވަހަކު ކަމީލާއަށް މާފެއް ނުކުރާނެއެވެ. އެހާ ދަށް ފެންވަރަކަށް ވެއްޓިފައި އަދި އޭނަގެ ކުރިމައްޗަށް އަންނަން ޖެހިލުމެއްވެސް ނުވިތާއެވެ. ލަދުކުޑަ އަންހެންކުއްޖެކެވެ.\n"އަހަންނަށް ކޮން ޔަގީންކަމެއް އޮތީ މަގޭ ދަރިއަކަށް ވެދާނެކަން، ކިހިނެއް އެނގޭނީ ހައިޝަމްގެ ދަރިއެއް ނޫންކަން، އެކަން ސާބިތުކޮށްދެވިދާނެތަ؟ " ލޫކަސް ދުރަށް ބަލަން ހުރެފައި ސުވާލުކުރިއެވެ.\n"އަހަރެން ހީކުރީ ލޫކް އަހަންނަށް އިތުބާރުކުރާނެކަމަށް، އަހަރެންގެ ވާހަކަ އަޑުއަހާނެ އިތުރުމީހަކު ތިނޫނީ ނެތްކަމަށް، އަހަރެންގެ އަތަކު ނެތް ހެއްކެއް، އެކަން ޔަގީންވާނީ އެދަރިފުޅު ލިބުނީމަ، ޓެސްޓްކުރީމަ..." ކަމީލާގެ ހިތް މާޔޫސްވިއެވެ. މިޝާލްގެ ވާހަކަތައް ހަނދާންވީ ދެނެވެ.\n"ދަރިއަކު އަހަރެން ބޮލަށް ޖަހާލަން މިހާރު ތިއުޅެނީ އަހަރެންގެ މުއްސަދިކަން ފޭރިގަންނަންތަ؟ އަހަރެން ބަދުނާމުކުރަންތަ؟ ފޮގެޓް އިޓް ކަމީލާ، ތިދައްކާ ވާހަކަ އަހަރެންގެ ފެމިލީ އެއްވެސް މީހަކު ގަބޫލެއްނުކުރާނެ، އެންމެންގެ ލޮލަށޭ ފެނުނީ......." ލޫކަސްގެ ޖުމްލަތަކުން ކަމީލާގެ ހިތް ކުދިކުދިވެގެން ފައިބައިގަތެވެ. ކަމީލާގެ މޫނުމަތީގައި ޖެހި ބާރު އެތިފަހަރަކަށްވިއެވެ. ކަމީލާގެ ދެލޯ ފުރިގެން ދިޔައީ ވޭނީ ކަރުނުންނެވެ. ކަމީލާގެ އަތުން ލޫކަސްގެ މޫނަށް އަރައިގެން ދިޔަ ދިލަ އެތިފަހަރުގެ ސަބަބުން ލޫކަސްއަށް ތަދުވެ މޫނުގައި ފިރުމައިލެވުނެވެ.\n"އެންމެ ރަގަޅު، އަހަރެން ދެން ދުވަހަކު އުދަގުލެއް ނުކުރާނަން، އަހަރެން ތި މުއްސަދިކަމުން ޒައްރެއްގެ މިންވަރުވެސް ބޭނުމެއްނޫން، އެދަރިފުޅު ބޮޑުކުރާނީ އަހަރެންގެ އަމިއްލަ އަތުން ކުރާ މަސައްކަތުން، ސޮރީ އުދަގޫކުރެވުނީމަ، ސޮރީ ހަގީގަތް ހާމަކުރެވުނީތީ، އަހަރެން އަދި ދަރިފުޅު މަރުވިޔަސް ދެން އަހަރެމެންގެ ހަޔާތަށް އައިސްގެން ނުވާނެ، ގުޑްބައި......" ކަމީލާ ހިތްކުދިކުދިވެގެންދާފަދަ އަސަރާއިއެކު އެބުނެލި ޖުމްލަތައް ގައިމުވެސް ލޫކަސް ކަށްވަޅާއި ހަމަޔަށްވެސް ހިތަށް އުދަގޫކުރާނެއެވެ. ލޫކަސް ބޭނުންވީ ކަމީލާ ހުއްޓުވާށެވެ. ދަރިފުޅުގެ ވާހަކަ ކިހާވަރެއްގެ ތެދެއްކަން ހޯދާށެވެ. ލޫކަސްގެ ދެލޯ ފެންކަޅިވެގެން ދިޔުމާއެކު އެއްޗެކޭ ބުނަން އުޅުނެވެ. ކަމީލާ ދުއްވައިގަތުމުން ހުއްޓުވަން އަތް އުފުލައިލެވުނެވެ. ކަމީލާގެ ހިތް ހަލާކުކޮށްލުމުން ޚުދު އޭނައަށް އަމިއްލަ ހިތަށް މާބޮޑު އަނިޔާއެއް ދެވިއްޖެއެވެ.\nކަމީލާ ކޮޓަރިއާއި ދިމާލަށް ދުވެފައި ދިޔައިރު ޖައިދަންއާއި މުޒާ ބީޗް ޗެއަރއެއްގައި ވަރަށް ކާރީގައި ތިބިތަން ފެނުނެވެ. ދެމީހުންގެ ބޯވަނީ ގާތްގަނޑަކަށް ޖެހިފައެވެ. ދެލޯބިވެރިންހާ ގައިގޯޅިވެގެން ތިބިއިރު ދެކޭމީހުންގެ ހިތުގައި ޝައްކު ނުއުފެދިއެއް ނުދާނެއެވެ. މުޒާ އޭނަގެ ފޯނުން ޖައިދަންއަށް ކޮންމެވެސް އެއްޗެއް ދައްކައިލުމުން ޖައިދަން ހޭންފެށިއެވެ. އެދެމީހުންގެ އެގާތްކަމުން އައްމާރުއަށް އުދަގުލެއް ނުވާނެހެއްޔެވެ؟ އެމަންޒަރު ފެނިފައި ކަމީލާގެ ސަމާލުކަން އިރުކޮޅަކަށްނަމަވެސް އެމީހުންނަށް ހުއްޓުނެވެ. މިނިޓެއްފަހުން ކަމީލާ ދުވެފައިގޮސް ކޮޓަރިއަށް ވަންގޮތަށް އެނދަށް ބަންޑުންވެއްޓިގަތް ގޮތަށް ވިއްސަކަށް މިނިޓްވާންދެން ރުޔެވެ. ހިތުގައިވާ އުދާސްތައް ކަރުނައިގެ ސިފައިގާ ބޭރުކޮށްލުމުން ހިތަށް ކުޑަވަރެއްގެ ހަމަޖެހުމެއް ލިބުނެވެ.\n"އަހަރެން ދެން ދުވަހަކު ލޫކަސްގެ ގާތަކަށް ނުދާނަން، ހުރިހާ ފިރިހެނުންނަކީ އެއްކަހަލަ ބަޔެއް، ޖައިދަންއެކޭ ލޫކަސްއެކޭ ހުރީ ކޮންތަފާތެއްތަ؟ ޖައިދަންގެ ފަރާތުން އެވަރަށް ޖިސްމާނީ އަނިޔާތައް ލިބޭއިރު ލޫކަސްގެ އެންމެ ޖުމްލައަކުން ހިތަށް ލިބޭ ކެކުޅުމާއި ވޭން ކިހާބޮޑު، އަހަންނާއި ދޭތެރޭގައި ވިސްނާނީ ކާކުތަ؟ އެންމެ ކުޑަވެގެން އަހަރެންގެ މަންމަވެސް އަހަރެންގެ ހާލާއިމެދު ވިސްނައެއްނުލާ، މިކަރުނައިގެ ތެރޭގައި އަހަރެން ނިމިގެންދާނީ، އެހެން މީހަކު ކުށްވެރިކުރާނެ ޖާގައެއް ނެތް، މިއީ އަހަރެން އަމިއްލައަށް ބުއި ބޮޑިއެއް، ހަރާމްކަންތަކަށް އަރައިގަތީމަ އެކަމުގެ ސަޒާ މިދުނިޔެއިން މިލިބުނީ، މަރުވިޔަސް އަހަރެންނަށް އުފަލެއް ލިބޭނެކަމެއް ނޭގޭ، އަހަރެން ހަދާނެގޮތެއްވެސް ނޭގޭ، ކާކަށް ދެން އިތުބާރުކޮށްފައި މިދަރިފުޅުގެ ހަގީގަތް ކިޔައިދޭންވީ........" ކަމީލާ އެކިގޮތްގޮތަށް ޚިޔާލުކޮށްފައި ކަރުނައޮއްސިއެވެ. އޭނަގެ ކަރުނަތައްދެކޭނެ އިންސާނަކު ނުވާކަން އެނގެއެވެ. އެކަރުނަތައް ފޮހެދޭނެ ފަރާތެއްވެސް ނުވެއެވެ. ޖައިދަން ކޮޓަރިއަށް ވަދެފައި ފެންވަރަންއުޅޭ އަޑު އިވުމުންވެސް ކަމީލާގެ ކަރުނަތަކަށް ހުއްޓުމެއް ނައެވެ.\n"ކަމީލާ، ދެޓްސް އިނަފް، ވާވަރުވެއްޖެއެއްނު....." ކުއްލިއަކަށް ޖައިދަން ފަހަތުން އައިސް ވާހަކަދެއްކުމުން ކަމީލާ ސިހުނެވެ. ޖައިދަން ގަދަކަމުން ކަމީލާ ކޮޅަށް ނެގިއެވެ. އޭރު ކަމީލާގެ ދެލޯ ދުޅަވެގެންގޮސް ހީވަނީ އެހެންކަމެއް ހެންނެވެ. ޖައިދަން އެދުނީ ރަށަށް ދާން ތައްޔާރުވުމަށެވެ.\n"އަހަރެން ނުދާނަން މާލެއަކަށް، އަހަންނަކަށް ނުކެރޭނެ އެއްވެސް މީހަކަށް ފެންނާކަށް....." ކަމީލާ ދެލޯ ހުޅުވަންވެސް އިންކާރުކުރިއެވެ. ހަގީގަތާއި ކުރިމަތިލާނެ ހިތްވަރެއް މިއަދަކު ކަމީލާގެ ނެތެވެ. މުޅި ދުނިޔެ އޭނައާއި ދެކޮޅުވުމުން އޭނަގެ ހިތްވަރު އެއްކޮށް ގެއްލިއްޖެއެވެ. ރޭ ހިނގި ހާދިސާގައި ލިބުނު ހިތްދަތިކަން ހާސްގުނަ އިތުރުވީ ލޫކަސްއާއި ބައްދަލުކުރަން ދެވުމުންނެވެ.\n"ކަމީލާ މާލެ ދާން ބޭނުންނުވަނީއްޔާ ދަމުން ކަނޑަށް ފުންމާލާނީ، ނޫނީ ފަޅުރަށަކަށް ހިޖުރަކުރޭ، އެގޮތް ރަގަޅުވާނެތަ؟" ޖައިދަން ކަމީލާ އެ ތަނަވަސް މޭމަތީގައި ޖައްސާ ބާރުކޮށްލުމުން ކަމީލާއަކަށް ގުޑާނުލެވުނެވެ. ޖައިދަން ކަރުނަފޮހެދިނެވެ. މިވަރުގެ އޯގާތެރިކަމެއް ދުވަހަކު ޖައިދަންގެ ފަރާތުން ލިބިފައެއްނެތެވެ. ޖައިދަންގެ މޫނު ކަމީލާގެ މޫނުގައި ބީހިގެން ދިޔައިރު ދެތިންދުވަހު ތުނބުޅި ނުބާލާހުރުމުން ކުޑަކޮށް ހީލިކަރުވާގޮތްވިއެވެ. އެނޭވާގައި މިއަދުވަނީ މީރުވަހެކެވެ. ސިގްރެޓް ބުއިން ހުއްޓާލުމުން އައި ބަދަލެކެވެ.\n"އަހަރެން ބުނެފާނަން ވާހަކައެއް، ތިހާ ހާސްވެގެން އުޅޭއިރު އެމަންޒަރު ފެނުނީ މަދުބަޔަކަށް، ކަމީލާއޮތީ އެފިރިހެނާގެ ގަމީސްލައިގެން، ފަޔާއި އަތް ފެނުމަކީ އަދި މީހާ ނޭކެޑްވުމެއް ނޫނެއްނު، އަހަރެންގެ ފެމިލީ ވަރަށް ކޫލްވާނެ، އެމީހުންނަށް އެކަން މާބޮޑުކަމަކަށް ނުވާނެ، އެހެނެއްނޫން، ލޫކަސްއަށް ފެނުނީމަތަ ތިހާ ހާސްވަނީ؟ އެއީ ވަކި މަލާއިކަތެއްތަ؟ އޭނަގެ ކުރިމަތީގައި ދުވަހަކު އަންޑްރެސްނުކުރަނީތަ؟ އަހަންނަށް ޝައްކު....." ޖައިދަންގެ ވާހަކަތަކުން ކަމީލާގެ ހިތުގައި ބިރުވެރިކަމުގެ ފިނި ރާޅެއްދުވެލިއެވެ. ޖައިދަންއަށް އެނގެނީ ކިހާވަރަކަށް ހެއްޔެވެ؟ ލޫކަސް ޖައިދަންގާތު ހުރިހާ ވާހަކައެއް ކިޔައިދިނީހެއްޔެވެ؟ ކަމީލާ ހައްތަހާ ބޮޑަށް އެސްފިޔަތަކަށް ބާރުކޮށްލުމުން އަނެއްކާ ކަރުނަތައް އޮހިގަތެވެ. ޖައިދަން ކަމީލާގެ ލޮލުގައި ބޮސްދޭންފެށިއެވެ. އެހިސާބުން ކަމީލާ އުޅުނީ ޖައިދަން ދުރުކޮށްލާށެވެ.\n"ތިއީ އޭ މައްސަލައަކީ؟ އަހަރެން އަތްލީމަ ކަމަކުނުދަނީ؟ ހިލޭ ފިރިހެނުންނަށް ހުރިހާކަމެއް ހުއްދަ، ނެވަރ މައިންޑް، މިހާރު މަގޭވެސް މޫޑެއްނެތް، އެކަމަކު ބޭނުންވެއްޖެ ވަގުތަކު އަހަރެން ބޭނުންވާ އުފަލެއް ގަދަކަމުންވެސް ހޯދާނަން، ޕުއަރ ލިޓްލް ތިންގް......" ޖައިދަން ހޭންފެށިއެވެ. އެކަމަކު ކަމީލާގެ ކަރުނުން ފުރިފައިވާ ރީތިދެލޮލުން ބަލައިލިގޮތަކުން ހިތަށް ކޮންމެވެސް ގޮތެއްވެ އިސްޖައިލެވުނެވެ. އަންހެންކުއްޖެއްގެ ސިހުރުގައި މިވީހާތަނަށް ޖެހިފައިނުވާކަމުން ޖައިދަން ހިތަށް ޔަގީންކަން ދިނީ ކަމީލާއަށްވެސް އެކަމުގައި ކާމިޔާބުނުވާނެ ކަމުގައެވެ.\nނަސީބަކުން ޖައިދަންއާއި ކަމީލާ ދިޔަ ލޯންޗުން އާއިލާގެ އެހެން މީހަކު މާލެއަކަށްނުދެއެވެ. އެކަމުން ކަމީލާގެ ހިތަށް ކުޑަވަރެއްގެ ހަމަޖެހުމެއް ލިބުނެވެ. މާލެގޮސްފައި ގެއަށް ފޭބިތަނުން ކަމީލާއަށް ފެނުނީ ހިތަށް އުދަގޫވި މަންޒަރެކެވެ. މަންމައާއި ޔާސިރު ސިޓިންރޫމްގައި ޖެހިޖެހިގެންހުރި ސޯފާގައި ސިލްސިލާބަލަބަލާފައި ހޭން ތިބިތަނެވެ. މަންމައާއި ޔާސިރު އެހާގާތްކޮށް ވާހަކަދައްކަން ތިބޭނީ އެގުޅުން ވަރަށް ގާތްވީމައެވެ. ކުރިން ހުންނަ ދުރުކަން ކެނޑުނީމައެވެ. ނަމަވެސް މަންމައަކީ ކުޑަކުއްޖެއް ނޫނެވެ. ނުބައި ގޯޅިއެއް ނާޅާނެއެވެ. ކަމީލާއަށް އެނގުނު އެއްޗަކީ މަންމަ އިންނަނީ އަބަދު އުފަލުންކަމެވެ. އާއިލާ އެހެން މީހުންގެ އުފަލަށްޓަކައި ގުރުބާންވާން ޖެހިފައިވާ މީހަކީ އޭނައެވެ. މަންމަ ޕާޓީއާއި ބެހޭގޮތުން ސުވާލުކުރަން ފެށުމުން ކަމީލާއަށް ނުރޮވުނީ ހަމަ ކިރިޔާއެވެ. ވަރުބަލިވެފައިވާކަމުގެ ބަހަނާ ދައްކާފައި އަވަހަށް އެތަނުން ސަލާމަތްވެގެންގޮސް އޭނަ ލިފްޓަށް އަރާފައިދޮރު ލައްޕައިލިއެވެ.\nޖެހިގެން އައި ދުވަހު ކަމީލާއަށް އުފާވެރި ޚަބަރެއް ލިބުނެވެ. ލިއަމް ސްޕެޝަލައިޒްވާނެ ފުރުސަތު ނޭޕާލުން ލިބުނީއެވެ. އެވަރަށް ފަންޑުދިން މީހެއްވެސް ނޭގެއެވެ. ލިއަމް ނިންމާފައިވަނީ މާހާވެސް ގޮވައިގެން ދާށެވެ. ރޯޒްހިލްއަށް ލިއަމްގެ ދެމަފިރިން އައުމުން ކަމީލާ މާހާ ގޮވައިގެން ކޮޓަރިއަށް ގޮސް ވާހަކަދައްކަން ފަށާއިރަށް ރޮވުނެވެ. މާހާ ސުވާލުކުރަން ފެށުމުން ކަމީލާ ގިނަވާހަކަތައް ސިއްރުކުރިނަމަވެސް އޭނަ މުހިއްމު އެއް ވާހަކަ ބުނެދިނެވެ. އޭނަ ޖައިދަންއާއި ކައިވެނިކުރުމުގެ ކުރިން ބަލިވެއިން ކަމަށް ބުނުމުން މާހާއިނީ ދެލޯ ބޮޑުކޮށްލައިގެންނެވެ. މާހާ ވަގުތުން ބުނީ ޖައިދަންއާއި ކަމީލާގެ ކައިވެނި ސައްހަނުވާނެ ކަމުގައެވެ.\n"ދެން ހަދާނީ ކިހިނެއްތަ؟ މަންމައަށް އެނގިއްޖެއްޔާ މަންމަ ހިތް ހަލާކުވާނެ، އަހަރެންގެ ސަބަބުން އާއިލާވެސް ބަދުނާމުވެދާނެ، ދޮންބެވެސް ކިހާ ރުޅިއަންނާނެ، އަހަރެން ބޭނުމެއްނުވޭ ޖައިދަން ގާތު އެވާހަކަ ބުނަން، މާހާ ބުނެބަލަ، އަހަރެން ހަދަންވީ ކިހިނެއްތަ؟ އަހަރެން މަރުވެދާނެ، އަހަރެން ބިރުގަނޭ، ކޮންމެ ރެއަކު ނިދާއިރު ފާފަ ފުއްސެވުމަށް ދުއާކުރެވުނު އަދަދެއްވެސް ނޭގޭ، މިހާރު މިވިސްނުނީ ހަޔާތުގައި ކުރެވޭ އެންމެ ކުށެއްގެ ސަބަބުން އަބަދަށްޓަކައި ހިތާމަ ކުރަން ޖެހިދާނެކަން، މިފަދަ ލައިފެއް އެހެން ކުއްޖަކަށް ލިބޭކަށް ނޭދެން، ޖައިދަންއަކަށް ހަގީގަތެއް ނޭގޭނެ، ވީއިރު އޭނަ އެކުރާ ފާފަވެސް އަހަރެންގެ ބޮލުގައި އެޅޭނީ......" ކަމީލާ ރޯންފެށުމުން މާހާ ކަމީލާގެނެސް މޭގައި ޖައްސައިލިއެވެ.\n"ނުރޮއި ކައްމި، އަހަރެން ބުނާގޮތަށް ހަދާ، މަންމަގާތުގައި ހަގީގަތް ކިޔާދީފައި އަހަރެމެންނާއިއެކު ދާން ހިނގާ، ވިހައިގެން އައިސް ޖައިދަންއާއި އަލުން މެރީކުރާނީ....." މާހާ ކަމީލާއަށް ވިސްނައިދިނެވެ. މާހާފަދަ ރަގަޅު ފަހަރިއަކު ހުރިކަމުން ކަމީލާގެ ހިތާމަތަކަށް ލިބުނު ފަރުވާއަކަށްވިއެވެ. ޖައިދަންގެ އަނިޔާތަކުން ސަލާމަތްވާން މިއީ ރަގަޅު ފުރުސަތެކެވެ. ރަގަޅު ދަނޑިވަޅެއް ބަލާލާފައި މަންމަގެ ގާތުގައި އެވާހަކަ ބުނެލާއިރަށް ކަމީލާގެ ގައިގާ މަންމަ ތަޅައިގަތީ ވަކިގޮތެއް ބަލާފައެއް ނޫނެވެ. ފަހުން އާތިކާ ރުޔެވެ. މާފަށްވެސް އެދުނެވެ. އެވާހަކަ ސިއްރުކުރުން ނޫންގޮތެއް މަންމައަކަށް ނެތެވެ. ކަމީލާ ލިއަމްމެންނާއިއެކު ފޮނުވާލަން ޖައިދަންގެ ހުއްދަލިބުނީ ޔާސިރު އެކަމަށް ބާރު އަޅައިގެންނެވެ. ކަމީލާގެ ދުޢާއަކީ އެހާދުވަސްވާއިރު ޖައިދަން އެހެން ބައިވެރިޔަކާއި ގުޅިގެން ކަމީލާގެ މަތިން ހަނދާން ނައްތައިލުމެވެ. އޭނަ އެނބުރި މާލެދާކަށް ބޭނުމެއްނޫނެވެ. މާޒީގެ ތެރެއަށް ފީނަން ދޭތެރެއަކުން ކަމީލާއަށް މަޖުބޫރުވެއެވެ. ލޫކަސްގެ ރީތި ހަނދާންތައް އަބަދަށްޓަކައި ކަމީލާގެ ހިތުގައި ރައްކާކުރެވިފައިވާނެއެވެ. ކަމީލާއަށް ފިލާވަޅެއް ދަސްވެއްޖެއެވެ. ލޯބިވާ ކޮންމެ އެއްޗެއް މިދުނިޔެއިން ނުލިބި ހިނގައިދާނެއެވެ. އުމުރުދުވަހަށްވެސް އުޅެންޖެހޭނީ ހުސްކަމެއްގައެވެ. މީހަކާއި އިނަސް އެ މަގާމު އެހެން މީހަކަށް ނުދެވޭނެއެވެ. އެކަމަކު އޭނަ ހާލުގައި ޖެހުނު ދުވަހު ނުލަފާމީހަކަށްވިޔަސް އެހީވެދިނީ ޖައިދަންއެވެ. އެހެންވެ ޖައިދަންގެ ގާތުގައި ވި ވައުދުވެސް ކަމީލާ ފުއްދާނެއެވެ. އެނބުރި މާލެއަށް އަންނާނެއެވެ. ދަރިފުޅަށް ބައްޕައެއްގެ ލޯބި ހޯދާ ދިނުމުގެ އުއްމީދުގައެވެ. އަމިއްލައަށް ގުރުބާންވެގެންވެސް ދަރިފުޅަށް ރަގަޅުގޮތްވާން ކަމީލާ ބޭނުންވާތީއެވެ.\nހަތަރު އަހަރު ފަސް\nކަމީލާ ދަރިފުޅު ވިހެއުމަށްފަހު މާލެއައިގޮތަށް އަލުން ޖައިދަންއާއި ކާވެނިކުރިއެވެ. ދަރިފުޅަށް އަހަރެއް ވިތަނާ މަންމައާއި ޔާސިރު ކައިވެނިކުރުމުން އެންމެނަށް ކުއްލި ހައިރާންކަމެއް ލިބުނެވެ. އެއީ އެކަކުވެސް ވެދާނެކަމަށް ހީކުރިކަމެއް ނޫނެވެ. ޔާސިރުފަދަ މުއްސަދި މީހަކު ބޭނުމިއްޔާ ޒުވާން އަންހެންކުއްޖަކުވެސް އޭނައާއި ކައިވެނިކޮށްފާނެއެވެ. ނަމަވެސް ހީވާގޮތުން ޔާސިރު ބެލީ އުޅުމަށެވެ. އާތިކާފަދަ އުޅުންހުރި އަންހެނަކު އަބަދާއަބަދު ކުރިމަތިން ފެންނަން ފެށުމުން ޔާސިރުގެ ހިތްޖެހުނީއެވެ. ޖައިދަންވެސް ވަކި ކުންފުންޏެއް ހަދައިގެން އަމިއްލަ މަސައްތަކުން މާލޭގައި ހުރި އެންމެ ޒުވާން މިލިއަނަރަށްވިއެވެ. އުމުރުން އެންމެ ހަތާވީސްއަހަރުގައި އޭނައަކީ ހުރިހާ ވިޔަފާރިވެރިންނަށް ގޮންޖަހައިލާ ވަރުގެ މީހަކަށްވިއެވެ. ކަމީލާގެ ހަޔާތުގެ ބައިވެރިޔަކަށްވެފައިވަނީ އަންހެންކުދިންގެ ހިތުގެ ޕްރިންސެވެ. އެވަރުންވެސް ކަމީލާގެ ހިތުން އޭނައަކަށް މަގާމެއް ނުހޯދުނެވެ. އެތައް އަހަރެއް ފާއިތުވެގެން ދިޔައިރުވެސް އޭނަގެ އެކަނިވެރިކަމާއި ހިތާމަ ފިލައިގެނެއް ނުދެއެވެ. ލޫކަސްނޫން މީހަކަށް އެހިތުން ކުޑަނަމަވެސް ޖާގައެއް ނުދެވުނެވެ. ހަޔާތަށްއައި ތޫފާން ތަންކޮޅެއް މައިތިރިވެލާފައި އޮތަސް އޭނަގެ ހަޔާތުގެ ނައު އަދިވެސް ވަނީ މިސްރާބު ގެއްލިފައެވެ. ދާންވީ މަންޒިލަށް އަދިވެސް ނުފޯރައެވެ.\nފެބްރުއަރީމަހުގެ ކުރީކޮޅުގެ ދުވަހެކެވެ. އިރުވައި މޫސުމަށްވިޔަސް އުޑުމަތިވަނީ ބޯވިލާތަކުން ބަނަވެފައެވެ. ދުނިޔެއަށް ވެރިވެފައިވާ އަނދިރިކަމާއި ބަނަކަން ފެނިފައި ކުޑަދޮރު ހުޅުވާލައިގެން ހުރި ކަމީލާގެ ދެލޯވެސް ތެންމާލައިފިއެވެ. ވާރޭވެހުމުން މާބޮޑަށް ލޫކަސްގެ މަތިން ހަނދާންވެއެވެ. ހަތަރު އަހަރު ފާއިތުވެގެން ދިޔައީ އެންމެ ދެކެން ބޭނުންވާ ފަރާތް ލޮލުން ނުފެނިއެވެ.\nކަމީލާ ހައިރާންކޮށްލީ މީހަކު ގެނެސްދިން ބޮޑުބޮޑު ބުކޭއެއް ފެނިފައެވެ. އެމީހާ ކަމީލާ އަތަށް އެހަދިޔާ ދިނުމަށްފަހު ސުވާލުކުރުމުންވެސް އަޅާނުލައި ދިޔައީއެވެ. އެއީ ކާކުހެއްޔެވެ؟ ރަތްފިނިފެންމަލާއި ކާނޭޝަން ލިލީ ޑޭޒީފަދަ މާތަކުން ހަދާފައިވާ އެމާބޮނޑީގައި ވަސްގަނެލުމަށްފަހު ކަމީލާ އެމާތައް ވާސްއެއްގައި އަތުރާލައިފިއެވެ. އޭނަގެ އުފަންދުވަސް ހަނދާންހުރި މީހަކަށް ޝުކުރުހުއްޓެވެ. ޔަގީނުންވެސް ޖައިދަން ހަދާން ނުހުންނާނެއެވެ. ޖައިދަންއާއި އޭނަގެ އޮންނަ ގުޅުމަށް ދޭނެ ނަމެއް ކަމީލާއަކަށްވެސް ނޭގެއެވެ. ދެމީހުން އެއްފުރާޅެއްގެ ދަށުގައި ދިރިއުޅޭތާ އެތައް އަހަރެއްވީއިރުވެސް އެދެމެދުގައިވާ ބީރައްޓެހިކަމުގެ ފަރުދާ އުފުލައިލެވިފައެއް ނެތެވެ. ޖައިދަން ޒުވާންވެ ހަރުދަނާ މީހަކަށްވުމަށްފަހު އަދި ކަމީލާއަށް ޖިސްމާނީ އަނިޔާއެއްކޮށްފައެއް ނެތެވެ. ނަމަވެސް އެހެނޭ ކިޔާފައި ލޯބިވާކަން އަންގާދީފައެއް ނުވެއެވެ. ޖައިދަންގެ ފަރާތުން އެފަދަ ގާތްކަމާއި އަޅައިލުން ނުލިބުނަސް ކަމީލާ ފިރިމީހާއަށް ކޮށްދޭންޖެހޭ ހުރިހާ ޚިދުމަތެއް ބަރާބަރަށްކޮށްދެއެވެ. އެއީވެސް މަޖުބޫރީއެވެ. ޖައިދަން ރަގަޅުވެގެންގޮސް މަލާއިކަތެއްހެން ވާން އުޅުނަސް ކަމީލާދެން އެއަނިޔާތައް ހަނދާންނައްތައެއް ނުލާނެއެވެ.\nޖައިދަން ކަޅުކުލައިގެ އަތްދިގު ގަމީހަކާއި ފަޓުލޫނެއްލައިގެން ހުރިއިރު ވަރަށް ރަސްމީވެފައި ސްމާޓެވެ. ކާރުން ފޭބިއިރު އެހެން ދިޔަ އެންމެންގެ ލޯތައް އޭނައަށް ހުއްޓުނެވެ. ޖައިދަން ކޮޓަރިއަށް ވަންއިރު މިކާލް އިނީ ދޫލަމަތީގައި ކުޅޭށެވެ. ކަމީލާ ހުރީ ނަމާދަށެވެ.\n"ޑެޑީ އައިމް އެ ކެޓް....." މިކާލް ތުއްތު އަޑަކުން ވާހަކަދައްކާލިއިރު ކޯތާފަތަށް އަޑިކޮޅު އެޅުނެވެ. ޖައިދަން ދަރިފުޅު މޮޑެލާހިތްވިޔަސް ކަމީލާ ހުރުމުން އެބައިނުދައްކާ ހިމޭނުން ހުރީއެވެ. ކަމީލާ ހުންނަތަންތާ އޭނަ މިކާލްއަށް ލޯބިކޮށެއްނަހަދައެވެ.\n"ކެޓްގެ ފޯރ ލެގްސްހުރެއެއްނު....." ޖައިދަން ހިނިއައެވެ. މިކާލް އޭނަގެ ހަތަރެސްފައި ދައްކާލާފައި ބުޅަލެއްހެން އުޅެވިދާނެކަމުގައި ބުނެލުމުން ޖައިދަން ހެމުން ބުނީ ބުޅަލުގެ ނިގުލެއް އިންނަކަމަށާއި މިކާލްގެ ނެތްކަމަށެވެ. އެވަގުތު މިކާލް އޭނަގެ ނިގުލެއް އެބައޮތޭ ތަންކޮޅެއް ކުރީއޭ ކިޔާލާފައި ދައްކާލަމުން ނަމާދަށްހުރި ކަމީލާގެ ހިނިގަނޑު ފަޅައިގެންދިޔައެވެ. ދަރިފުޅު ދައްކާވާހަކަތަކުން މީހަކު ހިނި ނާންނާނެހެއްޔެވެ؟ ޖައިދަން ފާޚާނާއަށްވަދެފައި ނުކުތްއިރު މިކާލް ހުރީ ޖައިދަންގެ އަލަމާރި ހުޅުވާލައިގެން މާވަރުގަދަ މަސައްކަތެއްކޮށް ލައިގެންނެވެ.\n"ގަސްތުގައި އެކުއްޖާ ލައްވާ ތަންހަޑިކުރުވާ، މިކާލް ދިސް އިޒް ނޮޓް ފަނީ އިނގޭ......" ޖައިދަން ހިތްހަމަނުޖެހިފައި ހުރެ ކަމީލާއާއި އަމާޒުވާގޮތަށް އެއްޗެކޭ ބުނެފައި މިކާލްއަށް ބަލައިލީ ބުމަކާރިކޮށްލާފައެވެ. އެބާރުގަދަ އަތުން މިކާލް އުފުލައިލިގޮތަށް ފާޚާނާގައި ބެހެއްޓިތަން ފެނިފައި ކަމީލާގެ ހިތަށް ތަދުވިއެވެ. މިކާލް އެކުރީ ރަގަޅުކަމެއްނޫނެވެ. އެކަމަކު ދަރިފުޅާއިމެދު ޖައިދަން ހަރުކަށިވީމަ ތުންފިއްތާލައިގެން ރޮވިފައިހުރިތަން ފެނުމުން ކަމީލާގެ ހިތަށް އަސަރުކުރީއެވެ. ޖައިދަންގެ ދަރިއެއްނޫނޭ އެކުއްޖާއަށް އަނިޔާކުރުމުގެ ހައްގެއްނެތޭ ކިޔާފައި ހަޅޭއްލަވައިގަންނަން އުޅެފައިވެސް ކަމީލާ ދުލުގައި ދައިގަތެވެ. އެއީ އަދި މާހާއާއި ހައިޝަމް ފިޔަވާ އެހެން އިތުރުމީހަކަށް އެނގޭ ސިއްރެއްނޫނެވެ. އަމިއްލަ ދަރިނޫންކަން އެނގިއްޖެއްޔާ ޖައިދަންގެ ހިތުގައި ރަހުމެއްނުވާނެކަން ޔަގީނެވެ. ކަމީލާ ދަރިފުޅު ދޮއްވަންވެގެން ފާޚާނާއަށް ވަނެވެ.\n"މަންމަ ބުނި ކާލް ގޮވައިގެން ހަވީރު ސަޔަށް އެގެއަށް އަންނާށޭ، އަހަރެން އެގެއަށް ދާކަށް ބޭނުމެއްނޫން، ކަމީލާ ޖެހޭނެދާން...." ޖައިދަން އަމުރުކޮށްލިއެވެ. އަދިވެސް އެނޫންގޮތަކަށް ކަމީލާއާއި ވާހަކަދައްކަން އޭނަ އާދަވެފައެއްނެތެވެ.\n"ރޯޒްހިލްއަށް؟ " ކަމީލާ ހައިރާންވިއެވެ. އެގެއަށް އެމީހުންދާން ޖެހެނީ ދައުވަތުދީގެން ހެއްޔެވެ؟ ކަމީލާ ހިތަށް އަރާއިރަށް މިކާލް ގޮވައިގެން ދާންވީއެވެ.\n"އަހަރެން މަންމަކިޔަނީ އެކަނި މެހްވިޝްއަށް، އެކަން ހަނދާންނައްތާލީތަ؟ "ޖައިދަންގެ ޖުމްލައިން ކަމީލާގެ ނާރުތަކުގައި ފިނިރާޅެއް ދުވެލައިފިއެވެ. މެހްވިޝްމެން މާލޭގައި ނޫޅޭތާ ކޮން ޒަމާނެއްހެއްޔެވެ؟ އެންމެކުޑަވެގެން މާމަދަރިފުޅު ދެކެލަން އައުމަކީ މެހްވިޝްއަށް މުހިއްމުކަމަކަށް ނުވިއެވެ. މިހާރު ދައުވަތު ދިނުމުގެ މާނައެއްނެތެވެ. މެހްވިޝް ކަމީލާދެކެ ނަފްރަތުކުރިޔަސް ދަރިފުޅު ދުރުކޮށްލާކަށް ނުޖެހޭނެއެވެ. ކަމީލާ ނުދާންވެގެން އެއްޗެކޭ ބުނެލިއެވެ. ނަމަވެސް ޖައިދަން މަޖުބޫރުކުރުމުން ޖެހުނީ ތައްޔާރުވާށެވެ. ގަޔަށް ދޫ ރަތްކުލައިގެ ގަމީހަކާއި ނޫޖިންސަކާއިއެކު ރަތްޝޯލްއެއް އަޅާތައްޔާރުވެލިއިރު މިކާލްވެސް ހުރީ ކަމީލާއާއި މެޗްކުރެވޭގޮތަށް ހެދުން އަޅުވާފައެވެ. ރީތިކަމުން އެސްފީނާޖެހޭހާވެއެވެ. ޖައިދަން ދެމައިން ގޮވައިގެން ކާރުގައިގޮސް މެހްވިޝްވިލާއަށް ބާލާފައި ދިޔުމުން ކަމީލާހުރީ ހިނގައިގަންނަން ނުކެރިފައެވެ. ޖައިދަން އެހާހަމަޖެހިލައިގެން އެދިޔައީ ލޫކަސް ރަށުގައި ނޫޅޭކަން ޔަގީންވާތީހެއްޔެވެ؟ ނޫނީ ލޫކަސް ދައްކާލަންހެއްޔެވެ؟ ދެޚިޔާލުގައި ހުރެފައި ކަމީލާ އެގޭގެ ގޭޓުން އެތެރެވީއިރު ހިތްތެޅޭވަރުން ހީވަނީ މޭފަޅާލާފައި ނުކުމެދާނެހެންނެވެ. ހަތަރެސްފައި ގަނޑުފެންކޮޅެއްހާ ފިނިވެ ދަރިފުޅުގެ އަތުގައި ބާރަކަށް ހިފަހައްޓާލެވުނެވެ.\n"އިރާދަކުރެއްވިއްޔާ ލޫކަސް ނޫޅޭނެ، އޭނަ ހުރިއްޔާ ވަގުތުން ނުކުމެގެންދާނީ.." ކަމީލާ ހިތާހިތުން ކިޔާލިއެވެ.


ރަމަޟާން މަހުގައި ޝައިޠާނުން ކަސްތަޅު އެޅުއްވުމަކީ ކޮބާ؟ - AO News\nރަމަޟާން މަހުގައި ޝައިޠާނުން ކަސްތަޅު އެޅުއްވުމަކީ ކޮބާ؟\nއަޙްމަދު ޝާޒް (2017)\nރަސޫލުالله ޞައްލަالله ޢަލައިހި ވަސައްލަމަ ޙަދީޘް ކުރައްވާފައި ވެއެވެ. “إِذَا جَاءَ رَمَضَانُ فُتِّحَتْ أَبْوَابُ الْجَنَّةِ ، وَغُلِّقَتْ أَبْوَابُ النَّارِ ، وَصُفِّدَتْ الشَّيَاطِيْنُ” (صحيح مسلم 1079) މިޙަދީޘްގެ ލަފުޒީ މާނައަކީ: “ރަމަޟާން މަސް އައުމުން ސުވަރުގޭގެ ދޮރުތައް ހުޅުއްވެއެވެ. އަދި ނަރަކައިގެ ދޮރުތައް ބަންދު ކުރެއްވެއެވެ. އަދި ޝައިޠާނުން ކަސްތަޅު އެޅުއްވެއެވެ.” މި ޙަދީޘްގެ ތަފާތު ރިވާޔަތްތައް ވެއެވެ. ބައެއް ރިވާޔަތުގައި وَصُفِّدَتْ الشَّيَاطِيْنُގެ ބަދަލުގައ وَسُلْسِلَتْ الشَّيَاطِيْنُ މިފަދައިން އައިސްފައި ވެއެވެ. އަދި ބައެއް ރިވާޔަތުގައި وَتُغَلُّ فِيْهِ مَرَدَةُ الشَّيَاطِيْنِ “އަދި މާރިދު ޝައިޠާނުން ކަސްތަޅު އެޅުއްވެއެވެ.” މިފަދައިން އައިސްފައި ވެއެވެ.\nޙަދީޘްގައި ބަޔާންކުރައްވާފައި އެވާ، ޝައިޠާނާ ކަސްތަޅު އެޅުއްވުމަކީ ކޮބައިތޯއާ މެދުގައި ޢިލްމުވެރިންގެ ތަފާތު ބަސްފުޅުތައް އައިސްފައިވެއެވެ. އެގޮތުން؛ އޭގެ މާނައަކީ ބައެއް ރިވާޔަތްތަކުގައި ވާފަދައިން އެންމެ ނުބައިކަން ބޮޑުވެގެންވާ މާރިދު ޝައިޠާނުން ކަސްތަޅު އެޅުއްވުން ކަމަށް ބުނެވެއެވެ. އަދި އެއީ ވަކި އެއްޗެއް އިސްތިސްނާކުރެއްވުމެއްނެތި ހުރިހާ ޝައިޠާނުންވެސް ޙަޤީޤީ ކަސްތަޅު އެޅުއްވުމަކުން ކަސްތަޅު އެޅުއްވުންކަމުގައިވެސް ބުނެވެއެވެ. ހަމަމިއާއެކު، އެއީ ރަމަޟާން މަހުގައި ގިނަ ގުނަވެގެންވާ ހެޔޮކަމުގެ ފުރުޞަތުތައް ލައްވަވާފައިވަނިކޮށް އެ ހެޔޮކަންތަކުން މަޙްރޫމުވީ މީހާ، ތިމަންނާއަށް އެހެން ދިމާވީ ޝައިޠާނާގެ ސަބަބުންނޭ ބުނެ އުޒުރު ނުދެއްކުމުގެ މައްޗަށް އައިސްފައިވާ ބަސްފުޅެއް ކަމުގައިވެސް ބުނެވެއެވެ. މި ބުނުމުގައި ވާގޮތުން، އެމަހުގައި ޝައިޠާނީ ބާރުތައް ކަނޑުއްވާފައިވަނިކޮށް، އަމިއްލައަށް ހެޔޮކަމުން މަޙްރޫމުވުމާއެކު އެއީ ޝައިޠާނާގެ ސަބަބުން ވީކަމެކޭ ބުނެވޭނެ ޖާގައެއް ނޯންނާނެއެވެ.\nއަލްޤާޟީ ޢިޔާޟު ވިދާޅުވާގޮތުގައި، ރަމަޟާން މަހުގައި ޝައިޠާނުން ކަސްތަޅު އެޅުއްވުމުގެ މާނައަކީ އެމަހުގައި މާތްالله އެންގެވި ގޮތަށް އުޅޭ މުއުމިނުންނަށް ލިބޭން ހުރި ދަރުމައާއި ޘަވާބުގެ ގިނަކަމާއި، ފާފަ ފުއްސެވުމުގެ ގިނަ ކަމެވެ. އަދި އޭގެ ސަބަބުން ޝައިޠާނާގެ ބާރުތައް ދަށްވެ ނިކަމެތިވެގެން ދިއުމުން، އެ ޝައިޠާނުންނީ ކަސްތަޅު އެޅުވި ހައްޔަރު ކުރެވިފައިވާ ބައެއް ފަދައިން ވެގެން ދިއުމެވެ.\nމުޅި ޙަދީޘަށް ބަލާއިރު ބޮޑަށް ބުރަވެވެން އޮތީ ޤާޟީ ޢިޔާޟުގެ ބަސްފުޅަށެވެ. ޙަދީޘްގައި ބަޔާންވެގެންވާ ގޮތުގައި ރަމަޟާން މަސް އައުމުން، ފުރަތަމަ ކަމަކަށް ސުވަރުގޭގެ ދޮރުތައް ހުޅުއްވެއެވެ. ސުވަރުގޭގެ ދޮރުތައް ހުޅުއްވެއޭ ބުނެވޭ ބަހުގެ މުރާދަކީ އެމަހުގައި އިމެއްނެތްފަދަ ހެޔޮކަމުގެ ފުރުޞަތުތައް ލައްވަވާފައި ވުމެވެ. އަދި އެ ފުރުޞަތުތަކުގެ ބޭނުން ހިފާ މީހާއަށް އޭގެ އިނާމަކަށް ސުވަރުގޭގެ މަތިވެރި ނިޢުމަތްތައް ލިބުމެވެ. އެހެނީ ހެޔޮކަމުގެ ޖަޒާވަނީ ސުވަރުގޭގައެވެ. ރަމަޟާންމަސް އައުމުން ދެވަނަ ކަމަކަށް ނަރަކައިގެ ދޮރުތައް ބަންދު ކުރެއްވޭނެކަމަށް އައިސްފައިވާ ބަސްފުޅުގެ މުރާދަކީވެސް އެމަހުގައި ހެޔޮކަންތައް ކުރުމުގެ ފުރުޞަތު އިތުރުވުމާއެކު، ނުބައިކަމުގެ މަގުތައް ހަނިވެގެން ދިއުމެވެ. އަދި މި ފުރުޞަތުގެ ބޭނުން ހިފައިފިމީހާ ނަރަކައަށް ވަނުން މަނާވެގެންދިއުމެވެ. މި މަހުގައި ހިނގާނެކަމަށް އައިސްފައިވާ ތިންވަނަ ކަމަކީ ޝައިޠާނާ ކަސްތަޅު އެޅުއްވުމެވެ. އިސްވެ ބުނެވުނު ދެކަންތައް ކަމަށްވާ، ހެޔޮ ކަމުގެ ފުރުޞަތުތައް ފަހިވެ ނުބައިވުމުގެ މަގުތައް ހަނިވުމުގެ ނަތީޖާއަކަށްވާނީ، ޝައިޠާނީ ބާރުތައް ނިކަމެތިވެ އޭނާގެ އުނދަގުލުން މުއުމިނުތަކުން މިންޖުވުމެވެ. އަދި އެޙާލަތުގައި ޝައިޠާނާ އެވަނީ ކަސްތަޅު އެޅުވި ބަންދު ކުރެވިފައިވާ އެއްޗެއް ފަދައިންނެވެ.\nނޯޓް: މިއީ ލިޔުންތެރިންގެ ގުޅުމުން ނަގާފައިވާ ލިޔުމެކެވެ


Ali Waheed aai Asad corruption ge sallaa kuraa audio ge massala fuluhun balanee | Mihaaru\nއަލީ ވަހީދުގެ އޯޑިއޯއެއްގައި ޖިނާއީ މައްސަލައެއް ހިމެނޭތީ ފުލުހުން ބަލަނީ\nޓޫރިޒަމް މިނިސްޓަރު އަލީ ވަހީދު: އޭނާގެ އޯޑިއޯއެއްގެ މައްސަލަ ފުލުހުން ދަނީ ބަލަމުން -- ފޮޓޯ: ހުސެއިން ވަހީދު/ މިހާރު\n17 ފެބުރުއަރީ 2020 - 21:27\nމި ސަރުކާރުގެ ވަޒީރުންތަކަކަށް ނިސްބަތް ކުރައްވައި ޓޫރިޒަމް މިނިސްޓަރު އަލީ ވަހީދު ހަޑިހުތުރު ބަހުން ވާހަކަ ދައްކަވައި އަދި ކޮރަޕްޝަނާ ގުޅޭ ވާހަކަތަކެއް ދައްކަވާ އޯޑިއޯގެ މައްސަލަ ފުލުހުން ބަލަން ފަށައިފި އެވެ.\nސޯޝަލް މީޑިއާގައި ދައުރުވަމުންދާ އޯޑިއޯ ކްލިޕްތަކުގެ ތެރެއިން ފުލުހުން ބަލަމުން ދަނީ، ޔޫތު މިނިސްޓްރީގެ ސްޓޭޓް މިނިސްޓަރު އަސްހަދު އަލީއާ އެކު ދެއްކެވޭ ކޮރަޕްޝަނާ ގުޅޭ ވާހަކަތަކުގެ އޯޑިއޯ އެވެ.\nފުލުހުން މިއަދު ބުނީ ލީކުވި އޯޑިއޯތަކާ ގުޅޭގޮތުން ފުލުހުންނަށް މައްސަލަ ހުށަހަޅާފައި ނުވާ ކަމަށާއި އެކަމަކު އޭގެ ތެރެއިން އެއް އޯޑިއޯއެއްގައި، ޖިނާއީ ކުށުގެ އަމަލެއް ހިމެނޭކަން ފާހަގަ ކުރެވިފައިވާތީ ކަމާ ބެހޭ ފަރާތްތަކާ ގުޅިގެން އެ އޯޑިއޯއާ ގުޅޭ ކަންކަން އިތުރަށް ސާފުކުރަމުން ދާ ކަމަށެވެ.\nސޯޝަލް މީޑިއާގައި ދައުރުވަމުންދާ އޯޑިއޯގައި އަސްހަދު ވިދާޅުވަނީ ސުޕްރީމް ކޯޓަށް ވެހިކަލްތަކެއް ގަތުމުގެ ތެރޭގައި، އެ ކޯޓުގެ ސެކްރެޓަރީ ޖެނެރަލްއާ ހެދި ހުރަސް އެޅޭ ވާހަކަ އެވެ. އެކަމަކު ޓްރާންސްޕޯޓް މިނިސްޓްރީގެ ޑެޕިއުޓީ މިނިސްޓަރު ޝިމާޒް އަލީ (ޝިމައްޓެ) ގެ އެހީގައި އެކަން ނިމިފައިވާ ކަމަށް، އޭނާ ވިދާޅުވެ އެވެ.\nމި އޯޑިއާގައި ދައްކާ ވާހަކަ މައްސަލައެއްގެ ގޮތުގައި ބެލެވެނީ އަސްހަދުމެންނަށް 800،000ރ ލިބިއްޖެ ކަމަށް ވިދާޅުވުމުންނެވެ.\nAli Waheed aai Assad, corruption ge sallaaeh gai?\nވެހިކަލްތައް ގެނައުމުގެ މުއާމަލާތަށް ހުރަސް އަޅައި، އެކަން "ޕޮލިސް ކޭސް" އަކަށް ހަދަން އުޅޭ ވާހަކަ އަސްހަދު ވިދާޅުވުމުން، އަލީ ވަހީދު ފުލުހުންނަށް ހުތުރު ބަސްތައް ރައްދު ކުރައްވަ އެވެ. ސުޕްރީމް ކޯޓުގެ ސެކްރެޓަރީ ޖެނެރަލް އަށް ވެސް ރައްދު ކުރައްވަނީ ހުތުރު ބަސްތަކެކެވެ. އަލީ ވަހީދުގެ އެހެން އޯޑިއޯތަކެއް ވެސް ވަނީ ލީކްކޮށްފަ އެވެ. އެ އޯޑިއޯތަކުގައި ހެލްތު މިނިސްޓަރު އަބްދުﷲ އަމީނާއި އެޑިއުކޭޝަން މިނިސްޓަރު ޑރ. އައިޝަތު އަލީއަށް ނިސްބަތް ކުރައްވައި އެހެން ބަޔަކު ތިބި ތަނެއްގައި ވަރަށް ހަޑި ހުތުރު ބަހުން އަލީ ވަހީދު ވާހަކަ ދައްކަވަ އެވެ. އަދި ޓްރާންސްޕޯޓް މިނިސްޓަރު އައިޝަތު އަށް ވެސް ގުޅުއްވައި ދަށުދަރަޖައިގެ ވާހަކަތަކެއް އަލީ ވަހީދު ދައްކަވާ އޯޑިއޯއެއް ވެސް މީގެ ތެރޭގައި ހިމެނެ އެވެ..\nއެކަމަކު، މިއީ ސައްހަ އޯޑިއޯތަކެއް ނޫން ކަމަށް އަލީ ވަހީދު ވިދާޅުވެ އެވެ.\nޖުމްހޫރީ ޕާޓީގެ ރައީސްގެ މަގާމު ވެސް ފުރުއްވާ އަލީ ވަހީދު ކުރެއްވި ޓްވީޓެއްގައި މިއަދު ވިދާޅުވީ ދައުރުކުރަމުން ދަނީ ސައްހަ އޯޑިއޯތަކެއް ނޫން ކަމަށާއި އެއީ އަބުރު ކަތިލުމުގެ ގޮތުން ހިންގާ ޖަރީމާތަކެއް ކަމަށެވެ. އަދި އެކަން ޔަގީންކުރުމަށް، އޭނާގެ މައްޗަށް ވެސް ތަހުގީގެއް ހިންގުމަށް އަމިއްލަ އަށް މިއަދު ގޮވާލެއްވި އެވެ.\nކުށްކުރުން ފުލުހުން ކޮރަޕްޝަން އަލީ ވަހީދު، ކުރީގެ ޓޫރިޒަމް މިނިސްޓަރު އަބްދުﷲ އަމީން، ހެލްތު މިނިސްޓަރު އާއިޝަތު ނަހުލާ (އާއިޝާ)، ޓްރާންސްޕޯޓް މިނިސްޓަރު ޑރ. އާއިޝަތު އަލީ، އެޑިއުކޭޝަން މިނިސްޓަރު\n19 ކޮމެންޓް, 48 ރިއެކްޝަންސް\nފުރަތަމަ އޯޑިޔޯ ލީކުކޮއްލި މީހާ ހިފާ ހައްޔަރުކޮއް އޭނަގެ ފޯނާއި ޓީވީއާ ވީސީއާރު އަތުލާ. ދެން އޭނަ ޖަލައްލާ. ދެން އަލީ ވަހީދު ހިންގި ޖަރީމާ އަކީ ފޭކެކޭބުނެފަ މައްސަލަ އޮބާލާ. މީ ޕޮލިހުން ތިމައްސަލަ ބަލާނެ ގޮތް. ވަރައް ސަލާން.\nފުލުހުން ތިކަން ބަލަންޖެހޭ ވަރުގެ ކަމެއް ނޫންތީ. މާލޭމަގުމަތިން ވައްކަން ކުރާމީހާ، ގަވާއިދާ ހިލާފަށް ޕާކްކުރާމީހާ، ގަވާއިދާއިހލާފަށް ބާރަށް ދުއްވާފއި މީހުންނަށް ނުރައްކާވާގޮތަށް ،މީހުންގެ ހައްގަށް އަރާ މީހުންނަށް ލާއިންސާނީ އަމަލު ހިންގާ މީހުން ނުހުއްޓުވާ ދޫކޮއްފައިވާ ގައުމެއްގައި ތިއަލީވަހީދުގެ މައްސަލަ ބެލުމުގެ ބޭނުމެއްނެތް.\nމީހާއައްމީހާ ގެއްލުނީމަ ވާންވީގޮތައްތިވަނީ\nމި މައްސަލަ ގައި ނަހުލާ އެއްޗެއްބުނީ މަ އެނގޭނެ ވާނުވާ.\nތިޔަ ( އަރަބި ) ޒާތް ޒާތުގެ ނަންތަށް ( ޖިނާއީ )އޭ ވިދާޅުނުވެ. ރައްޔިތުންނަށް ތިޔަ އޯޑިއޯގެ ( ފޮރެންސިކް އެނަލިސިސް ) އިން އޯޑިއޯގެ ސައްހަކަން ކަށަވަރު ކޮށްދެއްވާ ކަށް ނުފެނޭތޯއެވެ.\nކޮރަޕްޝަންގަ އޮތީ ކޮން ޓޮލަރެންސް ކަން އެނގޭނެ އަލީވަހީދު، ޝިމާޒް، އަޑުބަރޭ އަށް ކަންތައް ކުރާގޮތުން. މިތިބީ ބަލަން.\nހުވަފެނުގަ ފެންނަނީ3މީހަކުތިބެގެން އެކަކު މިބުނަނީ ނިކަން ކަލޭވެސް ގޮސް ދަންނަވަބަލާށޭ ރައްޔިތުން އޭނައޭ ކިޔައިގެން މިގޮވާ އެއްޗެެއްސަށް ނިކަން އެއްޗެއް ވިދާޅުވެބައްލަވާށޭ ދެވަނައަށްހުރިމީހާ ބުނެއްޕޭ ބަލަ އެމީހަކު ކުރިކަމެއް އެމީހަކަށޭ ބުނާއަޑު ކަލޭ ނާހަމުހެއްޔޭ ތިންވަނައަށްހުރި މީހާ ރުޅިއައިސް ރަތްވެފަ ބުނެއްޕޭ އެހެންވިއްޔާ އަލީ އަށް ލިބުނީ ކޮންކަމެއްހެއްޔޭ.\nތިޔަ. މައްސަލަ ދާނީ ފެނަށް. އެއްކަ މެއްވެސް ނުވާނެ. ވަގަކީ ޔާ މީނު އެކަނި. އަނގަހުތުރު ޢަލީވަހީދުގެ އަދިއިހުނަށްވުރެ ގަދަވާނެ. ބަލަންތިބޭ. ތިތަނުން ކުއްވެރިވާނީ އޯޑިއޯ ލީކުކުރި ފަރާތް.\nބަލަ މިޒަމާނުގަ ވ ފަސޭހަ އަޑު ބަދުލުކޮށް ހަދަން. ތަހްގީގު ކުރަންޖެހޭ\nއައްޔަބޭގެ ދަރި ސާބިގު\nއޭނާގެ ހުރިހާ ކްލިޕެއްގައިވެސް ޖިނާއީ ވާހަކަ ހިމެނޭނޫންތޯ? ކީއްވެ ސަސްޕެންޑް ނުކުރަނީ. ހީވަނީ ތިޔައުޅުއްވަނީ މައްސަލަ ބަލާފަ އޭނާއަށް ކްލީން ޗިޓެއް ދޭންހެން.


SunOnline: Report: Falastheen dhifaau kurumuge badhalugai Israel ge inzaaruthah falastheenah foarukohdhey postman akah arabin!\nފަލަސްތީނު ދިފާއުކުރުމުގެ ބަދަލުގައި އިސްރާއީލުގެ އިންޒާރުތައް ފޯރުކޮށްދޭ ޕޯސްޓްމަނަކަށް އަރަބިން!\nމުހައްމަދު ޖަވާދު ޔޫސުފު 15 May 2018, 18:30\nއިސްރާއީލުން އިއްޔެ ޝަހީދުކޮށްލި ފަލަސްތީނުގެ 45 މީހުންގެ ތެރޭގައި ހިމެނޭ ބައެއް ކުޑަކުދިން\nޓެލްއަވީވުގައި ހުންނަ އެމެރިކާގެ އެންބަސީ ގުދްސަށް ބަދަލުކުރުމާއި އެކަމާބެހޭ ރަސްމިއްޔާތު ކުރިޔަށްދިޔަ ވަގުތު އިސްރާއީލުން ފަލަސްތީނުގެ އާންމުންގެ ގަޔަށް ބަޑިޖަހައި 45 މީހުން ޝަހީދުކޮށް 200 މީހުން ޒަޚަމްކޮށްލި ގަތުލުއާންމު ހިންގުމުންވެސް އަރަބިންނަށް އެއީ މައްސަލައަކަށް ނުވިއެވެ.\nމިއީ މިފަހަކަށް އައިސް އިސްރާއީލާއި އެމެރިކާ ނުހިންގާ ވަރުގެ ބޮޑެތި ޖަރީމާތަކެވެ. އެބިމެއްގައި މުސްލިމުންގެ ތިންވަނަ ހަރަމްފުޅު ކަމަށްވާ މާތްވެގެންވާ މަސްޖިދުލްއަގްސާ ހުންނަ ގުދްސުގެ އިރުމަތީ ބަޔަކީ 1967ގެ ހަނގުރާމައިގައި އިސްރާއީލުން ހިފައި ވެރިވެގެންފައިވާ ބިމެކެވެ. މިއުޅެނީ ފަލަސްތީނު މައްސަލައިގެ އެންމެ އަސާސީ ދެކަންތަކެކެވެ. އެއީ މުސްތަގްބަލްގައި ގާއިމްކުރުމަށް ފަލަސްތީނުން ސުލްހައިގެ ވާހަކަތަކުގެ އަސާސްކަމަށްވާ ގުދްސުގެ މައްސަލައާއި ރެފިއުޖީންގެ ގޮތުގައި އިސްރާއީލުން ބޭރުކޮށްލާފައިވާ ފަލަސްތީނުގެ ރައްޔިތުން އެނބުރި ވަޒަނަށް ރުޖޫއަވުމުގެ ހައްގު ދިނުމުގެ މައްސަލައެވެ.\nމިދެކަންތަކާނުލައި ފަލަސްތީނުގެ މައްސަލައެއް ނޯންނާނެއެވެ. ދައްކާނެ ސުލްހައިގެ ވާހަކަތަކެއްވެސް ނޯންނާއެވެ. މިދެކަމަކީވެސް އިސްރާއީލުން އިންކާރުކުރާ ދެކަންތަކެވެ. ސުލްހައިގެ ވާހަކަތަކަށް ކުރިއެރުން ނުލިބެނީ މިއިން އެއްވެސް ހައްގެއް ފަލަސްތީނަށް ދިނުމަށް އިސްރާއީލު ދެކޮޅުހަދާތީއެވެ. ނަމަވެސް މިހާރުގެ މައްސަލައަކީ މިދެކަމާ އިސްރާއީލު ދެކޮޅު ހެދުމެއްނޫނެވެ. އެމެރިކާވެސް އިސްރާއީލު ކޮޅަށް ރަސްމީގޮތުންޖެހި މިދެ މައްސަލައަށް އިންކާރުކޮށް އިސްރާއީލުގެ މި ސިޔާސަތު ގަބޫލުކުރުމެވެ. ފަލަސްތީނުގެ ހައްގުތަކަށް އަރައިގަތުމަކީ ފަލަސްތީނުގެ ބިންތައް ފޭރުމަކީ އަދި ފަލަސްތީނުގެ ރެފިއުޖީންނަށް އެމީހުންގެ ވަޒަނަށް އެނބުރި ރުޖޫއަވުމުގެ ފުރްސަތު ނުދިނުމަކީ މައްސަލައެއް ނޫންކަމާއި އިސްރާއީލުގެ ހައްގުތައް އެކަނި އޮތުމުން ފުދޭކަމަށް ރަސްމީ ސިފައެއްގައި އެމެރިކާ ގަބޫލުކޮށް އެކަން އިސްރާއީލާ ގުޅިގެން ތަންފީޒު ކުރަންފެށުމެވެ.\nއެމެރިކާގެ އެންބަސީ ގުދްސުގައި ހުޅުވުމުގެ ރަސްމިއްޔާތުގައި އެމެރިކާއާއި އިސްރާއީލުގެ މަސްއޫލުވެރިން އުފާ ކުރައްވަނީ\nކުރިން އެމެރިކާ އިސްރާއީލަށް ތާއީދުކުރިނަމަވެސް އިސްރާއީލުގެ ސިޔާސަތުތަށް ތަންފީޒުކުރުމުގައި ސީދާ ގޮތެއްގައި ބައިވެރިއެއް ނުވެއެވެ. ރެފިއުޖީންގެ އެނބުރި އައުމުގެ ހައްގާއި ހިފާފައިވާ ބިންތަކުން (ގުދްސުފަދަ) ފޭބުމަކީ އދ. ގެ ޗާޓަރުގައި ބުނާ ހައްގުތަކެކެވެ. ސަލާމަތީ މަޖިލީހުގެ ގަރާރުތަކުންވަނީ މިކަން ކަށަވަރުކޮށްދީފައެވެ. އެހެންކަމުން އެމެރިކާ މިވަނީ ބައިނަލްއަގްވާމީ ގާނޫނާ އދ. ގެ ޗާޓަރާ އަދި ސަލާމަތީ މަޖިލީހުގެ ގަރާރުތަކާ ގަސްދުގައި ގޮންޖަހައި އިސްރާއީލުގެ އިސްތިއްމާރީ ހަރަކާތްތަކުގައި އަމަލީގޮތުން ބައިވެރިވެފައެވެ.\nއަނެއް މައްސަލައަކީ ފަލަސްތީނުގެ ހައްގުގައި ފަލަސްތީނުގެ ދިފާއުގައި ހަރަކާތްތެރިވެ ބަސްބުނަމުން އިސްރާއީލު ކުށްވެރިކުރަމުން ދިޔަ އަރަބި ގައުމުތައް ފަލަސްތީނަށް ފުރަގަސްދިނުމެވެ. ފަލަސްތީނު ރައްޔިތުންނާ އަޅާނުލައި އިސްރާއީލާ އަޑިއަޑިން ގުޅުންއުފައްދަން ފެށުމެވެ. މީގެހެއްކަކަށް ސައޫދީ އާއި ޔޫއޭއީ އަދި ބަހްރައިން ފަދަ ގައުމުތަކުން އިސްރާއީލާ ގުޅުންތައް އުފައްދައި ގުދްސުގެ މައްސަލައާއި ފަލަސްތީނުގެ ދައުލަތުގެ މައްސަލައާއި ރެފިއުޖީންގެ ހައްގުތަކުގެ މައްސަލަފަދަ ކަންކަމާ އަޅާ ނުލުން ހިމެނެއެވެ.\nފަލަސްތީނުގެ ހައްގުތަކާއި ފަލަސްތީނުގެ ދިފާއުގައި އިސްރާއީލާ ދެކޮޅަށް ވަކާލާތު ކުރަމުން އަޑުއުފުލަމުން ދިޔަ އަރަބި ގައުމުތައް އެކަންތައްތައް މިއަދު މިވަނީ ދޫކޮށްލާފައެވެ. އަދި ދޫކޮށްލުމުގެ އިތުރުން އަރަބި ބޮޑެތި ގައުމުތައް ގެންދަނީ އިސްރާއީލާއި އެމެރިކާ ބޭނުންވާ ގޮތެއް ގަބޫލުކުރުމަށް ފަލަސްތީނަށް ބާރުއަޅައި ފަލަސްތީނަށް ފިއްތުންތައް ކުރިމަތިކޮށް އިންޒާރުވެސް ދެމުންނެވެ.\nސައޫދީ ވަލީއުލްއަހްދު މުހައްމަދު ބިން ސަލްމާން ދާދިފަހުންވަނީ އިސްރާއީލާއި އެމެރިކާ ބޭނުންވާ ގޮތަކަށް ފަލަސްތީނުގެ މައްސަލަ ހައްލު ކުރަން ބޭނުންނުވާނަމަ ފަލަސްތީނު މައިތިރިވެ އަނގަ ބަންދުކޮށްގެން ތިބުމަށް ގޮވާލައްވައި އެމެރިކާގެ ވޮޝިންޓަން ޕޯސްޓަށް ބަސްދީ ގަތުމެއް ދެއްވާފައެވެ. ބަހްރައިންގެ ޚާރިޖީ ވަޒީރުވަނީ ގުދްސުގެ މައްސަލައަކީ އެކަމައިގެން އުޅޭވަރުގެ މުހިއްމު މައްސަލައެއް ނޫންކަމަށް ވިދާޅުވެފައެވެ.\nއެމެރިކާގައި ހުންނަވާ ޔުނައިޓެޑް އަރަބް އިމަރޭޓްސް (ޔޫއޭއީ)ގެ ސަފީރު ވަނީ އިސްރާއީލުގެ ބޮޑުވަޒީރު ބެންޖަމިން ނަތަންޔާހޫ އެމެރިކާއަށް ކުރެއްވި ދަތުރުފުޅެއްގައި ނަތަންޔާހޫއާއި އޭނާގެ އަނބިކަނބަލުންނާ ބައްދަލުކުރައްވައި އިޙްތިރާމް އަދާކުރައްވައި އެދެބޭފުޅުންގެ ޝަރަފުގައި ރަސްމީ ފަރިއްކޮޅެއް ދެއްވައިފައެވެ. އަދި އިސްރާއީލުގެ މުވާސަލާތާބެހޭ ވަޒީރު ވަނީ ޔުއޭއީއަށް ޒިޔާރަތް ކުރުމަށް ރަސްމީ ސިފައެއްގައި އޭނާއަށް ދައުވަތު ލިބިވަޑައިގެންފައި ކަމަށް މިދިޔަ ހަފްތާގައި ވިދާޅުވެފައެވެ. އަދި ލަސްތަކެއްނުވެ ސައޫދީ ޔޫއޭއީ އަދި ބަހްރައިންގެ މަސްއޫލުވެރިން ފާޅުގައި އިސްރާއީލަށް ޒިޔާރަތް ކުރައްވަން ފައްޓަވާނެކަމަށްވެސް އިސްރާއީލުގެ ވަޒީރު ވިދާޅުވިއެވެ.\nއިސްރާއީލު ވެރިވެގެންފައިވާ ގުދްސަށް އެމެރިކާގެ އެންބަސީ ބަދަލުކުރުމުންނާ އަދި ރެފިއުޖީންގެ ހައްގުތަކަށް ގޮވާލައި މުޒާހަރާކުރި ފަލަސްތީނު ރައްޔިތުންގެ ގަޔަށް ބަޑިޖަހައި 45 މީހުން ޝަހީދުކޮށްލުމުންވެސް އެކަން ކުށްވެރިކުރީ އަލްޖަޒާއިރާއި ތޫނިސްއާއި ސޫދާން އަދި އިރާގު ފަދަ މަދު އަރަބި ގައުމުތަކަކުންނެވެ. އެހެން އަރަބި ގައުމުތައް ޗުއްޕުވެސް ނުބުނެ ތިބީ ހިމޭނުންނެވެ. އިސްރާއީލު ކުށްވެރިވެސް ކޮށްނުލައެވެ.\nދެން މިދެ ޖަރީމާ ކުށްވެރިކުރީ ތުރުކީ ދެކުނު އެފްރިކާ އާއި ބޮލީވިޔާއާއި އީރާނާއި ޕާކިސްތާން އިންޑޮނީޝިޔާ އަދި މެލޭޝިޔާފަދަ އަރަބި ނޫން ގައުމުތަކުންނެވެ. ތުރުކީންވަނީ އެމެރިކާއަކީ ފަލަސްތީނުގެ ބިންތަކަށް ވެރިވެގަތުމުގައި އިސްރާއީލުގެ ބައިވެރިއެއްކަމަށްވާތީ ސުލްޙައިގެ އެއްވެސް ކަމެއްގައި އެމެރިކާއަށް ޖާގަނެތްކަމަށް ބުނެފައެވެ. އަދި ތުރުކީންވަނީ އިސްރާއީލުން ޣައްޒާގެ ބޯޑަރުގައި 45 މީހުން ޝަހީދުކޮށްލައި ހިންގި ގަތުލުއާންމާ ގުޅިގެން3ދުވަހުގެ ހިތާމަ އިއުލާންކޮށްފައެވެ.\nފަލަސްތީނުގެ ރެފިއުޖީންގެ ހައްގުތަކަށް ގޮވާލައި މީގެ ހައެއްކަ ހަފްތާކުރިން ޣައްޒާގެ ސަރަހައްދީ ރޮނގުގެ ކައިރީގައި ފަލަސްތީނުގެ އާންމުން މުޒާހާރާކުރަންފެށިފަހުން މިއީ އެއްދުވަހެއްގައި މިހާ ގިނަ އަދަދެއްގެ ފަލަސްތީނު މީހުން ޝަހީދުކޮށްލި ފުރަތަމަ ފަހަރެވެ. އިސްރާއީލުން ޝަހީދުކޮށްލި ފަލަސްތީނު މީހުންގެ ލެއިން އެސަރަހައްދުގައި ކޯރުހެދިފައިވާއިރު އޭގެތެރޭގައި ކުޑަކުދިންވެސް ހިމެނެއެވެ.\nޓެލްއަވީވުގައި ހުންނަ އެމެރިކާގެ އެންބަސީ ގުދްސަށް ބަދަލުކުރުމުގެ ރަސްމިއްޔާތު ބޭއްވި ވަގުތާ ދިމާކޮށް މި ގަތުލުއާންމު ހިންގީ ދުރާލައި ރާވައިގެން ފަލަސްތީނު ރައްޔިތުން ދެން މުޒާހަރާނުކުރާވަރަށް ބިރު ދައްކާލުމުގެ ބޭނުމުގައި ކަމަށް ބެލެވެއެވެ. އެމެރިކާގެ އެންބަސީ ގުދްސަށް ބަދަލުކުރުމުގެ ރަސްމިއްޔާތުގައި އެމެރިކާގެ 250 މަސްއޫލުވެރިންގެ މައްޗަށް އެކުލެވޭ ބޮޑު ވަފްދެއް ބައިވެރިވިއިރު އޭގެތެރޭގައި އެމެރިކާގެ މާލީ ވަޒީރުގެ އިތުރުން ޓްރަމްޕްގެ ދަރިކަނބަލުން އިވަންކާއާއި އެކަމަނާގެ ފިރިކަލުން ޖަރެޑް ކުޝްނާއާއި ކޮންގްރެސްގެ ހަރުކަށި ޚިޔާލުގެ ގިނަ މެންބަރުންތަކެއް ހިމެނެއެވެ.\nމިރަސްމިއްޔާތުގައި ޓްރަމްޕްގެ ޚިތާބެއްވެސް އިއްވިއެވެ. އެންބަސީ ބަދަލުކުރުމުގެ އިހްތިފާލްގައި އެމެރިކާގެ މަސްއޫލުވެރިންނާއި އިސްރާއީލުގެ މަސްއޫލުވެރިން އުފާފާޅުކޮށް މަޖާކުރަމުން ދިޔައިރު އިސްރާއީލު ސިފައިން ގެންދިޔައީ ޣައްޒާގެ ބޯޑަރު ސަރަހައްދުގައި ފަލަސްތީނު ރައްޔިތުންގެ ގަޔަށް ބަޑިޖަހައި ޝަހީދުކޮށް ގަތުލުއާންމު ހިންގަމުންނެވެ. އަތުގައި އެއްވެސް ހަތިޔާރެއްނެތި ސުލްޙަވެރިކަމާއެކު ހައްގުތަކަށް ގޮވާލައި މުޒާހަރާކުރި މީހުންގެ ގަޔަށް ބަޑިޖަހައި 45 މީހުން ޝަހީދުކޮށް ދެހާހަށްވުރެ ގިނަ މީހުން ޒަޚަމްކޮށްލުމުންވެސް އިސްރާއީލު މިވަނީ ޑިމޮކްރެޓިކް ގައުމަކަށެވެ.\nމިފަދަ ބޮޑެތި ޖަރީމާތަކަށް ހިތްވަރުދީ އިސްރާއީލު ދިފާއުކުރާ އެމެރިކާވެސް މިވަނީ އިންސާނީ ހައްގުތަކާއި ޑިމޮކްރަސީގެ ފިލާވަޅު އެހެން ގައުމުތަކަށް ދޭ ޑިމޮކްރަސީގެ ބައްޕައަށެވެ.


Verikan havaalukuranvaanee ekan kureveyvaru meehakaa: Raees Waheed\nވެރިކަން ހަވާލުކުރަންވާނީ އެކަންކުރެވޭވަރު މީހަކާ: ވަހީދު\nކުރީގެ ރައީސް އަދި އިދިކޮޅު އެޑްވައިޒަރު ޑރ. މުހައްމަދު ވަހީދު ހަސަން މަނިކު -- އަހުމަދު އަޝްހާދު އަބްދުﷲ (ޖެރީ) | އަވަސް\nވެރިކަން ހަވާލުކުރަން ޖެހޭނީ އެކަން ކުރެވޭވަރު މީހުންނާ ކަމަށް ކުރީގެ ރައީސް އަދި އިދިކޮޅު އެޑްވައިޒަރު ޑރ. މުހައްމަދު ވަހީދު ހަސަން މަނިކު ވިދާޅުވެއްޖެ އެވެ.\nއެމަނިކުފާނު މިހެން އިދިކޮޅު ޕީޕީއެމާއި ކޮންގްރެސް ޕާޓީ (ޕީއެންސީ) ބޮޑު އަދަދަކުން ޖޫރިމަނާ ކޮށްފައިވާތީ އެ ފައިސާ ދެއްކުމަށް "ހައްގު ފޮށި" ނަމުގައި ފަންޑު ފޮށްޓެއް ހުޅުވުމަށް ބޭއްވި ރަސްމިއްޔާތުގައި ވާހަކަދައްކަވަމުންނެވެ. ފަންޑުފޮށި ހުޅުއްވައިދެއްވި ރައީސް ވަހީދެވެ.\nވަހީދު ވިދާޅުވީ ސިޔާސީ ޕާޓީތަކުން ވެރިކަމަށް އަންނަނީ ވެރިކަން ކުރާނެ ތަސައްވުރަކާއެކު ކަމަށާ ނަމަވެސް ވެރިކަން ހަވާލުކުރަން ޖެހޭނީ އެކަން ކުރެވޭވަރު މީހުންނާ ކަމަށެވެ. އެކަން އެހެން ނުވެއްޖެނަމަ ހުރިހާ ގެއްލުމެއްވެސް ލިބޭނީ ދިވެހި ރައްޔިތުންނާއި ގައުމަށް ކަމަށް ވިދާޅުވިއެވެ.\n"ވެރިކަން ކުރަން ޖެހޭނީ މެނިފެސްޓޯއާ އެއްގޮތްވާ ގޮތުގެ މަތިން. އަދި ވެރިކަން ހަވާލުކުރަން މި ޖެހެނީވެސް އެ މެނިފެސްޓޯގައި ހުރި ކަންކަން ކުރެވޭވަރުގެ މީހުންނާ. އެވަރުގެ ގާބިލިއްޔަތުކަން ނެތް މީސްމީހުންނާއި ވެރިކަން ހަވާލުުކުރީމަ ވާނެގޮތަކީ ރައްޔިތުންނަށް ވަރަށް ބޮޑެތި ގެއްލުންތައް ލިބޭނީ. ތަނުގެ އިގްތިސާދު ހަލާކުވެ، ރައްޔިތުންގެ ވަޒީފާތައް ގެއްލި، ރައްޔިތުންގެ ކާބޯތަކެތީގެ އަގުބޮޑުވެ، ސިއްހީ ހިދުމަތްތަކާ ތައުލީމީ ހިދުމަތްތަކާއި އެހެނިހެން ހިދުމަތްތަކުގެ ފެންވަރު ދަށްވެ، ރައްޔިތުންނަށް އެހުރިހާ އަނިޔާތަކާއި ގެއްލުންތައް ލިބިގެންދާނީ،" ވަހީދު ވިދާޅުވިއެވެ.\nރައީސް ވަހީދު ވިދާޅުވީ ރާއްޖޭގެ ހާލަތު މިހާރު އޮތީ ކަންބޮޑުވާންޖެހޭ ދަރަޖައެއްގައި ކަމަށެވެ. މި ހާލަތު ބަދަލުކޮށް ރާއްޖެއަށް މިވަގުތު ދިމާވެފައިވާ ކަންކަމުން އަަރައިގަންނަން ޖެހޭ ކަމަށް ވިދާޅުވިއެވެ.\n"ރާއްޖެ މިހާރު މިދަނީ ދުވަހަކަށްވުރެ ދުވަހެއް އަޑިއަށް. ރާއްޖޭގެ ހާލަތު މިދަނީ ދަށްވަމުން. އެހެންވީމަ މިކަމުން އެބަ އަރައިގަންނަން ޖެހޭ. އެކަމަށްޓަކައި އެކަން ހުއްޓުވަންޖެހޭ. މިރާއްޖެ މި ސްލައިޑްވަމުންދާ، އަޑިއަށްދާ ދިއުން އެބަޖެހޭ ހިފަހައްޓާ ނަގަަހައްޓަން،"\nއިދިކޮޅުން މަސައްކަތް ކުރަމުންދަނީ ސަރުކާރު ޖަވާބުދާރީ ކުރުވާ ރައްޔިތުންނަށް ހެޔޮ ވެރިކަމެއް ގާއިމުކޮށް ދިނުމަށް ކަަމަށްވެސް ވިދާޅުވިއެވެ. އަދި ޕީޕީއެމް،ޕީއެންސީގެ ހަރަކާތްތައް ވަރުގަދަވަމުންދާ ކަމަށްވެސް ވިދާޅުވިއެވެ.\nމިއަދު ހުޅުވި ފަންޑު ފޮށްޓަށް ދެ ޕާޓީގެ އާންމު މެންބަރުންގެ ވަރަށް ބޮޑު އެހީތެރިކަމެއް ލިބޭނެ ކަމަށް އުންމީދު ކުރައްވާ ކަމަަށްވެސް ރައީސް ވަހީދު ވިދާޅުވިއެވެ. އަދި ސަރުކާރުން ސިޔާސީ ޕާޓީތަކަށް ފައިސާ ނުދިން ނަމަވެސް މެންބަރުންގެ އެހީތެރިކަމާއެކު އިދިކޮޅު ދެ ޕާޓީގެ ހަރަކާތްތައް ކުރިއަށް ގެންދާނެ ކަމަށް އެމަނިކުފާނު ވިދާޅުވިއެވެ.